bali | Myanmar Gazette News Media Forum Network\nHome » Copy/Paste » bali\nPosted by Mon Lay on Oct 17, 2020 in Copy/Paste, Local Guides, Photography, Travel |0comments\n✅ Sky Garden Rooftop Lounge\nKuta, Bali ရဲ့ နာမည်ကျော် နေရာတစ်ခု ဖြစ်ပါတယ်။ နာမည်နဲ့ လိုက်ဖက်အောင်ပဲ နေရာ အပြင်အဆင်က (၄) လွှာအထက် Rooftop မှာ ဥယျာဉ်ပုံစံ ဖန်တီးထားပါတယ်။ နိုင်ငံခြားသား ခရီးသည်များ၊ Local များနဲ့ စည်ကားနေလေ့ရှိတဲ့ နေရာတစ်ခု ဖြစ်ပါတယ်။\nညအခါ ကောင်းကင်ယံက ထွက်ပေါ်လာတဲ့ ငွေသော်တာကို ငေးမောရင်းနဲ့ ခါးသက်သက် ဘာလီ Beer ကို မော့နိုင်ပါမယ်။ စိမ်းလန်းတဲ့ ဥယျာဉ်ကြီးထဲမှာ ပေါ့ပါး ရွှင်လန်းစွာ စားသောက်ရင်း အနည်းငယ် ပျင်းရိလာတဲ့အခါ အောက်ထပ်တွေ ဆင်းသက်ပြီး နာမည်ကျော် DJs တေးသွားများကို နားဆင်ရင်း ကခုန်နိုင်ဦးမှာ ဖြစ်ပါတယ်။\nSky Garden ရဲ့ နောက်ထပ် စိတ်ဝင်စားစရာ ကောင်းတဲ့ အချက်က Promotion တွေပါပဲ။ တစ်ခါတစ်ရံ အမျိုးသမီးများ အတွက် Free Drinks ပေးခြင်း၊ အခမဲ့ ဝင်ခွင့် ပေးခြင်း … စတဲ့ Promo တွေ ပေးတတ်ပါတယ်။\nနေ့စဉ် ညနေ (၆) နာရီမှ ညနက်သည် အထိ နေ့စဉ် ဖွင့်လှစ်ပါတယ်။ ပုံမှန်အားဖြင့် ဝင်ကြေး ကောက်ခံတဲ့ ဈေးနှုန်းကို Section (၂) ခု ခွဲပြီး ကောက်ခံတတ်ပါတယ်။ ညနေ (၆) နာရီမှ (၉) နာရီအထိ Section (1) အဖြစ် သတ်မှတ်ပြီး ည (၉) နာရီမှ နောက်ပိုင်းအား Section (2) အဖြစ် သတ်မှတ်ပါတယ်။\nSection (1) အတွက် (7 USD) ခန့် ကောက်ခံပြီး များသောအားဖြင့် Free Service တွေ မပါဝင်တတ်ပါဘူး။ Section (2) အတွက်ကတော့ (15 USD) ခန့် ကောက်ခံပြီး “First Drink(s) + All-You-Can-Eat-BBQ Buffet till late” ဆိုတဲ့ စိတ်ဝင်စားစရာ Service တွေ ပါဝင်ပါတယ်။\nဘာလီညခင်းရဲ့ နာမည်ကျော် နေရာတစ်ခု ဖြစ်တဲ့ Sky Garden Rooftop ကို သွားရောက်ချင်တယ် ဆိုရင်တော့ Taxi ငှားစီးသွားလိုက်ရုံပါပဲ။ တည်းခိုတဲ့ ဟိုတယ်က အနီးအပါးမှာ ဆိုရင်တော့ လမ်းလျှောက် သွားရုံပါပဲ။\n🔹 တည်နေရားJalan Legian 61 Kuta, Bali – Indonesia\n🔹 ဝင်ကြေးး7-15 USD ဝန်းကျင်\n🔹 Website : https://skygardenbali.com/\n✅ Bounty Discotheque in Bali\nဘာလီရဲ့ တစ်နေ့တာ သွားလာ၊ လည်ပတ်လို့ ပင်ပန်းခဲ့သမျှကို စိတ်လွတ်ကိုယ်လွတ် ခါချလိုက်နိုင်တဲ့ နေရာတစ်ခုကို ညွှန်းဆိုရမယ် ဆိုရင် … Bounty Discotheque ကို သွားပါလို့ ဆိုရပါလိမ့်မယ်။ ဒီနေရာဟာ ဘာလီရဲ့ Nightlife Spot တွေထဲက နာမည်ကျော် နေရာတစ်ခုပဲ ဖြစ်ပါတယ်။\nOne-Stop Entertainment Complex ဆိုတဲ့ ဂုဏ်ပုဒ်နဲ့အညီ အပန်းဖြေစရာ မှန်သမျှ တစ်နေရာထဲမှာ ရနိုင်တဲ့ နေရာတစ်ခုပါပဲ။ Fashion Show, Sexy Dance, DJs … စတာတွေကို တစ်နေရာထဲမှာ ပျော်ရွှင်နိုင်မှာ ဖြစ်ပါတယ်။\nမီးရောင်စုံတွေနဲ့ မြူးမြူးကြွကြွ ပျံ့လွှင့်နေတဲ့ ဂီတသံစဉ်များ၊ တေးသွားများ၊ လွတ်လပ်စွာ ပျော်ရွှင်နေကြတဲ့ လူသားတွေ ကြားမှာ တစ်နေ့တာ ပင်ပန်းခဲ့သမျှကို ခါချပစ်လိုက်နိုင်မှာပဲ ဖြစ်ပါတယ်။ Sky Garden Rooftop နှင့် အနီးအပါးမှာ တည်ရှိပါတယ်။ ဝင်ကြေး ကတော့ အခမဲ့ ဖြစ်ပါတယ်။\n🔹 တည်နေရားJalan Raya Legian, Legian\n🔹 ဝင်ကြေးးFREE\n🔹 ဖွင့်ချိန်၊ ပိတ်ချိန်း(8:00 PM – 4:00 AM)\n✅ Discovery shopping Mall\nဘာလီဟာ ညမှောင်တာနဲ့ တိတ်ဆိတ်သွားတဲ့ နေရာတစ်ခု မဟုတ်ပါဘူး။ နေ့ခင်း အလင်းရောင် အောက်မှာ သွားလာ၊ လည်ပတ်နေတဲ့ လူတွေနဲ့ စည်ကားနေတတ်သလို၊ ညခင်းရဲ့ လျှပ်စစ် မီးရောင်များ အောက်မှာလည်း သွားလာ၊ လည်ပတ်သူတွေနဲ့ စည်ကား နေတတ်ပြန်ပါတယ်။\nညခင်းရဲ့ ရှုခင်းတွေထဲမှာ ကလပ်၊ ဘား၊ စားသောက်ဆိုင် များအပြင် အချိန်အတိုင်းအတာ တစ်ခုအထိ သွားလာ လည်ပတ်လို့ ရမယ့် ရှော့ပင်မောလ်များ၊ ညဈေးများကိုလည်း ထည့်သွင်းရပါလိမ့်မယ်။\nDiscovery shopping Mall ဟာဆိုရင် ဘာလီရဲ့ အကြီးဆုံး Shopping Mall တွေထဲမှာ တစ်ခု အပါအဝင် ဖြစ်ပါတယ်။ ဒီထဲမှာဆိုရင် Branded အဝတ်အထည်တွေ၊ ဖက်ရှင်ပစ္စည်းတွေ၊ လျှပ်စစ် ပစ္စည်းတွေ .. စသည်ဖြင့် ပစ္စည်း အမျိုးအစားပေါင်း များစွာကို ဝယ်ယူ နိုင်စေမှာ ဖြစ်သလို စားသောက်ဆိုင် များမှာလည်း ဝယ်ယူ စားသောက်နိုင်မှာ ဖြစ်ပါတယ်။\nနံနက် (၁၀) နာရီမှ ည (၁ဝး၃၀) နာရီအထိ ဖွင့်လှစ်ပါတယ်။ ဒါကြောင့် ဘာလီရောက်ခိုက် ညဘက် ရှော့ပင်း ထွက်ချင်သူများ အတွက် သွားရောက် လည်ပတ်သင့်တဲ့ နေရာတစ်ခုပဲ ဖြစ်ပါတယ်။\nဒါ့အပြင် Discovery Shopping Mall ဟာ Kuta ကမ်းခြေကို မျက်နှာမူ တည်ဆောက်ထားတဲ့ အတွက်ကြောင့် ပင်လယ်ပြင်က တိုက်ခတ်လာတဲ့ ညလေညှင်းတွေကို ရှူရှိူက်နိုင်စေမှာပဲ ဖြစ်ပါတယ်။\n🔹 တည်နေရားKartika Plaza Street, Kuta Beach\n🔹 ဖွင့်ချိန်၊ ပိတ်ချိန်း(10:00 AM – 10:30 PM)\n✅ Kuta Art Market\nလှပပြီး၊ လက်ရာမြောက်တဲ့ အနုပညာ ဖန်တီးမှုတွေကြောင့် ဘာလီကို ဒီလို တင်စားကြတယ် … ” နတ်ဘုရားတို့ရဲ့ ကျွန်းမြေ ” … ။ ဒီလို နေရာကို သွားရောက်၊ လည်ပတ်တဲ့အခါ … သူတို့ရဲ့ အနုပညာ ဖန်တီးမှုကို မကြည့်ဖြစ်ခဲ့ဘူး ဆိုရင် ဟာတာတာ ခရီးတစ်ခု ဖြစ်စေပါလိမ့်မယ်။\nKuta Art Market ဟာ ဘာလီရဲ့ နာမည်ကြီးနေရာတွေထဲမှာ တစ်ခုအပါအဝင် ဖြစ်ပါတယ်။ Kuta ကမ်းခြေကို ဆင်းသူတိုင်း ဖြတ်သန်းသွားရတဲ့ နေရာတစ်ခု ဖြစ်တဲ့အတွက် Kuta ရောက်သူတိုင်း Art Market ကို သေသေချာချာ ဝင်ရောက် မလေ့လာခဲ့ဘူး ဆိုရင်တောင်မှ ဖြတ်သန်း သွားလာခဲ့ဖူးတယ်လို့ ဆိုရပါလိမ့်မယ်။\nMarket လို့ဆိုပေမယ့် ဈေးအကြီးကြီးတော့ မဟုတ်ပါဘူး။ လမ်းဘေး ဆိုင်တန်းလိုမျိုး ဖွင့်လှစ်ထားတဲ့ နေရာတစ်ခု ဖြစ်ပါတယ်။ ဒီနေရာမှာ ပန်းချီကား၊ လက်ကောက်၊ ဆွဲကြိုးများ၊ ရိုးရာ အဝတ်အထည်များ … စတဲ့ ဘာလီတို့ရဲ့ လက်ရာမြောက် အနုပညာ ဖန်တီးမှုများကို ဝင်ရောက် ကြည့်ရှုကာ ဝယ်ယူနိုင်မှာပဲ ဖြစ်ပါတယ်။\nUbud နဲ့ Sukawati မှာ ရောင်းချတဲ့ အနုပညာ ပစ္စည်းများ အားလုံးနီးပါးကို ပြသ၊ ရောင်းချပေးပါတယ်။ ဒါ့အပြင် ဘာလီရောက် အမှတ်တရ ပစ္စည်းများ၊ အကျင်္ီများ၊ ဦးထုပ်၊ သော့ချိတ် များလည်း ဝယ်ယူနိုင်မှာ ဖြစ်သလို၊ ကမ်းခြေရဲ့ အနီးမှာ တည်ရှိတဲ့ အတွက်ကြောင့် Surfboard တွေလည်း ရောင်းပါတယ်။\nKuta Art Market ကို နံနက် (၈) နာရီမှ ည (၁၀) နာရီအထိ ဖွင့်လှစ် ရောင်းချပေးပါတယ်။ ဒါကြောင့်မို့ ဘာလီ ညခင်းမှာ ဘာလီရဲ့ အနုပညာ လက်ရာများကို သွားရောက် ကြည့်ရှု၊ ဝယ်ယူလိုသူများ အနေနဲ့ Art Market ကို သွားရောက် လည်ပတ်သင့်ပါတယ်။\nဈေးနှုန်း အနေနဲ့က ပုံသေ သတ်မှတ်ထားတာ မရှိပါဘူး။ ဈေးဆစ်ရင် ဆစ်နိုင်သလောက် ဈေးနှုန်းက ပြောင်းလဲစေမှာပဲ ဖြစ်ပါတယ်။ ဒီနေရာမှာ ဈေးဆစ်ပုံဆစ်နည်း အနည်းငယ် ပြောပြရရင် … ပြောတဲ့ဈေးထက် ထက်ဝက်လောက် အထိ ဈေးဆစ်ပါ။ မျက်နှာကို အမြဲတမ်း ပြုံးပြုံးလေးပဲ ထားပြီး ဈေးဆစ်ပါ။ စိတ်ရှည်လေလေ … ဈေးနှုန်း သက်သက်သာသာနဲ့ ရရှိနိုင်လေပါပဲ။\n🔹 တည်နေရားJalan Bakung Sari, Kuta\n🔹 ဖွင့်ချိန်၊ ပိတ်ချိန်း(8:00 AM – 10:00 PM)\n✅ Hard Rock Cafe Bali\nRock သီချင်းသံတွေ နားဆင်ရင်းနဲ့ ဘာလီရဲ့ ညခင်းကို ဖြတ်သန်းလိုရင်တော့ Hard Rock Café ကို သွားရောက် သင့်ပါတယ်။ Kuta Beach ကို မျက်နှာမူ ဖွင့်လှစ်ထားပြီး Hard Rock Hotel အနီးမှာ တည်ရှိပါတယ်။\nHard Rock Café ရဲ့ အောက်ထပ်မှာ Bar အဖြစ် တည်ခင်းထားပြီး အပေါ်ထပ်မှာတော့ စားသောက်ဆိုင် အဖြစ် ဖွင့်လှစ်ထားပါတယ်။ ဒီဆိုင်ရဲ့ နာမည်ကျော် အစားအစာ ကတော့ ဘာဂါ ဖြစ်ပါသတဲ့။ နေ့လည်စာ၊ ညစာ အတွက် အခြားသော အစားအသောက် များစွာကိုလည်း သုံးဆောင် နိုင်မှာ ဖြစ်ပါတယ်။\nနံနက် (၁၁း၃၀) နာရီမှ နံနက် (၁းဝ၀) အထိ ဖွင့်လှစ်ထားတဲ့ အတွက်ကြောင့် – ဘာလီရဲ့ ညခင်းမှာ ဂီတသံတွေ နားဆင်ရင်းနဲ့ အေးချမ်းစွာ ညစာ သုံးဆောင်နိုင်မှာပဲ ဖြစ်ပါတယ်။\n🔹 တည်နေရားJalan Pantai Kuta, Banjar Pande Mas\n🔹 ဖွင့်ချိန်၊ ပိတ်ချိန်း(11:30 AM – 1:00 AM / 2:00 AM)\n✅ VH Bali – Velvet & Hypnotized\nKuta ရဲ့ အကောင်းဆုံး စာရင်းဝင် Rooftop Bar တစ်ခု ဖြစ်ပါတယ်။ လှိုင်းဂယက်တွေ တလက်လက် ထ,နေတဲ့ ပင်လယ်ပြင်ကြီး နဲ့အတူ ဘာလီရဲ့ နေဝင်ချိန် ရှုမျှော်ခင်းကို Rooftop ပေါ်ကနေ ကောက်တေးလေး တစ်ခွက် သောက်ရင်း၊ ညစာ သုံးဆောင်ရင်းနဲ့ ဖြတ်သန်းနိုင်ပါလိမ့်မယ်။\nနေဝင်ချိန် ရှုခင်းကို ခံစားရင်းနဲ့ အမှောင်ထု ဖုံးလွှမ်းသွားတဲ့အခါ လျှပ်စစ်မီးတွေ လင်းလက်လာမယ်။ ဒီအခါမှာ Rooftop ပေါ်ကနေ အဆောက်အဦးရဲ့ အတွင်းပိုင်းထဲ ဝင်ရောက်ပြီး မြူးကြွနေတဲ့ ဂီတသံစဉ်တွေကြား တစ်နေ့တာ ပင်ပန်းခဲ့သမျှကို လွတ်လပ်စွာ အပန်းဖြေ နိုင်စေပါလိမ့်မယ်။\nVH Bali Rooftop Bar ဟာ Kuta ကမ်းခြေကို မျက်နှာမူထားတဲ့ Beachwalk Shopping Center ကြီး အပေါ်ထပ်မှာ တည်ရှိပါတယ်။\n🔹 တည်နေရားKuta Beachwalk, Level 3, Jalan Pantai Kuta, Kuta\n🔹 ဖွင့်ချိန်၊ ပိတ်ချိန်း(11:00 AM – 3:AM )\n✅ Pyramid Club Bali\nLate Night Clubbing in Kuta\nရှေးခေတ် အီဂျစ်တို့ရဲ့ ကမ္ဘာကျော် သင်္ကေတ ဖြစ်တဲ့ Pyramid, Mummy … စတာတွေနဲ့ ပတ်သက် ဆက်နွယ်နေတဲ့ အကြောင်းအရာ အများစုဟာ ကြောက်ရွံ့ ထိတ်လန့်ဖွယ်ရာ ကောင်းနေတတ်ပါတယ်။ သို့ပေမယ့် အင်ဒိုနီးရှား နိုင်ငံ၊ ဘာလီမှာ ရှိတဲ့ Pyramid Club ကတော့ မိတ်ဆွေတို့အတွက် အပျော်တွေပဲ ဆောင်ကြဉ်း ပေးပါလိမ့်မယ်။\nဒီကလပ်ကတော့ ဘာလီရဲ့ “မိုးလင်းပေါက်ဖွင့်တဲ့” ကလပ် အနည်းငယ်ထဲမှာ တစ်ခုအပါအဝင် ဖြစ်ပါတယ်။ လွန်ခဲ့တဲ့ ၂၀၁၂ ခုနှစ်က စတင် ဖွင့်လှစ်ခဲ့ခြင်းဖြစ်ပြီး ကလပ်ရဲ့ အပြင်အဆင် ဒီဇိုင်းကို အီဂျစ် ပိရမစ်များမှာ တွေ့ရတတ်တဲ့ ရုပ်တုများ၊ နံရံပန်းချီများနဲ့ အလှဆင်ထားပါတယ်။\nကလပ်အတွင်းမှာ ရောင်းချပေးတဲ့ အဖျော်ယမကာ ဈေးနှုန်းများဟာလည်း တန်းဖိုးသင့်ပါတယ်။ ပိရမစ် နံရံများနဲ့ ပိတ်ကာထားတဲ့ အခန်းအတွင်းမှာ နေ့စဉ် ည (၁ဝး၃၀) ခန့်မှစတင်ကာ … တလက်လက် တောက်ပနေတဲ့ မီးရောင်စုံများ၊ မြူးမြူးကြွကြွ လှိုင်းဂယက် ထ,နေတဲ့ DJ တေးသွားများနဲ့အတူ လွတ်လပ် ပေါ့ပါးစွာ အပန်းဖြေနိုင်မှာပဲ ဖြစ်ပါတယ်။\n🔹 တည်နေရားJalan Dewi Sri No. 33, Kuta\n🔹 ဖွင့်ချိန်၊ ပိတ်ချိန်း( 10:30 PM – 6:00 AM )\n✅ Stark Craft Beer Garden\n“ည နဲ့ ဘီယာ” ဆိုတာ … ခွဲခြားလို့ ရနိုင်ကောင်းတဲ့ အရာ မဟုတ်ပါဘူး …။\nကောင်းကင်ယံမှာ လမင်းကြီး သာသာ၊ မသာသာ …\nကိုယ့်နံဘေးမှာ ဘီယာလေးသာ ရှိနေရင် ညရဲ့အလှဟာ ပြည့်စုံနိုင်ပါပြီ …။\nဘာလီရဲ့ နာမည်ကျော် Premier Beer အမှတ်တံဆိပ်တစ်ခု ရှိပါတယ်။ Stark Craft Beer လို့ ခေါ်ပါတယ်။ ဘာလီကို ရောက်ပြီး … “World Class” အဆင့်ရှိတဲ့ Stark ဘီယာ တစ်ခွက်မှ မသောက်ခဲ့ရဘူး ဆိုရင်တော့ ဘာလီ ရောက်ခဲ့တယ်လို့ ဆိုနိုင်မှာ မဟုတ်ပါဘူး။\nအခု Stark Craft Beer Garden ကတော့ .. ဘာလီ ညခင်းမှာ ဘီယာ အေးအေးလေးကို သုံးဆောင်လိုသူများ အတွက် အကောင်းဆုံး တည်နေရာ ဖြစ်စေမှာပါ။ ညဥ့်နက် အချိန်အထိ ဖွင့်လှစ် ပေးထားတဲ့ အတွက် အေးဆေးစွာ ဘီယာ သောက်ရင်းနဲ့ အပန်းဖြေ အနားယူနိုင်မှာပဲ ဖြစ်ပါတယ်။\nဒီနေရာကို Beer Garden Kuta လို့လည်း ခေါ်ကြပါတယ်။ J Boutique Hotel အောက်ထပ်မှာ ဖွင့်လှစ်ထားခြင်း ဖြစ်ပါတယ်။ ဆိုင် အပြင်အဆင် အနေနဲ့ကတော့ သစ်သားတွေနဲ့ ရိုးရိုးစင်းစင်းလေးပါပဲ။ Indoor ရော၊ Outdoor ပါ ခင်းကျင်း ပေးထားတဲ့အတွက် နှစ်သက်ရာ အတွင်းအပြင် နေရာတွေကို ရွေးချယ်နိုင်စေမှာပဲ ဖြစ်ပါတယ်။\n🔹 တည်နေရားJ Boutique Hotel, Jalan Kartika Plaza No. 20, Kuta\n🔹 ဖွင့်ချိန်၊ ပိတ်ချိန်း9:00 AM – 12:00 AM\n✅ 5GX Bali – Reverse Bungy\nဘာလီရဲ့ ညအခါမှာ …\nရင်တုန်၊ စိတ်လှုပ်ရှားစရာ အတွေ့အကြုံသစ် တစ်ခုကို ရှာဖွေချင်ပါသလား မိတ်ဆွေ။\nဒါဆိုရင်တော့ 5GX ကို သွားပါလို့ ညွှန်းဆိုပါရစေ။\n5GX ဆိုတာက ဘာလီရဲ့ ဆန်းသစ်တဲ့ ကစားနည်း စင်တာ တစ်ခု ဖြစ်ပါတယ်။ သူ့ရဲ့ ကစားနည်းက ဘာနဲ့ ဥပမာ တူသလဲဆိုရင် … လေးခွ ကနေ လောက်စလုံး ပစ်လွှတ်လိုက်သလိုမျိုးပါပဲ။ လောက်စလုံး ထဲမှာတော့ လူတွေ ပါသွားမှာပေါ့။ တစ်နာရီ မိုင် (၂၀၀) နှုန်းနဲ့ လေထဲကို မြှောက်တက်သွားတဲ့ ခံစားမှုကို အပြည့်အဝ ရရှိစေမှာပဲ ဖြစ်ပါတယ်။\n5GX ရဲ့ ဆန်းပြားတဲ့ လေးခွပစ် ကစားနည်းဟာ နယူးဇီလန် နိုင်ငံမှာ ဒီဇိုင်းဆွဲ၊ သေချာ စမ်းသပ်ထားတဲ့ ကစားနည်းပဲ ဖြစ်ပါတယ်။ သူ့ရဲ့ လောက်စလုံး အိမ်ထဲမှာ ဆိုရင် လူ (၃) ယောက်အထိ လိုက်ပါခွင့် ရှိပါတယ်။ ထိုင်ခုံတွေကို အဆင့်မြင့် လုံခြုံရေး စနစ် ထည့်သွင်း ပေးထားပါတယ်။\nမနက်ခင်း (၁၁) နာရီကနေ မိုးသောက်ယံ ဖြစ်တဲ့ နံနက် (၃) နာရီအထိ ဖွင့်လှစ် ထားပါတယ်။ ဒါကြောင့်မို့ ဘာလီ ညခင်းရဲ့ ရှုမျှော်ခင်းနဲ့ အတူ … ဘဝရဲ့ မမေ့နိုင်တဲ့ အခိုက်အတန့်များကို ပိုင်ဆိုင် ချင်ရင်တော့ 5GX ကို သွားပါလို့ ညွှန်းဆိုပါတယ်။\n🔹 တည်နေရားJalan Legian No.99, Legian, Kuta, Kabupaten Badung, Bali\n🔹 ဖွင့်ချိန်၊ ပိတ်ချိန်း11:00 AM – 3:00 AM\n*** (၁၊ ၂) ယောက်အတွက် တစ်ဦး . USD (25) …\n(၃) ယောက် ဆိုရင် တစ်ဦး – USD (18) ခန့် …\nစီးနေစဉ်အတွင်း Video, Photo များကို ရယူချင်ရင် USD (8) ဝန်းကျင် ကျသင့်နိုင်ပါတယ်။***


ဆန်ဒရာ ဘူးလော့ဂ် နှင့် မြန်မာ့ရိုးရာဗေဒင်, sandra bullock and Myanmar Astrology,ကွန်ပျူ ဗေဒသုခုမ\n« # (၇)ရက်သားသမီးများအတွက် ဇူလိုင်လ ဟောကိန်းများ\n# (၇)ရက်သားသမီးများအတွက် သြဂုတ်လ ဟောကိန်းများ »\n# ဆန်ဒရာ ဘူးလော့ဂ် နှင့် မြန်မာ့ရိုးရာဗေဒင်Published July 27, 2011 | By Dr.Tin Bo Bo\tဟောလီးဝုဒ် မင်းသမီးတစ်လက်ဖြစ်တဲ့ ဆန်ဒရာ ဘူးလော့ဂ် (Sandra Bullock) ဆိုရင် မြန်မာပရိတ်သတ် တော်တော်များများ သိကြပါလိမ့်မယ်။ သူဟာ 1990 ခုနှစ်မှာ ရုံတင်ပြသခဲ့တဲ့ “Speed” ဇာတ်ကားမှာ မင်းသားချော “ကိနူးရိဗ် (keanu reeves) နဲ့ တွဲဖက်ပြီး သရုပ်ဆောင်ခဲ့ပြီး ဒီ ဇာတ်ကားဟာ အလွန်အောင်မြင်ခဲ့တဲ့ ဇာတ်ကားတစ်ကားဖြစ်ခဲ့ပြီး တက်သစ်စ မင်းသမီး ဆန်ဒရာ ဘူးလော့ဂ်ကိုလည်း လူသိများ ထင်ရှားလာခဲ့ပါတယ်။\nအသက် (၄၆)နှစ်ဟာ ဟောလီးဝုဒ် မင်းသမီး ဆန်ဒရာ ဘူးလော့အတွက် အင်မတန် ထူးခြားတဲ့ နှစ်ဖြစ်ပါတယ်။ ဒီနှစ်မှာ သူဟာ Academy Award ဆုကြီးကိုသာမက ၊ Screen Actor Guild ဆု ၊ Goldend Globel Award ၊ Teen Choice Awardဆုများကိုပါ တပြိုင်တည်း ချီးမြှင့် ခံခဲ့ရပါတယ်။ ဒီနှစ်ဟာ သူ့ဘ၀ အနုပညာသက်တမ်းတစ်လျှောက်မှာ အအောင်မြင်ဆုံး နှစ်တစ်နှစ်လို့ ဆိုနိုင်ပါတယ်။\nဒီ ဆောင်းပါးကို ရေးဖြစ်သွားတာဟာ ဆန်ဒရာဘူးလော့ဂ်ရဲ့ အသက်(၄၆)နှစ် တစ်နှစ်တာ ကံကြမ္မာဟာ ကျွန်တော့် ဘလော့ဂ် ဆောင်းပါးတွေထဲက “မွေးနေ့ ဗေဒင်တွက်ကြမယ်” ဆောင်းပါးပါ အချက်တွေ နဲ့ “မွေးနေ့ မွေးရက် ထပ်တူကျလျှင်” ဆိုတဲ့ ဆောင်းပါး နှစ်ခုနဲ့ ထူးထူးခြားခြား တိုက်ဆိုင်နေလို့ မြန်မာ့ရိုးရာ ဗေဒင်ပညာကို လေ့လာလိုက်စားနေကြသူများအတွက် ဗဟုသုတဖြစ်ဖွယ်ရာ တင်ဆက်ပေးလိုက်ပါတယ်။\nဆန်ဒရာဘူးလော့ဂ်ကို 1964 ခုနှစ် ဇူလိုင်လ 26 ရက်(တနင်္ဂနွေ) နေ့မှာ အမေရိကန် နိုင်ငံ ၊ ဗားဂျီးနီးယား ပြည်နယ်မှာ မွေးဖွားခဲ့ပါတယ်။ ဒီတော့ ကျွန်တော့်ရဲ့ “မွေးနေ့ဗေဒင်တွက်ကြမယ်” ဆောင်းပါးလေးကို ပြန်ဖတ်ကြည့်ပြီး အဲဒီထဲက အတိုင်း သူ့ရဲ့ မူလဇာတာ နဲ့ ကောဇာ ဇာတာတို့ကို ချကြည့်ရအောင်။ သူရဲ့ မူလမဟာဘုတ်က (၃)ကြွင်း မဟာဘုတ်ဖြစ်ပြီး ၊ ၂၀၀၉ ခုနှစ် မွေးနေ့မှာ ကျရောက်နေတဲ့ ကောဇာအကြွင်းကတော့ (၆)ကြွင်းဖြစ်ပါတယ်။ အောက်မှာ မဟာဘုတ်တိုင် နှစ်ခုကို တွက်ချ ပေးထားပါတယ်။\nအဲဒီလို တိုင်(၂)တိုင် ထူပြီးပြီ ဆိုရင် မွေးနေ့ ဗေဒင်တွက်ဖို့အတွက် အဓိက အချက်(၃)ခုကို ယူရပါမယ်။ အဲဒါတွေက – -\n(၁) မိမိ မူလမွေးနေ့ ။ (၂) တွက်လိုသော နှစ်မွေးနေ့တွင် ကျရောက်သော နေ့ ။ (၃) ထိုနှစ်အတွက် “သက္ခတ်” (သက်ရောက်)ဂြိုဟ် တို့ဘဲဖြစ်ပါတယ်။\n(၁) ဆန်ဒရာ ဘူးလော့ဂ်ရဲ့ မူလ မွေးနေ့ = တနင်္ဂနွေနေ့\n(၂) အသက် (၄၅)နှစ် ပြည့်မွေးနေ့ = တနင်္ဂနွေနေ့ (မွေးနေ့မွေးရက် ထပ်တူကျနေပါတယ်၊ မှတ်သားထားပါ)\n(၃) အသက် (၄၆)နှစ် ရဲ့ သက္ခတ် = ကြာသပတေး သက္ခတ် ဆိုပြီး တွေ့ရပါလိမ့်မယ်။\nအဲဒီတော့ နောက်ဆုံး အဆင့်အနေနဲ့ မဟာဘုတ်ခွင် အလွတ်တစ်ခုရှာပြီး အပေါ်က ဂြိုဟ်တွေကို လိုက်ပြီး ထည့်ကြရအောင်။ (တနင်္ဂနွေက (၂)လုံးဖြစ်နေတော့ တစ်ခွင်တည်းမှာ နှစ်လုံး နှစ်လုံး ထည့်ရမှာကို သတိထားပါ) ။ အဲဒီတော့ အောက်က မဟာဘုတ် ခွင်ကို ရလိမ့်မယ်။\nဒီမှာ ဘာထူးခြားချက် သွားတွေ့လည်းဆိုတော့ ရာဇမှာ ရှိတဲ့ မွေးနံ တနင်္ဂနွေ ကို ထည့်မတွက်ဘဲနေရင်တောင်မှ ကျန်ဂြိုဟ်(၅)လုံး ဟာ အောက်တန်းဆိုတဲ့ (ပုတိ ၊ ဘင်္ဂ ၊ မရဏ) မှာ မရှိဘဲ အားလုံး အထက်တန်းမှာချည်း ရောက်နေတာကို တွေ့ရပါမယ်။ ကိုယ့်ဟာကိုယ် တွက်ကြည့်ရင် ဒီလို အောက်ခွင်မှာ ဂြိုဟ်တစ်လုံးမှ မရှိတဲ့ အနေအထားကို (၁၀) နှစ် (၁၅)နှစ်မှာ တစ်ကြိမ်ကြုံဖို့ ခက်လှတယ်ဆိုတာ တွေ့လိမ့်မယ်။\nနောက်ပြီး ကြာသပတေးဂြိုဟ်ဟာ တနင်္ဂနွေသားသမီးတွေအတွက် (ပဉ္စပွတ်ဂြိုဟ်) တနည်း (န၀င်းဂြိုဟ်) လို့ ခေါ်တဲ့ အောင်မြင်ရေး ဂြိုဟ်ကြီးလည်း ဖြစ်တယ်။ တနင်္ဂနွေ နဲ့ ကြာသပတေးကလည်း “အောင်ပ ၊ ကုလား ၊ ဆွေသား ၊ တော်ရင်း” ဆိုတဲ့ မိဿက ဓာတ်အတွဲ လည်းဖြစ်နေပြန်တယ်။ တကယ်လို့ သက္ခတ်ဂြိုဟ်ဟာ ကြာသပတေးဂြိုဟ် မဟုတ်ဘဲ အခြားဂြိုဟ်ဖြစ်နေရင် ဒီလောက်ကောင်းနိုင်စရာ အကြောင်းမရှိပါဘူး။\nဒီလို ကောင်းမွန်လှတဲ့ ဂြိုဟ်အနေအထားတွေကြောင့် ဆန်ဒရာ ဘူးလော့ဂ်ဟာ အသက် (၄၆)နှစ်မှာ အကယ်ဒမီဆုကြီး အပါအ၀င် ဆုကြီး (၃)ဆုကို ဆွတ်ခူးနိုင်ခဲ့ပြီး (Blind Side) ဇာတ်ကားဟာလည်း တစ်နှစ်အတွင်း အမြတ်ငွေ သန်းပေါင်း (၂၅၀)လောက် မြတ်စွန်းသွားနိုင်ခဲ့ပါတယ်။\nဒါပေမယ့် ဒါပေမယ့် ပေါ့လေ။ ဆန်ဒရာဘူးလော့ဂ်ရဲ့ အသက်(၄၆)နှစ်ရဲ့ ထူးခြားချက်နောက်တစ်ခုကတော့ “မွေးနေ့မွေးရက်” ထပ်တူကျနေခြင်းပါဘဲ။ သူ့ရဲ့ မူလမွေးနေ့ဟာ တနင်္ဂနွေနေ့ ဖြစ်သလို (၄၅)နှစ်ပြည့် မွေးနေ့ဟာလည်း တနင်္ဂနွေနေ့ဘဲ ဖြစ်နေ ပြန်ပါတယ်။\nကျွန်တော်ဟာ “မွေးနေ့မွေးရက် ထပ်တူကျခဲ့သော်” ဆောင်းပါးကို ရေးပြီး နောက်ပိုင်း မွေးနေ့မွေးရက် ထပ်တူကျမှုတွေကို အတော်များများ လေ့လာဖြစ်ပါတယ်။ သုတေသနတွေ ထပ်လုပ်ဖြစ်ပါတယ်။ ရလာတဲ့ အဖြေကတော့ သိပ်မကောင်းလှဘူးခင်ဗျာ။ မွေးနေ့မွေးရက် ထပ်ပြီး ဘာမှ မဖြစ်တာက ရာနှုံး (၂၀)လောက်ဘဲ ရှိပါတယ်။ (၈၀)% ကတော့ ကျန်းမာရေး ၊ စီးပွားရေး ၊ အိမ်ထောင်ရေး ၊ လူမှုရေး ပြဿနာ တစ်ခုမဟုတ် တစ်ခု မှတ်လောက်သားလောက်အောင် ကြုံကြတာကို တွေ့ရပါတယ်။ ဒီလိုဆို ဆန်ဒရာ ဘူးလော့ဂ် ကျတော့ကော။ ဖြစ်ပါသဗျား။ တစ်ဖက်က ဒီလို အသက် (၄၆)နှစ်ထဲမှာ အောင်မြင်မှုတွေ ခြိမ့်ခြိမ့်သဲ ရနေတဲ့ အချိန်မှာ တစ်ဖက်က သူနဲ့ ၂၀၀၅ ခုနှစ်က လက်ထပ်ခဲ့တဲ့ ခင်ပွန်းဖြစ်သူ “ဂျက်ဆီ ဂျေ ဂျိမ်း” နဲ့ ပြဿနာတွေဖြစ်ပြီး ကွာ ရှင်းပြတ်စဲခဲ့ပါတယ်။ ၂၀၁၀ ဧပြီလမှာ ကွာရှင်းတာဖြစ်လို့ သူ့အသက် (၄၆)နှစ် မပြည့်သေးပါဘူး။ ဒီ အိမ်ထောင်ရေး ပြဿနာဟာ မွေးနေ့မွေးရက် ထပ်တာ တစ်ခုတည်းကြောင့် မဟုတ်ဘဲ “ပက္ခတ်” မိနေတာလည်း ပါသဗျ။ အပေါ်က မဟာဘုတ်ခွင်ကို ကြည့်ရင် “သိုက်” မှာ ရှိတဲ့ ဂြိုဟ် (၃)လုံး နဲ့ ရာဇမှာ ရှိတဲ့ ဂြိုဟ်(၂)လုံး ဟာ အခြင်းခြင်း ပက္ခတ်မိနေ ကြပါတယ်။ (သိုက်) မှာ ဂြိုဟ် (၃) လုံး နဲ့ (ရာဇ) မှာ ဂြိုဟ် (၂)လုံး ရှိနေတော့ – စုစုပေါင်း ပက္ခတ်အား = ၃ x ၂ = ၆ , ပက္ခတ်အား (၆) ရပါတယ်။ အားပြင်းပါတယ်။ မွေးနေ့ဗေဒင် တွက်ရာမှာ ပက္ခတ်ကတော့ အနည်းနဲ့ အများ မိတတ်ကြပါတယ်။ ဒါပေမယ့် (၁)အား ၊ (၂) အား လောက်ကတော့ သိပ်ပြဿနာ မရှိလှပါဘူး။ (၃)အား ကျော်လာရင်တော့ ပြဿနာ ရှိလာပါပြီ။\n“ပက္ခတ်” အကြောင်းကိုတော့ ကျွန်တော့ ဆောင်းပါးတွေမှာ အကြိမ်ကြိမ် ရေးခဲ့လှပါပြီ။ နာမည်မှာဘဲ “ပက္ခတ်” မိမိ ၊ အခုလို တစ်နှစ်စာတွက်တဲ့ မွေးနေ့ ဗေဒင်မှာဘဲဖြစ်ဖြစ် ပက္ခတ်မိနေရင် Accident , ခွဲစိတ်ခံရမှု ၊ သွေးထွက်သံယို ထိခိုက်မှု ၊ စီးပွားကျခြင်း ၊ ရာထူးကျခြင်း ၊ လုပ်ကြံခံရခြင်း ၊ ကိုယ်အင်္ဂါ အစိတ်အပိုင်း ဆုံးရှုံးခြင်း ၊ သဘာဝ ဘေးဥပဒ်ကြီးများ ကြုံရခြင်းများကို ဖြစ်စေပါတယ်။ အခု ဆန်ဒါရာ ဘူးလော့ဂ် မိထားတဲ့ ပက္ခတ်ကတော့ (သိုက်+ရာဇ) ပက္ခတ်ဖြစ်လို့ အားပျော့ ပေမယ့် သူက အိမ်ထောင်ရေး ပြဿနာကို အများဆုံးဖြစ်တတ်တဲ့ ပက္ခတ် ဖြစ်ပါတယ်။ ဘယ် ပက္ခတ်အမျိုးအစားက ဘယ်လို ဒုက္ခ ၊ ပြဿနာ အမျိုးအစားကို ဖြစ်စေတတ်တယ်ဆိုတာ နောက်ဆောင်းပါးတွေမှာ ဆက်ပြီး တင်ပြပေးပါဦးမယ်။ ဒီဆောင်းပါးကတော့ ဒီလောက်နဲ့ဘဲ ရပ်နားပါတော့မယ်။\nဖတ်ရှုသူအားလုံး ကျန်းမာခြင်း ၊ ချမ်းသာခြင်း ၊ ကာယသုခ ၊ စိတ္တသုခ တို့နှင် ပြည့်ဝကြပါစေကုန်သော်။\nမှတ်ချက်။ ။ “မွေးနေ့ ဗေဒင်တွက်ကြမယ်” ကို ပြန်၍ ဖတ်လိုလျှင် ဤနေရာကို နှိပ်ပြီး လင့်ခ် သွားလိုက်ပါ။ “မွေးနေ့ မွေးရက် ထပ်တူကျလျှင်” ကို ပြန်၍ ဖတ်လိုလျှင် ဤ နေရာကို နှိပ်ပြီး လင့်ခ် သွားလိုက်ပါ။\nPosted in မဟာဘုတ်, မြန်မာ့ရိုးရာ ဗေဒင် | Tagged burmese horoscope, MaHaBote, Myanmar Astrology, myanmar horoscope, မဟာဘုတ်, မြန်မာ ဗေဒင်, မြန်မာ့ ရိုးရာဗေဒင်, မြန်မာ့ ဗေဒင်, မြန်မာ့ရိုးရာ ဗေဒင်\t15 comments on “# ဆန်ဒရာ ဘူးလော့ဂ် နှင့် မြန်မာ့ရိုးရာဗေဒင်”\tMoe Thaike on July 28, 2011 at 8:36 am said:\nJuno on July 29, 2011 at 12:37 pm said:\nဆရာ ၁ ကြွင်းမဟာဘုတ် ဗုဒ္ဓဟူးသားအတွက် ဆရာပြောတဲ့နည်း အတိုင်းတွက်တာ ယခု ၂၀၁၁ မှာ မွေးနေ့မွေးရက် တထပ်တည်း ကျတဲ့အပြင် သက္ခကလဲ ဗုဒ္ဓဟူးဘဲရောက်တဲ့အတွက် မရဏခွင်မှာ ဗုဒ္ဓဟူးချည်းဘဲ ၆ လုံး ဖြစ်နေပါတယ် .. အဲဒါ ဘယ်လိုကောက်ချက်ချရပါမလဲ.. ဆရာအဆင်ပြေရင် ပြောပြပေးပါလား..။\nခင် on July 29, 2011 at 4:18 pm said:\nDr.Tin Bo Bo on July 29, 2011 at 4:55 pm said:\nတော်တော်စိတ်ဝင်စားဖို့ ကောင်းတဲ့ အနေအထားဘဲ။ ဖြစ်နိုင်ရင် မွေးသက္ကရာဇ်လေးကို ပို့ပေးစေချင်ပါတယ်။ ဒီနေရာမှာ မရေးချင်ရင် utinbobo@gmail.com ကို ပို့ပေးပါ။ အသေအချာ လေ့လာဆန်းစစ်ကြည့်ချင်လို့ပါ။ (၁)ကြွင်း ဗုဒ္ဓဟူးသားနဲ့ တူတယ်။\nnadi on July 31, 2011 at 1:32 pm said:\nဖတ်လို့ ကောင်းပြီး.ပညာရပါတယ်..ဆရာ..အွန်လိုင်း.ဗေဒင်..ပညာ.. သင်ကြားရေးက.. ဘယ်တော့လောက်စမှာလဲ ..ဆရာ..စောင့်မျှော်နေလို့ ပါ.\nzaw lat on July 31, 2011 at 10:58 pm said:\nWe are waiting what you write and it is worth to wait and read. You are really Researcher.\nred rose on August 1, 2011 at 4:01 pm said:\nလာဖတ်သွားပါတယ်ဆရာ..ကျေးဇူးတင်ပါတယ်..နောက်ဆောင်းပါးအတွက် စောင့်မျှော်နေကြောင်းပါ..ဆရာ ကျန်းမာပါစေ\nJuno on August 3, 2011 at 5:56 am said:\nဆရာ မရဏခွင်မှာ ဗုဒ္ဓဟူးချည်းဘဲ ၆ လုံးဖြစ်နေတဲ့ ၁ ကြွင်း မဟာဘုတ် ဗုဒ္ဓဟူးသားအတွက် မွေးသက္ကရာဇ် ပို့ထားပါတယ် ဆရာ.. ဆရာအားလို့ လေ့လာပြီးရင် အဲဒီအတွက် သုံးသပ်ချက် ကလေးတော့ သိပါရစေနော်..\nJuno on August 4, 2011 at 7:34 am said:\nဆရာ.. သုံးသပ်ပေးချက်အတွက် ကျေးဇူးများစွာ တင်ပါတယ်..\nကျန်းမာ ချမ်းသာစေရန် မေတ္တာ ပို့သပါတယ်..\nငြိမ်း on August 5, 2011 at 6:21 am said:\nတကယ်လို့ ကိုယ်နဲ့ မွေးနှစ် မွေးနေ့ မွေးလ (တစ်ရက်ထဲမွေးတဲ့သူ) နဲ့ လက်ထပ်ရင်ကော ဘာတွေကြုံတွေ့နိုင်ပါသလဲ ဆရာ။ ညံ့တဲ့နှစ်မှာပို ညံ့ပြီး ကောင်းတဲ့နှစ်မှာ ပိုကောင်းနိုင်မလား ဆရာ။\nDr.Tin Bo Bo on August 5, 2011 at 8:06 am said:\nဗေဒင်ပညာသက်တမ်း အနှစ် (၃၀)ကျော် အတွင်းမှာ တစ်နေ့ထဲမွေးသူခြင်း လက်ထပ်ထားတာ (၃)တွဲဘဲ တွေ့ဘူးသေးတယ်။ ယေဘူယျတော့ ကောင်းရင် အရမ်းကောင်းမယ်/ဆိုးရင် အရမ်းဆိုး မယ်ပေါ့။ ဒါပေမယ့် ဆရာလက်တွေ့ တွက်ချက် အသုံးပြုနေတဲ့နည်းက တစ်နေ့ထဲမွေးရင်လည်း မတူနိုင်တဲ့ တွက်နည်းကို သုံးတော့ ချွတ်စွပ်တော့ မတူနိုင်ပါဘူး။ ဘလော့ဂ်ပေါ်မှာ တင်ထားတဲ့ ကိုယ်တိုင် တွက်နည်းလေးတွေက ပေါ့ပေါ့ပါးပါး ဗေဒင်မတတ်သူတွေလည်း တွက်နိုင်အောင် တင်ပေးထားတာပါ။ ဆရာကိုယ်တိုင် မသုံးပါဘူး။\nmyo chit on August 12, 2011 at 12:33 pm said:\nကောဇာမဟာဘုတ်အတွက် ခ၇စ်နှစ် ကို ၂ ခါပိုင်းတွက် ရမလား ဆရာ\nDr.Tin Bo Bo on August 12, 2011 at 2:04 pm said:\nမေးသင့်တဲ့ မေးခွန်းဘဲ။ သူက မွေးနေ့ကို မူတည်ပြီး ဒီနေ့ကနေ နောင်လာမယ့် တစ်နှစ်လုံးအတွက် (နိမိတ်ယူလိုက်တာ) ဖြစ်လို့ ခရစ်နှစ်ပြောင်းသွားသွား/မြန်မာသက္ကရာဇ် ပြောင်းသွားသွား မွေးနေ့ကျတဲ့ ခုနှစ်က မဟာဘုတ်ခွင်ကိုဘဲ ဆက်ယူရမယ်။ ဒီဇင်ဘာလ (၃၁)နေ့မွေးသူ/မြန်မာနှစ် သင်္ကြန်အတက်နေ့မွေးသူများတောင်မှ နောက်နေ့မှာ ခုနှစ်ပြောင်းသွားပေမယ့် သူ့မွေးနေ့ကျတဲ့ ခုနှစ်ကိုဘဲယူရမယ်။ ဒါအရေးကြီးတယ်။\nAung htet ko ko on August 16, 2011 at 3:36 pm said:\nဆရာခင်ဗျာကျွန်တော်က၃ကြွင်းရာဇဘွားတနင်္ဂနွေသားပါ။၂၀၀၉ ဟာအဆိုးဆုံးမဟုတ်ပေမယ့် အမှတ်တရဖြစ်ရပ်များကိုမရှိတဲ့ဆိုးတဲ့နှစ်ဖြစ်ခဲ့ပါတယ်။\ndr.tinbobo on September 20, 2011 at 11:47 am said:\nမေးခွန်းထဲမှာဘဲ အဖြေပါနေပြီလေ။ မွေးနေ့မွေးရက်လည်း ထပ်တူ မကျဘူး။ မွေးတဲ့ ခုနှစ်ခြင်းလည်း မတူဘူး။ အသက်ခြင်းလည်း မတူဘူး။ ဒီတော့(၃)ကြွင်း တနင်္ဂနွေ တစ်ခုတည်း တူတာနဲ့ အဖြစ်အပျက်ခြင်း တူရမလားကွဲ့။ ဘယ်လိုမှ မတူနိုင်ဘူးလေ။ ဆရာ့ဆောင်းပါးမှာ ၂၀၀၉ ခုနှစ်မှာ (၃)ကြွင်း တနင်္ဂနွေအားလုံး သိပ်ကောင်းမယ် (သို့) သိပ်ဆိုးမယ်ဆိုတဲ့ စာသားမျိုး မပါပါဘူး။\n# လျှပ်တစ်ပြက်ဗေဒင် (60,799)# 2013 ခုနှစ် (၁၂)ရာသီခွင် ဟောကိန်းများ (49,439)# 2012 ခုနှစ် (၁၂)ရာသီခွင် ဟောကိန်းများ (47,204)# မွေးနေ့ဗေဒင် တွက်ကြမယ် (၁) (32,048)# အလွယ်ဆုံး ဗေဒင်မေးနည်း (24,075)# (3)ဂဏန်းသမားများ အကြောင်း တစေ့တစောင်း (15,392)# (4)ဂဏန်းသမားများ အကြောင်း တစေ့တစောင်း (13,211)# (8)ဂဏန်းသမားများ အကြောင်း တစေ့တစောင်း (12,715)# (9)ဂဏန်းသမားများ အကြောင်း တစေ့တစောင်း (11,761)# ဧပြီလ အတွက် (၇)ရက် သားသမီးဗေဒင် (10,411)# ဧပြီလ (၇)ရက်သားသမီး ဗေဒင် (10,357)# နာမည်သည် နောက်ဆုံးအဖြေလော? (10,220)# မဟာဘုတ် စစ်တမ်း (10,165)# ဒီဇင်ဘာလ(၇)ရက်သားသမီးဗေဒင် (10,135)# နဂါးနှစ် လာပြီ (9,456)# ၁၂ ရာသီခွင် နှင့် လူသားများ (၂) (9,416)# မွေးနေ့ဗေဒင်တွက်ကြမယ် (၂) (9,092)# သြဂုတ်လအတွက် သင်္ချာဗေဒ ဟောကိန်းများ (8,908)# (1)ဂဏန်းသမားများ အကြောင်း တစေ့တစောင်း (8,764)# အပြောင်းအလဲ များတတ်တဲ့သူ (8,756)# အောက်တိုဘာလ အတွက် (၇)ရက် သားသမီး ဟောကိန်းများ (8,293)# အောက်တိုဘာလ (၇)ရက် သားသမီးဗေဒင် (7,897)# မေလအတွက် (၇)ရက်သားသမီး ဗေဒင် (7,790)# နိုဝင်ဘာလ(၇)ရက်သားသမီးဗေဒင် (7,745)# မတ်လ (၇)ရက် သားသမီး ဗေဒင် (7,614)# (၀)ကြွင်း မဟာဘုတ် ဖွား များ၏ ယေဘူယျဝိသေသ လက္ခဏာများ (7,570)# စက်တင်ဘာလ အတွက် (၇)ရက် သားသမီး ဟောကိန်းများ (7,354)# မြန်မာသက္ကရာဇ် (၁၃၇၅)ခုနှစ် (၇)ရက်သားသမီး ဟောကိန်းများ (7,192)# မွေးနေ့ မွေးရက် ထပ်တူကျခဲ့လျှင် . . . (7,165)# ၁၂ ရာသီခွင် နှင့် လူသားများ (၁) (7,066)\tအားပေးတယ်ဆို Like လုပ်ခဲ့နော် !


Xinhua Myanmar - ဂျပန်နိုင်ငံ ဖူကူရှီးမားတွင် အင်အားပြင်းငလျင်ကြောင့် ဒေသခံများ ထိတ်လန့်တုန်လှုပ်ခဲ့ရ\nငလျင် ဂျပန် ဖူကူရှီးမား\nဂျပန်နိုင်ငံ ဖူကူရှီးမားစီရင်စု ဆိုမာမြို့တွင် ငလျင်လှုပ်ခတ်ပြီးနောက် အဆောက်အဦနံရံများ ပြိုကျ ပျက်စီးနေသည်ကို ဖေဖော်ဝါရီ ၁၄ ရက် တွေ့ရစဉ်(ဆင်ဟွာ) Asia\nဟွန်ရှူးကျွန်း၏ အရှေ့ဘက်ကမ်းခြေအနီးတွင် စနေနေ့ နှောင်းပိုင်းက အင်အားအလွန်ပြင်းထန်သော ငလျင်တစ်ခုလှုပ်ခတ်ခဲ့ရာ တိုင်းတာမှုများအရ ယင်းငလျင်သည် ဖူကူရှီးမားစီရင်စု ဆိုမာမြို့(Soma) တွင် အဆင့် ၆ အထက်ရှိပြီး ဂျပန်နိုင်ငံတွင် ငလျင် တိုင်းတာမှု အမြင့်ဆုံးအဆင့်ကို အဆင့် ၇ ဟုသတ်မှတ်ထားကြောင်း သိရသည်။\nဂျပန်နိုင်ငံ ဖူကူရှီးမားစီရင်စု ဖူကူရှီးမားမြို့၌ ငလျင်လှုပ်ခတ်ပြီးနောက် ပိတ်ထားသော ရထားဘူတာရုံရှေ့တွင် လမ်းလျှောက်နေသော အမျိုးသမီးတစ်ဦးအား ဖေဖော်ဝါရီ ၁၄ ရက်ကတွေ့ရစဉ်(ဆင်ဟွာ)\nဂျပန်နိုင်ငံ ဖူကူရှီးမားစီရင်စု ကူရီ-မာချီတွင် ငလျင်လှုပ်ခတ်ပြီးနောက် ပိတ်ထားသောလမ်းမတစ်ခုတွင် မော်တော်ယာဉ်များအား ဝန်ထမ်းအမျိုးသမီးတစ်ဦးမှ လမ်းညွှန်မှုပေးနေသည်ကို ဖေဖော်ဝါရီ ၁၄ ရက်ကတွေ့ရစဉ်(ဆင်ဟွာ)\nဂျပန်နိုင်ငံ ဖူကူရှီးမားစီရင်စု ကူရီ-မာချီတွင် ငလျင်လှုပ်ခတ်ပြီးနောက် အဆောက်အဦများ ပြိုကျပျက်စီးမှုဖြစ်ပွားနေသည်ကို ဖေဖော်ဝါရီ ၁၄ ရက်ကတွေ့ရစဉ်(ဆင်ဟွာ)\nဒေသခံ စားသောက်ဆိုင်ပိုင်ရှင်အမျိုးသမီးတစ်ဦးက စနေနေ့တွင်ကြုံတွေ့ခဲ့ရသော အဖြစ်အပျက်အပေါ် ထိတ်လန့်တုန်လှုပ်နေဆဲဖြစ်ကြောင်း ဆိုသည်။\n“ အဆောက်အဦ လှုပ်လာတော့ အားလုံးမမျှော်လင့်ထားဘူးလေ ၊ အခန်းထဲက ပစ္စည်းတွေ လျှောကျကုန်တယ် ၊ ပြီးတော့ လျှပ်စစ်မီးကလည်း လင်းလိုက် မှိန်လိုက် ဖြစ်တယ် ၊ သိပ်ကြောက်စရာကောင်းတယ်။ ငလျင်လှုပ်တာပြီးသွားတာတောင် စိုးရိမ်ထိတ်လန့်နေတုန်းပဲ၊ ကျွန်မတစ်ညလုံး ကားထဲမှာပဲ သွားနေလိုက်တယ် ” ဟု ဆင်ဟွာသို့ ၎င်း၏ အတွေ့အကြုံကို ပြောပြခဲ့သည်။\nနောက်နေ့တွင် အက်ကြောင်းထနေသော နံရံများကိုတွေ့ရကြောင်း ၊ ဒုတိယထပ် ပြင်တင်းပေါက်ကျိုးပဲ့သွားခဲ့ကြောင်း နှင့် အိမ်လှေကားလည်း ကျိုးကျပျက်စီးသွားကြောင်း ၎င်းက ဆိုသည်။\nဆိုမာမြို့မှ ဖူကူရှီးမားစီရင်စု ကူရီ-မာချီ မြို့သို့သွားရာလမ်းပေါ်ရှိ အိမ်ဟောင်းတစ်လုံး ပြိုကျပျက်စီးသွားကြောင်း နှင့် အနီးနားရှိ လမ်းများကို ပိတ်ထားရကြောင်း သိရသည်။\nယင်းနယ်မြေအတွင်းရှိ လူမနေသော အိမ်အလုံးပေါင်းများစွာလည်း ဆိုးဆိုးရွားရွားပျက်စီးသွားခဲ့ကြောင်း ၊ ယင်းတို့အနက် တစ်လုံးသည် မြေပြင်ပေါ်သို့ လုံးဝလဲပြိုကျသွားကြောင်း သိရသည်။\n၂၀၁၁ ခုနှစ်က ဂျပန်နိုင်ငံတွင် အင်အားပြင်းငလျင်လှုပ်ခတ်ခဲ့ရာ လူပေါင်း ၁၅,၀၀၀ သေဆုံးခဲ့ရပြီး ဖူကူရှီးမား နျူကလီးယားဓာတ်ပေါင်းဖို အလယ်ဗဟိုမှ အရည်ပျော်မှု ဖြစ်ပွားခဲ့ကြောင်း ဂျပန်နိုင်ငံ မိုးဇလအေဂျင်စီ၏ ထုတ်ပြန်ချက်အရ သိရသည်။\nဖေဖော်ဝါရီ ၁၄ ရက် ဒေသစံတော်ချိန် ညနေ ၄ နာရီ ၃၃ မိနစ်တွင် ဂျပန်နိုင်ငံ ကူရီ-မာချီတွင် ပြင်းအား ၅.၂ အဆင့်ရှိ နောက်ဆက်တွဲငလျင်တစ်ခု ထပ်မံ လှုပ်ခတ်ခဲ့ကြောင်း သိရသည်။ (Xinhua)\nResident recounts "terrible" experience after strong quake causes damage in Japan's Fukushima\nFUKUSHIMA, Japan, Feb. 15 (Xinhua) -- On Sunday morning,afew hours aftera7.3-magnitude earthquake struck off Japan's northeastern Fukushima Prefecture, far fewer cars were seen on the expressways, while some sections of the Joban Expressway were closed due to landslides.\nThe strong quake, which hit late Saturday near the eastern coast of the Honshu island, was measured Upper6in Soma city in Fukushima in seismic intensity on the Japanese scale which peaks at 7.\nMore than 150 people were reported injured in the quake as of Sunday. Apart from Fukushima and Miyagi prefectures, injuries were also reported in six other prefectures, including Chiba, Kanagawa and Saitama, all neighboring the capital Tokyo.\nIn Tokyo, around 300 km from the epicenter, the building where Xinhua reporters live shook foralong time and the furniture creaked.\nOn Sunday morning, some shops and metro stations were closed in Soma, where the earthquake was strongly felt. Other than that, not much visible damage was seen in the downtown area, with the city mainly operating in an orderly manner.\nIn downtown Soma, the facade of the walls ofahouse was seen peeled off and the wooden frame exposed, with the traffic department putting up roadblocks around it.\nA local female resident who ownsarestaurant said she still felt scared when recalling her experience of Saturday's quake.\n"All ofasudden the building started to shake. The things in the room clattered off the shelves, and the electricity became intermittent. It was terrible. Worried about aftershocks, I spentanervous night in my car," she told Xinhua.\nThe next day, she foundacracked exterior wall,abroken second-floor window andacracked staircase in the rented house.\nOn the way from Soma to Koori-machi,atown in Fukushima, an old house was seen on the verge of collapse, and nearby roads have been closed. A number of vacant houses in the area were badly damaged, including one where the tiles had fallen to the ground and bikes inanearby shed lay inamess.\nAccording to the Japan Meteorological Agency, the latest quake was an aftershock of the devastating 2011 quake that killed more than 15,000 people and sparked the Fukushima nuclear meltdown.\nAt around 4:33 p.m. local time (0733 GMT) on Sunday,ajolt was felt in Koori-machi as another 5.2-magnitude aftershock occured.\n1-Photo taken on Feb. 14, 2021 showsadamaged building after an earthquake in Soma City, Fukushima Prefecture, Japan. (Xinhua/Du Xiaoyi)\n2- Photo taken on Feb. 14, 2021 showsawoman walking past the closed entrance toastation after an earthquake in Fukushima City, Fukushima Prefecture, Japan. (Xinhua/Du Xiaoyi)\n3- A staff member guides vehicles away fromaclosed street after an earthquake in Koori-machi, Fukushima Prefecture, Japan, on Feb. 14, 2021. (Xinhua/Du Xiaoyi)\n4- Photo taken on Feb. 14, 2021 shows damaged building after an earthquake in Koori-machi, Fukushima Prefecture, Japan. (Xinhua/Du Xiaoyi)\nPrevious Article အိန္ဒိယတွင် ခရီးသည်တင်ဘတ်စ်ကား တူးမြောင်းထဲထိုးကျမှုဖြစ်ပွား၊ သေဆုံးသူ (၄၅)ဦး အထိ မြင့်တက်လာ\nNext Article ဗီယက်နမ်နိုင်ငံတွင် COVID-19 လူနာသစ် ၅၃ဦး တွေ့ရှိ ၊ စုစုပေါင်း အတည်ပြုလူနာ ၂,၁၉၅ ဦးထိ ရှိလာ


ကိုက်လန်ရွက်မှာ ဒီလိုအကျိုးကျေးဇူးတွေရှိနေတယ်ဆိုတာ မသိသေးဘူးမဟုတ်လား? | Buzzy\nကိုက်လန်ရွက်မှာ ဒီလိုအကျိုးကျေးဇူးတွေရှိနေတယ်ဆိုတာ မသိသေးဘူးမဟုတ်လား?\nကိုက်လန်ကို ဟင်းချက်စရာဟင်းသီးဟင်းရွက်အဖြစ်စားသုံးလာကြတာဆိုပေမဲ့ တစ်ချို့က ကိုက်လန်ရွက်ဟာ အသားအရည်နဲ့ဆံသားအတွက်အထူးကောင်းမွန်တယ်ဆိုတာ မသိကြသေးပါဘူး။ကိုက်လန်ရွက်ဟာ အလှအပအတွက်လည်းအသုံးဝင်နေတာပါ။ဘယ်လိုအသုံးဝင်နေလဲဆိုတော့...\nကိုက်လန်ရွက်ကို တစ်ပတ်သုံးခါလောက်ချက်ပြုတ်စားသောက်မယ်ဆိုရင် ကိုက်လန်ရွက်ဟာ ကိုယ်တွေရဲ့နုပျိုမှုကိုထိန်းထားပေးနိုင်ပါတယ်တဲ့။အရေးအကြောင်းတွေ၊အမည်းစက်တွေ၊အစက်အပြောက်တွေကို လျော့ပါးစေပါတယ်။ဗီတာမင်စီနဲ့ တစ်ခြား antioxidant တွေပါဝင်တာကြောင့် ဆဲလ်တွေပျက်စီးတာကိုပြန်လည်ထိန်းသိမ်းပေးပါတယ်။ခန္ဓာကိုယ်တွင်းက အဆိပ်အတောက်တွေလည်းဖယ်ရှားပေးလို့ကျန်းမာလှပတဲ့အသားအရည်ကိုပိုင်ဆိုင်လာစေပါတယ်။\nကိုက်လန်ရွက်ဟာ အသားအရည်နဲ့ပတ်သက်လာရင် ပိုပြီးအကျိုးအာနိသင်ရှိတယ်ပြောရမှာပါပဲ။အသားအရည်ပျက်စီးတာတွေဖြစ်လာရင် ကိုက်လန်ရွက်စားသုံးပေးတာနဲ့ပြန်ပြီးထိန်းသိမ်းပြီးသားဖြစ်စေပါတယ်။နေရောင်ခြည်ကြောင့်ပျက်စီးတဲ့အသားအရည်မျိုးကိုဆဲလ်တွေပြန်လည်ပြုပြင်ပေးပြီး ထိန်းသိမ်းပေးပါတယ်။အမျှင်ဓာတ်လည်းကြွယ်ဝတာကြောင့် အသားအရည်အတွက်ကောင်းမွန်စေတဲ့ အတွင်းအင်္ဂါအစိတ်အပိုင်းတွေအတွက် အထူးကောင်းမွန်စေပါတယ်။\nကိုက်လန်ဟာ ဆံပင်အတွက်ရော အသားအရည်အတွက်ပါအသုံးဝင်တဲ့ ဟင်းသီးဟင်းရွက်တစ်မျိုးပါပဲ။ကိုက်လန်မှာ ပါဝင်တဲ့ phytonutrients ၊ polyphenolsစတဲ့ကွန်ပေါင်းဓာတ်တွေ၊ဗီတာမင်စီ၊ဗီတာမင်ကေစတဲ့ antioxidant တွေဟာ ဦးရေပြားအတွက်လိုအပ်တဲ့ဓာတ်တွေဖြည့်ပေးပြီး ဆံပင်သန်စွမ်းစေပါတယ်။ဆံပင်ဖြူတာကိုလည်းနှေးစေပြီးဆံပင်ကျွတ်တာ၊ဆံပင်နှစ်ခွဖြစ်တာတွေကိုလည်းလျော့နည်းစေပါတယ်။\nဦးရေပြားပေါ်မှာဝက်ခြံထွက်တတ်ရင် ကိုက်လန်ကအကောင်းဆုံးသဘာဝဆေးတစ်လက်ပါပဲ။ကိုက်လန်ကို ပုံမှန်တစ်ပတ် နှစ်ခါ သုံးခါစားသောက်ပေးတာဟာ ဦးရေပြားပေါ်မှာဝက်ခြံထွက်တာကို ကာကွယ်ပေးနိုင်ပါတယ်။\nကိုက်လန်မှာ ဗီတာမင်စီ၊ဗီတာမင်ကေနဲ့ တစ်ခြားသောဓာတ်မျိုးစုံပါဝင်တာကြောင့် ကမ္ဘာတစ်ဝန်းလုံးက လူများစွာကြုံနေရတဲ့ အရေပြားပြဿနာတစ်ခု ၀က်ခြံကို လျော့ပါးသက်သာစေပါတယ်။၀က်ခြံတွေဟာ ချွေးပေါက်ပိတ်ဆို့မှု၊အဆီပိုလျှံမှုတွေကြောင့် ဖြစ်ပွားလာတာပါ။ကိုက်လန်ကို စားပေးမယ်ဆိုရင် အဆီပြန်တာကိုလည်းထိန်းသိမ်းပေးသလို ချွေးပေါက်တွေကိုသန့်စင်ပေးလို့ ၀က်ခြံဖြစ်ပွားမှုကိုလျှော့ချပေးနိုင်ပါတယ်။ခန္ဓာကိုယ်တွင်းက အဆိပ်အတောက်တွေ၊အညစ်အကြေးတွေကိုလည်းသန့်စင်ပေးလို့ အသားအရည်အတွက် အထူးကောင်းစေပါတယ်။\nခန္ဓာကိုယ်အတွက် အဓိကလိုအပ်တာကရေဓာတ်ပါပဲ။ရေပုံမှန်မသောက်ဖြစ်ဘူးဆိုရင် ထမင်းစားတဲ့အခါကိုက်လန်ရွက်များများစားပေးပါ။ကိုက်လန်ရွက်မှာရေဓာတ် ၈၀ရာခိုင်နှုန်းပါဝင်လို့ အရေပြားချွေးပေါက်ပိတ်ဆို့တာတွေကိုလျှော့ချပေးနိုင်ပြီး အသားအရည်လှပလာစေပါတယ်။ရေဓာတ်ပြည့်ဝတဲ့အတွက် ပင်ပန်းမှုတွေလျော့ပါးပြီး လန်းဆန်းတက်ကြွလာစေပါတယ်။ခန္ဓာကိုယ်တွင်းကအဆိပ်အတောက်တွေပါ ကင်းစင်စေလို့ ဟင်းချက်စရာဟင်းသီးဟင်းရွက်ရွေးချယ်ဝယ်ယူတဲ့အခါကိုက်လန်က ဦးစားပေးဝယ်ယူစားသုံးပေးသင့်တဲ့ဟင်းသီးဟင်းရွက်ပဲဖြစ်ပါတယ်။


PEACEFUL PA: July 2013\n14. The Fullness of the Spirit, the Believer’s Need ယုံကြည်သူမှာလိုနေတဲ့ ဝိညာဉ်တော်နဲ့ ပြည့်ဝခြင်း BREAD FOR BELIEVERS\nကောင်းကင်ဘုံရှင်အဘ၊ ကောင်းကြီးရစေချင်ပါတယ်။ ကြီးလေးတဲ့ ဒီအကြောင်းအရာကိုပြောဖို့ရာ နည်းနည်းတော့ ဝန်လေးပါတယ်။ ကိုယ်တိုင်မပြည့်ဝဘဲနဲ့ ဝိညာဉ်တော်ပြည့်ဝခြင်းအကြောင်းပြောရင် မှားပါလိမ့်မယ်။ ဝိညာဉ်တော်ပြည့်ဝဖို့ ဒီညဆုတောင်းပါတယ်။ ကိုယ်တော်တွေးသလိုတွေးပြီး၊ ပြောသင့်တဲ့စကားကို ကွက်တိပြောတတ်ဖို့ ရှိသင့်တဲ့အပြုအမူမျိုးနဲ့ ဟောပြောနိုင်ဖို့ မစပါ။\nကျွန်တော့်အတွေးတွေကို ကိုယ်တော်သိနေပါတယ်။ ဒီတရားဟောပြီးရင် ဒီကလူတချို့ ဝိညာဉ်တော်နဲ့ပြည့်ဝဖို့ ဆာငတ်တောင့်တ လာကြဖို့ မြော်လင့်နေပါတယ်။ ဘယ်လိုပြည့်ဝနိုင်တယ်ဆိုတာ နားလည်သွားကြဖို့ မြော်လင့်ပါတယ်။ တချို့လည်း ရှေ့ထွက်လာပြီးတော့ “ဒီနေ့တော့ တကယ်ဖြစ်ပြီ။ သာမန်အသက်တာကို စိတ်ပျက်သွားပြီ။ အများနည်းတူ နေ့စဉ်အသက်ရှင်ရတာ စိတ်ပျက်ပြီ” လို့ ပြောလာကြပါစေ။\nဟောပြောမှုမှာ မစတော်မူပါ အဘ။ ကောင်းကောင်းမွန်မွန်ဖြစ်စေပါ။ အများအတွက် ကောင်းကြီးမင်္ဂလာ ဖြစ်စေပါ။ အာမင်။\nကျမ်းချက် ၂ ချက် ဖတ်ပါမယ်။\n“လွန်ကျူးစေတတ်သော စပျစ်ရည်နှင့် ယစ်မူးခြင်းကိုရှောင်၍ ဝိညာဉ်တော်နှင့် ပြည့်စုံလျက်ရှိကြလော့။” ဧဖက် ၅း၁၈\n“ထာဝရဘုရား၏ နှုတ်ကပတ်တော်ဟူမူကား၊ ဤအမှုသည် ဗိုလ်ခြေအားဖြင့်မဟုတ်၊ အာဏာတန်ခိုးအားဖြင့်မဟုတ်၊ ငါ့ဝိညာဉ်အားဖြင့် ဖြစ်လိမ့်မည်” ဇာခရိ ၄း၆။\nတရားဟောဖို့ ကျွန်တော့်ကို ဘုရားသခင်ခေါ်တုန်းက ကျွန်တော့အသက်နှစ်ဆယ်ပဲ ရှိသေးတယ်။ ဝိညာဉ်တော်ပြည့်ဝခြင်းအကြောင်း ဟောတာ တခါမှ မကြားဖူးဘူး။ ရည်မှန်းချက်တွေ၊ ရူပါရုံတွေတော့ ကြီးကြီးမားမား ထားပါတယ်။ ရည်မှန်းချက်နဲ့ ရူပါရုံဆိုတာ သိပ်ကြီးကြီးမားမားထားရင် အပြစ်ဖြစ်တယ်လို့ ထင်တဲ့သူတွေ ရှိတယ်ဆိုတော့ ကျွန်တော်ထားတဲ့ ရူပါရုံတွေကို သိပ်ပြောပြခွင့်မရဘူး။ ဒါပေမယ့် ရူပါရုံတော့ ထားခဲ့တယ်။ တရားဟောဖို့ခေါ်တယ်လို့ မိတ်ဆွေတယောက်ကို ပြောပြတဲ့ညမှာ ငိုရင်း၊ စကားပြောရင်းနဲ့ မနက်၂နာရီ ၃၀ အထိ ပြောဖြစ်ကြတယ်။\nကျွန်တော်ပါဝင်ခဲ့တဲ့အသိုင်းအဝိုင်းက တရားဟောဆရာကို လစာပေးတာ လက်မခံကြဘူး။ တနင်္ဂနွေနေ့ တရားဟော၊ ကျန်တဲ့နေ့မှာ အသက်မွေးဝမ်းကြောင်းအတွက် တခုခုလုပ်ရမယ်လို့ ယူဆကြတယ်။ ဒါပေမယ့် သူငယ်ချင်းကို “တနေ့မှာ ငါအချိန်ပြည့် တရားဟောမယ်” လို့ ပြောခဲ့တယ်။\nအကြီးအကျယ် စိတ်ကူးယဉ်ခဲ့တယ်။ စိတ်ကူးယဉ်တဲ့အတိုင်းလည်း ဖြစ်လာပါတယ်။ ဘုရားကျေးဇူးတော်ကြောင့် အံ့ဩစရာတွေ ဖြစ်လာတယ်။ အဲဒီအထဲက တစ်ခုက SWORD OF THE LORD စာစောင်ကို သူများပို့ပေးလို့ ဖတ်ရပြီး- ၁၉၆၁ နှစ် အန္တိအုတ်နှစ်ခြင်း အသင်းတော်မှာလုပ်တဲ့ SWORD စည်းဝေးကြီးကို တက်ခွင့်ရခဲ့တယ်။ အဲဒီစည်းဝေးကြီးမှာ တရားဟောဆရာတွေရဲ့ ထူးခြားမှုကို သတိထားမိပါတယ်။\nDr. John R.Rice , Dr. Jack Hyles နဲ့ Dr. Tom Malone တို့ တရားဟောကြပါတယ်။ အဲဒီတုန်းက ငယ်သေးတော့ သိချင်စိတ်ပြင်းပြနေတယ်။ နားထောင်ကြည့်တော့ စိတ်နှလုံးကို ထိတွေ့တယ်။ ဟောပြောတာတွေ ထိမိတယ်။ Dr. Rice က“ ဆုတောင်းချက်တွေ အဖြေရအောင် ဘယ်လိုလုပ်မလဲ? ဆိုတာဟောတယ်။ သူ့ကို သတိထားကြည့်မိတယ်။ သူဟာ ထူးခြားမှုရှိတဲ့လူတစ်ယောက်လို့ သိလာတယ်။ သူက သာမန်တရားဟောဆရာမဟုတ်ဘူး။ စာပေလည်း ထုတ်ဝေတယ်လို့ သိရတယ်။\nစာအုပ်စားပွဲနားသွားပြီး၊ စာအုပ်တွေကြည့်တယ်။ Dr. Rice က စာအုပ်အထူကြီး အမျိုးပေါင်း (၅၀) လောက်ရေးထားတာပါ။ ကြည့် ပြီးတော့ “ ဒီစာအုပ်တွေတစ်ခါမှ မဖတ်ဖူးပါလားလို့” တွေးမိပါတယ်။ တရားဟောတာ နားထောင်ရတယ်။ စိတ်လှုပ်ရှားရတယ်။ ဝိညာဉ်ကယ်တင်ခြင်းဟာ လောကမှာအရေးအကြီးဆုံးအရာပဲလို့ သူဟောတဲ့စကား ရင်ထဲရောက်လာတယ်။ ဝိညာဉ်ကယ်တင်ခြင်းဟာ ဝိညာဉ်တော်မပြည့်ဝဘဲ လုပ်လို့မရနိုင်ပါဘူး။\nDr. Jack Hyles ဟောတာကြားရပါတယ်။ သူ့ကိုတွေ့ဖူး၊ မြင်ဖူးချင်တယ်။ နောက်ရက်တွေမှာ ရောက်လာပြီး၊ အခန်းထဲမှာ မုတ်ဆိတ်ရိတ်နေတာကို ပထမဆုံးအကြိမ်အဖြစ် မြင်ဖူးပါတယ်။ အဲဒီတုန်းက သူမှန်းမသိဘူး။ ခဏကြာလို့ တရားဟောဖို့ သူထလာတော့မှ၊ မုတ်ဆိတ် ရိတ်နေတာ တွေ့လိုက်ရတဲ့သူပါလားလို့ တွေးမိပါတယ်။\nသူက “လူသည်အဘယ်သို့သောသူဖြစ်၍၊ ကိုယ်တော်သည်အောက်မေ့တော်မူရသနည်း” ကို ဟောတယ်။ ဘုရားကျောင်းမှာ သူ့ကိုစကားလာပြောတဲ့ အဘိုးကြီးတစ်ယောက် အကြောင်းပြောပြပါတယ်။ သူက ရှောင်ထွက်သွားချင်ပေမယ့်၊ သူ့ရဲ့အလုပ်အကူတစ်ယောက်က တွေ့ကြည့်ဖို့ တိုက်တွန်းတယ်။ ကျွန်တော့စိတ်နှလုံး ပြင်းပြဆာလောင်သွားတယ်။ “ငါလူတွေကိုမချစ်ပါလား? တနင်္ဂနွေနေ့ တရားဟောတာလည်း ခဏတဖြုတ် အလုပ်လိုပဲ။ အားရဝမ်းသာ ပြောစရာအကြောင်းရှိလာရင် အားရဝမ်းသာပြောချင်တတ်တဲ့ လူတစ် ယောက်လောက်ပဲ၊ ဒါပေမယ့် ငါ လူတွေကို မချစ်ဘူး။ ခရစ်တော်အတွက်လည်း လူတစ်ယောက်မှ မရဖူးဘူး။ ၆ နှစ်တောင် သင်းအုပ် လုပ်ခဲ့ဖူးပြီလို့” တွေးမိပါတယ်။\nDr. Hyles ကိုကြည့်မိတယ်။ သူ့တရားဟောချက်ကို မှတ်ထားပြီးကျွန်တော့ရဲ့ လူနည်းစုလေးကို ပြန်ဟောတယ်။ “ငါ့လိုပဲ သူတို့ အကျိုးရှိလိမ့်မယ်လို့” ထင်တယ်။ ဒါနဲ့ဟောလိုက်တယ်။ ဘယ်သူမှ မခံစားရဘူး။ ဘယ်သူမှ မလှုပ်ရှားဘူး။ ငါတုန့်ပြန်သလို သူတို့မတုန့်ပြန် ပါလားလို့ အံ့ဩမိတယ်။ ငါထိတွေ့သွားသလို သူတို့ထိတွေ့ မသွားကြပါလားလို့ အံ့ဩမိတယ်။ ဒီတရားနဲ့ ဒီကျမ်းချက်နဲ့ပဲ ဟောခဲ့တာပါ။\nDr. Tom Malone က တမန် ၆ ကနေ “သင်းထောက်များ” အကြောင်းဟောခဲ့ပါတယ်။ သင်းထောက်ဖြစ်ဖို့ လိုအပ်ချက်တွေအကြောင်း ဟောပြလိုက်တော့ ကျွန်တော်ခေါင်းခါပြီး ထွက်ခဲ့တယ်။ “သင်းထောက်တစ်ယောက်ဆိုတာ တွေ့ကော တွေ့ဖူးလို့လား၊ တွေ့ရင်လဲ သင်းထောက်မှန်း ငါသိပါ့မလား” လို့ တွေးမိပါတယ်။ စည်းဝေးကအပြန် ကားမောင်းရင်းနဲ့၊ “သင်းထောက်တစ်ယောက်အရည်အချင်း ငါ့မှာမရှိရင် တရားဟောဆရာတစ်ယောက်ပဲ ဖြစ်ပါစေတော့” လို့ တွေးမိတယ်။\nတခါတလေလည်း ကျွန်တော့်အသင်းတော်လေးထဲက နှုတ်ထွက်ပြီး၊ ဝိညာဉ်ကယ်တင်တဲ့ အသင်းတော်ကြီးတစ်ခုမှာ ပါဝင်မလားလို့ စဉ်းစားမိခဲ့ပါတယ်။ Tennessee ပြည်နယ် Chattanooga မြို့က Highland Park နှစ်ခြင်းအသင်းတော်အကြောင်း ကြားဖူးပါတယ်။ နှစ်ပေါင်းများစွာ၊ တစ်နှစ်တစ်နှစ်ကို လူ(၁,၀၀၀)ကျော် နှစ်ခြင်းပေးရတယ်။ Chattanooga မြို့ကို အပတ်တိုင်းသွားပြီး အသင်းတော်ကောင်း တပါးဖြစ်ဖို့ လေ့လာခံယူရင် ကောင်းမလားလို့ အသည်းအသန် စဉ်းစားမိပါတယ်။ ဒါပေမယ့် ဘုရားသခင် ခွင့်မပြုဘူး။ ဒီဆရာတွေက ဘာထူးခြားလို့လဲ? အမေရိကန်ပြည်မှာ တရားဟောဆရာထောင်ချီပြီးရှိနေတာ ဒီဆရာတွေက ဘာထူးခြားလို့ပါလိမ့်။\nပြီးခဲ့တဲ့ညမှာ Dr. Lee Roberson က သူ့ဘဝရဲ့ တောင်ထိပ်(၇) ခု အကြောင်းကို ဟောသွားတယ်။ ပြောင်းလဲခြင်း၊ ဝိညာဉ်ကယ်တင်ခြင်း၊ ဒုတိယ အကြိမ်ကြွလာခြင်း၊ စတာတွေပြောသွားတယ်။ ကျွန်တော်ဂရုစိုက်နားထောင်ခဲ့တယ်။ “သူဒါပြောတော့မယ်လို့ ကျွန်တော် ထင်ခဲ့တယ်။ ခြောက်ချက်မြောက်မှာ သူက “ဝိညာဉ်တော်နဲ့ ပြည့်ဝတဲ့အသက်တာလို့” ပြောပါတယ်။ သူက “ဘယ်အချိန်မှာ ပထမဆုံးအကြိမ် ပြည့်ဝခဲ့သလဲဆိုတာ မသိဘဲနဲ့ ဝိညာဉ်တော်ပြည့်ဝတဲ့ အသက်တာ၊ ဖြစ်ခဲ့တယ်” လို့ ဆိုပါတယ်။\nဒီတရားဟောဆရာကြီးတွေမှာ တူညီတဲ့အချက်တစ်ချက်က ဝိညာဉ်တော်ပြည့်ဝကြတာပဲ။ အကြောင်းအရာတွေတိုင်းမှာ သဘော ထားတွေမတူညီကြပေမယ့်၊ တရားဟောပုံလဲ မတူကြပေမယ့်၊ ဟောပြောဝေငှပုံလဲ မတူညီကြပေမယ့် ဝိညာဉ်တော်နဲ့တော့ ပြည့်ဝကြပါ တယ်။\nတနေ့ စာအုပ်ဆိုင်တစ်ဆိုင်ကို သွားခဲ့ပါတယ်။ စာအုပ်တွေ လျှောက်ကြည့်တယ်။ အပြာရင့်ရောင် မျက်နှာဖုံးမှာ ရွှေရောင် စာလုံးနဲ့ ရေးထားတဲ့ J. Gilchrist Lawson ရဲ့ Deeper Experiences of Famous Christians - “ကျော်ကြားတဲ့ခရစ်ယာန်များရဲ့ နက်ရှိုင်းတဲ့ အတွေ့အကြုံများ” - စာအုပ်ကို တွေ့မိသွားတယ်။ ဘာအကြောင်းတွေပါသလဲလို့ မာတိကာကို ဖတ်ကြည့်မိတယ်။ ကျွန်တော်မသိဖူးတဲ့ နာမည်တွေပါ။ နောက်မှ အဲဒီနာမည်တွေကို သိသွားပါတယ်။ D. L. Moody ဆိုတဲ့နာမည်ကို သတိထားမိတယ်။ သူ့အကြောင်းကြားဖူးတယ်။ Billy Sunday ဆိုတဲ့နာမည် ကြားဖူးပါတယ်။- A. J. Gordon, Savonarola ဆိုတဲ့ တခြားနာမည်များကို မသိခဲ့ဘူး။\nဒီစာအုပ်တော့ ဖတ်သင့်တယ်လို့ ထင်မိတယ်။ ဒါနဲ့ စာအုပ်ကိုဝယ်၊ အပြေးအလွှား အိမ်ပြန်ပြီး ဖတ်မိတယ်။ အခန်းထဲမှာ တစ်ယောက်တည်း ဖတ်တယ်။ စာအုပ်နာမည်ကလည်း လျို့ဝှက်တဲ့သဘော ပါနေတယ်။ နာမည်ကြီး ခရစ်ယာန်များရဲ့ နက်ရှိုင်းတဲ့ အတွေ့အကြုံလို့ ဆိုတယ်။ အော်ဟစ်ချီးမွမ်းတတ်တဲ့ သတ္တုတွင်းအလုပ်သမား Bill Bray အကြောင်း ဖတ်ရတယ်။\nBill Bray သာ အသက်ရှင်နေသေးရင်၊ သူ့ရှေ့မှာထိုင်ပြီး၊ စကားပြောချင်စိတ် ဖြစ်မိတယ်။ Bill ဟာ သူသွားသမျှ နေရာတိုင်းမှာ ထပြီး၊ ကတတ် အော်တတ်သူပါ။ ကျော်ကြားတဲ့ ခရစ်ယာန်များရဲ့ နက်ရှိုင်းတဲ့ အတွေ့အကြုံများမှာ Bill Bray အကြောင်းရေးထားတာက …\nဘုရားသခင်ကို မချီးမွမ်းပဲ မနေနိုင်ဘူး။ လမ်းလျှောက်သွားလို့ ခြေတစ်ဖက်ကြွရင် “ဘုန်းကြီးပါစေ၊” နောက်တဖက်ကြွရင် “အာမင်း၊” လို့ သဘောထားပြီး ခြေလှမ်းတိုင်းကို လှမ်းလေ့ရှိတယ်။ Bill သေခါနီးအချိန်မှာ သေခါနီးပြီလို့ ဆရာဝန်ကပြောတယ်။ “ဘုရားသခင် ဘုန်းကြီးပါစေ၊ ငါမကြာခင် ကောင်းကင်ရောက်တော့မယ်” လို့ ပြန်ပြောတယ်။ ပြီးမှ သူ့ထုံးစံအတိုင်း “ကျွန်တော် ကောင်းကင်ရောက်တဲ့အခါ၊ ဆရာ့ကိုယ်စား ကျေးဇူးတင်စကားတွေ ပြောပေးရအုန်းမလား။ ဆရာလည်းလာလိမ့်မယ်လို့ ပြောလိုက်ရမလား?” လို့ မေးတယ်။ ဒီစကားဟာ ဆရာဝန်အတွက်တော့ ရင်ထဲအထိ ထိုးဖောက်နိုင်စွမ်း ရှိပါတယ်။ Bill အသက်ထွက်ခါနီး ပြောတဲ့စကားကတော့ “ဘုန်းကြီးပါစေ” ဖြစ်ပါတယ်။\nမသေခင်အချိန်ကလေးမှာ “ဟ- သေမှာကြောက်သလား? ကယ်တင်ခြင်းမရဘူးလား? ငါ့သခင်က သေခြင်းကို အောင်မြင်ပြီပဲ။ ငရဲ သွားရရင်လည်း ငါကတော့ “ဘုန်းကြီးပါစေ” လို့ပဲအော်နေမှာပဲ။ အနက်ဆုံးတွင်းရဲ့ နံရံတွေက ပဲ့တင်သံပြန်လာသည်အထိ သခင်ယေရှုကို ကောင်းကြီးပေးမှာပဲ။ သနားစရာ စာတန်ခမျာ၊ “ Bill - - Bill ဒီနေရာ မင်းအတွက် မဟုတ်ဘူး။ ပြန်သွားကွာ၊” လို့ ပြောလာရင် ငါက ကောင်းကင်တက်ပြီး၊ “ဘုန်းကြီးပါစေ” “ဘုန်းကြီးပါစေ” လို့ အော်ပြီးချီးမွမ်းနေမှာပဲ။”\nအဲဒီလိုဖတ်ရတော့ ရယ်ရတယ်။ စိတ်ထဲမှာလဲ တောင့်တမှုတစ်ခု ဖြစ်လာတယ်။ “ဂျော်ဂျီယာပြည်နယ် အက်တလန်တာမြို့က Bill Bray လိုလူမျိုးတွေ ဘယ်မှာလဲ ကိုယ်တော်၊ ကျွန်တော်တို့ခေတ်ရဲ့ Bill Bray တွေဘယ်မှာလဲ? ကျွန်တော်မသိပါလားလို့ ပြောမိပါတယ်။\nဘုရားသခင်နဲ့ ပဋိညာဉ် (၁၃) ချက်ဖွဲ့ထားတဲ့ မျက်စိတဖက်လပ် Christmas Evans အကြောင်းဆက်ဖတ်ရပါတယ်။ (၁၃) ချက်စလုံး ဖတ်လိုက်တယ်။ တစ်ချက်မှာတော့ “Bunyan, Vassar, Powell, Howell Harris, Rowlands နဲ့ Whitefield တို့လို ကြီးမားစေပါ။ ကြီးပွားဖို့ အတားအဆီးဖြစ်စေမယ့် အရာတွေကို ဖယ်ရှားပေးတော်မူပါ” လို့ ဆိုတယ်။ “ကိုယ်တော် ဒီလူနဲ့စကားပြောချင်လိုက်တာ ရည်ရွယ်ချက် ရှိတဲ့လူပဲ။” `ကျွန်တော့အမှုတော်လုပ်ငန်းကို ကြီးပွားစေပါ။ ကျွန်တော့ကိုတစ်ခုခု ဖြစ်စေတော်မူပါ’ လို့ မကြောက်မရွံ့ ဆုတောင်းတတ်သူပါ။ ကျွန်တော်နဲ့စကားပြောရတဲ့ လူအများစုက ကျွန်တော့ကို နားမလည်ကြဘူး။ ကျွန်တော် Christmas Evans နဲ့ စကားပြောချင်လာတယ်။\nဆက်ပြီးတော့ဖတ်ကြည့်မိတယ်။ Savonarola တရားဟောတော့ ပရိသတ်က ၅ နာရီကြာ မှင်သက်နေမိတဲ့အကြောင်း ဖတ်ရပြန် တယ်။ ၅ နာရီလုံးလုံး အပ်ကျသံတောင် ကြားရလောက်ပါတယ်။ ငါ့ဘဝမှာ တရားတောင် မဟောဖူးသေးပါလား? တရားဟောဆရာလို့ ခေါ်ဖို့တောင် ရှက်စရာပါလားလို့ တွေးမိတယ်။\nD. L. Moody အကြောင်းဖတ်ရပြန်တယ်။ ဝတ်ပြုစည်းဝေးပွဲတွေအပြီး အမျိုးသမီးနှစ်ယောက် ရောက်လာပြီး “Mr.Moody ဆရာ့မှာ ဝိညာဉ်တန်ခိုးလိုနေလို့ ကျွန်မတို့ ဆုတောင်းပေးနေတယ်လို့ လာ,လာပြောနေတယ်။” “တန်ခိုးလိုတယ် ဟုတ်လား? ကျွန်တော့မှာ တန်ခိုးရှိသလားလို့? ချီကာဂိုမြို့မှာ အကြီးဆုံး အသင်းတော်ကြီးပဲ။ လူတွေအများကြီး ပြောင်းလဲနေကြတာပဲ” လို့ ဖြေပါတယ်။\nဒါပေမယ့် တစ်နေ့ New York မြို့Wall Street လမ်းမကြီးပေါ်မှာ လမ်းလျှောက်ရင်း၊ Moody က--“သူငယ်ချင်းတစ်ယောက်ဆီမှာ အခန်းငှါးဖို့သွားရင်း ဘုရားတန်ခိုးတော် ထူးထူးခြားခြား သက်ရောက်စေပါ” လို့ ဆုတောင်းတယ်။ ကြီးမြတ်တဲ့ တရားဟောဆရာကြီးတွေနဲ့ အလယ်အလတ်တန်းစား ဆရာတွေနဲ့မတူဘဲ ထူးခြားနေတာက အဝတ်အစား၊ အမူအရာ၊ အသံနေအသံထား၊ ဟောပြောပုံ၊ တရားဟောချက် အတိုအရှည်၊ ဟာသစကားတွေကြောင့် မဟုတ်ဘူး။ ဝိညာဉ်တော် ပြည့်ဝခြင်းကြောင့် ဖြစ်ပါတယ်။\nဧဖက် ၃း၂၀ မှာ “ငါတို့၌ပြုပြင်သောတန်ခိုးတော်အတိုင်း၊ ငါတို့တောင်းပန်ကြံစည်သမျှထက် အလွန်ထူးခြားစွာပြုခြင်းငှါ တတ်နိုင်တော်မူသော ဘုရားသခင်သည်”။ “ငါတို့တောင်းပန်ကြံစည်သမျှထက် အလွန်ထူးခြားစွာ ပြုခြင်းငှါ၊ တတ်နိုင်တော်မူသော ဘုရားသခင်သည်” အစွမ်းအစအရ၊ ပညာအရည်အချင်းအရ၊ ရုပ်ရည်အရ၊ သူတပါးထောက်ခံမှုအရ၊ ကျင်လည်သောအသိုင်းအဝိုင်းအရလို့ မပြောဘဲ။ “ငါတို့၌ပြုပြင်သော တန်ခိုးတော်” အရလို့သာ ပြောပါတယ်။\nအန်ကယ် ဘတ်ဒီ၊ ရောဗင်ဆန်လို စကားနည်းတဲ့သူတွေလည်း ထူးခြားစွာ ပြုပြင်မှုကို ရနိုင်ပါတယ်။ စပါဂျင်လို စကားပြော ကောင်းသူလည်း ရနိုင်တယ်။ ရှေ့ဆောင်လမ်းပြ လုပ်ပြတတ်တဲ့ ဗေးလီ၊ ဂရေး(လ်)လို လူလည်း ရနိုင်တယ်။ မူးဒီလို ခပ်ရိုးရိုးလူတွေလည်း ရနိုင်တယ်။ John R. Rice လိုပညာရှိတဲ့ လူတွေလည်း ရနိုင်တယ်။ ဝိညာဉ်တော်နဲ့ ပြည့်ဝလာတဲ့အခါ လူတိုင်းရနိုင်ကြပါတယ်။\nတရားဟောချက်တစ်ပုဒ်ကို ဝိညာဉ်တော်အကြောင်းဦးတည်ပြီး ဟောတာမျိုး နှစ်ပေါင်းများစွာကြာပေမယ့် ကြားရခဲတယ်။ ဒီအကြောင်းဟောဖို့ ကျွန်တော်ကြောက်တယ်။ အဝေဖန်ခံရမှာ ကြောက်တာနဲ့ကို သိပ်စိတ်ဝင်စားလေ့ မရှိတာပါ။ ဒါပေမယ့် သိပ်မကြာပါဘူး၊ လုပ်ဖို့လိုတဲ့ အလုပ်ကိုလုပ်ရတာပါပဲ။\n(၁) နှိုင်းယှဉ်မှု The Comparison\nဝိညာဉ်တော်ပြည့်ဝသူတစ်ယောက်နဲ့ အရက်သမားတစ်ယောက်ကို ကျမ်းစာထဲမှာ သုံးကြိမ် နှိုင်းယှဉ်ထားတယ်။ တိုက်ဆိုင်လို့ မဟုတ်ဘူး။ မြင်သာအောင် ပုံဖော်တာပါ။ သမ္မာကျမ်းစာဟာ တိုက်ဆိုင်လို့ ရေးထားတာမဟုတ်ပါဘူး။\nဧဖက် ၅း၁၈ မှာ “ လွန်ကျူးစေတတ်သော စပျစ်ရည်နှင့် ယစ်မူးခြင်းကိုရှောင်၍ ဝိညာဉ်တော်နှင့် ပြည့်စုံလျက်ရှိကြလော့။” ဝိညာဉ်တော်ပြည့်ဝသူနဲ့- အရက်သမားတစ်ယောက်။\nနှစ်ခြင်းဆရာယောဟန်အကြောင်းကို လုကာ ၁း၁၅ မှာ “အကြောင်းမူကား၊ ထိုသားသည် ထာဝရဘုရား ရှေ့တော်၌ ကြီးမြတ်သောသူ ဖြစ်လိမ့်မည်။ စပျစ်ရည်နှင့်ယစ်မျိုးကို မသောက်ဘဲနေ၍၊ အမိဝမ်းထဲကပင် သန့်ရှင်းသောဝိညာဉ်တော်နှင့် ပြည့်ဝလိမ့်မည်။”\nတမန် ၂း၁၅-၁၇ ရဲ့ ပင်တေကုတ္တေနေ့မှာ ရှင်ပေတရုက --- “ယခုအချိန်ကား နံနက်တချက်တီးချိန်သာရှိသည်ဖြစ်၍၊ သင်တို့ထင်သည်အတိုင်း ဤသူတို့သည် ယစ်မူးကြသည်မဟုတ်။ ဤအရာကား ပရောဖက်ယောလ ဟောဘူးသောအရာဖြစ်သတည်း။ ဟောဘူးသောအချက်ကား၊ နောင်ကာလ၌ လူမျိုးတကာတို့အပေါ်သို့ ငါ၏ ဝိညာဉ်တော်ကို ငါသွန်းလောင်းမည်။ သင်တို့၏ သားသမီးတို့သည် ပရောဖက်ဥာဏ်နှင့် ဟောပြောရကြလိမ့်မည်။ အသက်ငယ်သောသူသည် ဗျာဒိတ်ရူပါရုံတို့ကို မြင်ရကြလိမ့်မည်။ အသက်ကြီးသော သူတို့သည်လည်း နိမိတ်အိမ်မက်တို့ကို မြင်မက်ရကြလိမ့်မည်။”\nဝိညာဉ်တော်ပြည့်ဝသူနဲ့ အရက်သမားကို ကျမ်းစာက ဘာကြောင့်နှိုင်းယှဉ်ပြထားသလဲ။ အကြောင်းတချို့ ရှိလောက်ပါတယ်။ အရက်သမားကို အစွမ်းတမျိုးက ထိန်းချုပ်ထားတယ်။ အရက်သမားဟာ ထူးခြားနေတယ်။ ဝိညာဉ်တော်ပြည့်ဝသူတွေဟာလည်း ထူးခြားနေတယ်။\nရှက်တတ်ကြောက်တတ်၊ တွန့်ဆုတ်တတ်တဲ့လူတစ်ယောက်ကို အရက်သောက်ခိုင်းလိုက်ရင် ချက်ခြင်းဆိုသလို သူဟာစကား ကျယ်ကျယ်ပြောလာမယ်။ ပိုသောက်လေလေ အသံပိုကျယ်လေလေဖြစ်လာလိမ့်မယ်။ သိပ်စကားပေါလာပါလားလို့ အံ့ဩရလိမ့်မယ်။ လက်မကလေး စုပ်နေလောက်အောင်ကို ရှက်တတ်၊ ကြောက်တတ်၊ တွန့်ဆုတ်နေတတ်တဲ့ ခရစ်ယာန်တစ်ယောက်ကို ဝိညာဉ်တော်နဲ့ ပြည့်စေလိုက်ပါ။ လူတွေရှေ့မှာ မရှက်မကြောက် စကားပြောတတ်လာပါလိမ့်မယ်။\nလူရှေ့မှာ သီချင်းမဆိုဖူးတဲ့သူကို အရက်တိုက်လိုက်၊ ချက်ခြင်းပဲ လူတိုင်းသဘောကျတယ်ထင်ပြီး သုံးလေးနာရီလောက် သီချင်းဆိုပြနေမယ်။ အရက်သောက်ပြီး၊ မှိုင်နေတဲ့သူမျိုး တစ်ခါမျှ မတွေ့ဖူးဘူး။ ဘာတစ်ခုမှ မရှိတော့ရင်လဲ ပျော်နေတတ်တယ်။ အရက်သောက်ထားတဲ့လူကို စိတ်ဓါတ်ကျအောင် လုပ်လို့မရဘူး။ ထူးခြားနေတဲ့ အပြုအမူတွေ၊ တည်ငြိမ်သွားအောင် စောင့်မှပဲ ရတယ်။\nကိုယ့်အရိပ်ကိုတောင် ပြန်ကြောက်တတ်တဲ့ လူပျော့လူညံ့တစ်ယောက်ကို အရက်တိုက်လိုက်ရင်၊ ခြင်္သေ့တစ်ကောင်လို ရဲရင့်လာလိမ့်မယ်။ ကျွန်တော့မှာ အရက်သောက်တတ်တဲ့ ဦးလေးတစ်ယောက်ရှိဖူးတယ်။ သူ့မှာ အညိုရောင်ကားတစီးရှိဖူးတယ်။ ကားစီးဖို့ ကျွန်တော့ကို ခေါ်တယ်။ ဂျော်ဂျီယာရဲ့ အမှတ် ၁၂ လမ်းမကြီးပေါ်မှာပါ။ မောင်းလိုက်တာကလည်း မိုင်ကုန်ပါပဲ။ ကျွန်တော်ဖြင့် သေတော့မလား? အောက်မေ့ရတယ်။ ဂျော်ဂျီယာပြည်နယ်၊ ကိုဗင်တန်မြို့မှာ ပြည်နယ်ရဲက ခရာတွတ်ပြီး လှမ်းခေါ်တယ်။ သူကတော့ ဘာမှမဖြစ်သလိုပဲ၊ အရက်ကလည်း သောက်ထားတာကိုး။ နည်းနည်းကလေးမှ ကြောက်လန့်ပုံမရဘူး။ ဆဲတောင် ဆဲလိုက်ပါသေးတယ်။\nပြည်နယ်ရဲက- “လိုင်စင် ခဏပြပါ” လို့ ပြောတော့ သူက လိုင်စင်ပေးလိုက်တယ်။ အရာရှိက “မိုင်နှုန်းကျော်နေတယ်” လို့ ပြောတော့\n“အေး၊ သိသားပဲ” တဲ့။\n“ဒဏ်ငွေကို အခုပဲဖြစ်ဖြစ်၊ ရုံးမှာဖြစ်ဖြစ် လာဆောင်ပါ” လို့ အရာရှိက ပြောပါတယ်။\nဦးလေးက ဒေါ်လာ ၂၀ ထုတ်ပေးလိုက်တယ်။ အရာရှိက သူ့ကို ဆယ်ဒေါ်လာ ပြန်ပေးတယ်။ ဦးလေးက “ယူထားလိုက်ပါ” တဲ့။\n“ယူထားလိုက်ဆိုတာက ဘာသဘောလဲ?” လို့ အရာရှိကမေးတော့ “ခဏကြာရင် ပြန်လာဦးမယ်။ အဲဒီအခါကျရင် မရပ်ခိုင်းနဲ့” လို့ ပြန်ဖြေတယ်။ သောက်မထားရင် ဒီလို ဘယ်ပြောမလဲ။ ပုံမှန်အချိန်ဆိုရင် သူလည်း သေမှာ ကြောက်မှာပေါ့။ ကိုယ့်အရိပ် ကိုယ်တောင် ပြန်ကြောက်တတ်တဲ့ လူပျော့တွေပင်လျှင် အရက်မူးလာရင် ခြသေ့င်္တကောင်လို ရဲရင့်လာပြီးတော့ သူမလုပ်ရဲတာတွေ လုပ်တတ်လာပါတယ်။\nကျွန်တော် ဒယ်ကက်ဗ်ဒေသ မီးသတ်ဌာနမှာ လုပ်ဖူးတယ်။ တနေ့ အရက်သမားတယောက် ကဒ်ထူစာရွက်ပြားတပြားနဲ့ ခဲတံတစ် ချောင်းယူလာတယ်။ “ခင်ဗျား နာမည်ဘယ်သူလဲ?” လို့ မေးတော့ ကျွန်တော် ဖြေရပါတယ်။ သူက ရေးမှတ်လိုက်ပါတယ်။ တခြားလုပ်ဖော် တယောက်ကိုလည်း “ခင်ဗျားနာမည် ဘယ်သူလဲ?” လို့ မေးတယ်။ ဒီလူဖြေတော့ မှတ်ထားပြန်တယ်။ နောက်တယောက်ကို မေးတယ်။ ဖြေတော့၊ သူမှတ်လိုက်ပြန်တယ်။ နာမည်စာရင်းတွေ အရှည်ကြီး ကောက်သွားတယ်။ ဒါနဲ့ အင်ဂျင်စက်ကြီးမောင်းသမား အရပ် ၆ ပေ ၅လက်မ လောက်ရှိတဲ့ လူနားရောက်သွားတော့၊ “ဟေ့- မင်းနာမည်ဘယ်သူလဲ” လို့မေးပါတယ်။ စက်မောင်းတဲ့လူက “ကျွန်တော့်နာမည် ဘယ်သူဘယ်ဝါပါလို့” ပြောလိုက်တော့ သူ ချရေးတယ်။ စက်မောင်းတဲ့သူက “နာမည်မေးတာ ဘာလုပ်ဖို့လဲ?” မေးတော့ အရက်သမားက မော့တောင်မကြည့်ဘဲ စာပဲ ဆက်ရေးနေတယ်။ ပြီးမှ “ဒီစာရွက်ထဲမှာ ငါရိုက်ဖို့ လူတွေရဲ့ နာမည်စာရင်းကို ရေးနေတ။ာ စာရင်းပြည့်သွားရင် ငါတစ်ယောက်ပြီး တယောက် လိုက်ရိုက်တော့မယ်” လို့ပြောပါတယ်။\nစက်ကြီးမောင်းတဲ့သူက အောက်ဆင်းလာပြီး သူ့ကိုဆုပ်ကိုင်ပြီး လှုပ်ရမ်းလိုက်ပါတယ်။ “ငါပြောမယ် မင်းငါ့ကို ရိုက်စရာမလိုဘူး” လို့ ပြောတော့ အရက်သမားက “လွှတ်ပါအုံးကွ မင်းနာမည် ဖျက်ပေးပါမယ်” လို့ ပြောပါတယ်။ သူသာ ပုံမှန်အခြေအနေမျိုးဖြစ်နေရင် ဒီလိုမျိုးလိုက်လုပ်မှာ မဟုတ်ပါဘူး။\nလူတစ်ယောက် အရက်သောက်ထားရင် သူတစ်ခုခုတော့ ကြိုးစားတော့တာဘဲ။ ဟိုတယ်အခန်းတစ်ခုမှာ မိတ်ဆွေတစ်ယောက်နဲ့ အတူရှိနေတဲ့ အရက်သမားတစ်ယောက်အကြောင်း ဖတ်ရဖူးတယ်။ ပြတင်းပေါက်ပေါ်က ခုန်ချပြီး၊ ပလက်ဖောင်းအထိ ပျံဝဲနိုင်တယ်လို့ သူ့ကိုယ် သူထင်နေတယ်။ ရက်အတော်ကြာတော့ လက်မောင်းမှာ ပတ်တီးတွေနဲ့ ခြေထောက်မှာ ခဲဆွဲထားရပြီး မျက်နှာမှာ ဒဏ်ရာတွေ ရနေတယ်။ သူ့သူငယ်ချင်းက သွားမျှော်တော့ သူက “မင်းကဘာကြောင့်မတားလဲ?” လို့ မေးတယ်။ သူငယ်ချင်းက “ငါလဲမင်း ပျံနိုင်လောက်တယ်လို့ ထင်လို့ပါ” လို့ ပြောပါတယ်။ နှစ်ယောက်စလုံး သောက်ထားတဲ့သူတွေပါ။\nတရားဟောဆရာတွေ ဝိညာဉ်တော်နဲ့ပြည့်လာရင် “ငါက ကမ္ဘာပေါ်မှာ အကြီးဆုံးအသင်းတော်ကြီး တည်ထောင်မယ်” လို့ ပြောလာသူတွေ ရှိတတ်သလို၊ နောက်တယောက်ကလည်း၊ “မင်းလုပ်နိုင်မယ်လို့ ငါထင်တယ်” လို့ ပြောလာတတ်ပါတယ်။ အဲဒီလိုလူတွေဟာ ဆေးရုံမှာ ခြေတဖက်ကျိုးပြီး ပတ်တီးတွေ စည်းထားချင် စီးထားရလိမ့်မယ်။ ဒါပေမယ့် ဘာမှ မကြိုးစားသူထက်စာရင်၊ ပျံကြည့်ဖို့ ကြိုးစားတာဟာ မဆိုးဘူးလို့ ပြောရမှာပါ။\nအရက်သမားတွေဟာ စကားအရမ်းများတယ်။ ခရစ်ယာန်အများစုကတော့ ပါးစပ်ဖျားမှာ ရေခဲမြစ်လိုပဲ အေးခဲနေတယ်။ စာတန်ကို ရန်စကားဆိုဖို့ ကြောက်နေကြတယ်။ အရက်သမားတယောက် စကားပြောတဲ့ပုံကို ကြည့်ရင်၊ လေလံရောင်းတဲ့သူက မွေးတဲ့ သားများလားလို့ ထင်သွားနိုင်တယ်။\nစိန့်လူးဝစ်လေယာဉ်ကွင်းကို ကျွန်တော်ရောက်တုန်းက၊ အရက်သမားတယောက် ရောက်လာတယ်။ လက်မောင်းကြားမှာ စက္ကူအိတ်ကြီး တအိတ်၊ ခေါင်းပေါ်မှာတော့ “ခူကောင်” လို့ စာတန်းထိုးထားတဲ့ အနီရောင်ဦးထုပ်တလုံးနဲ့ပါ။ သူက ကျွန်တော့ကို ခပ်မိုက်မိုက်ကြည့်ပြီး “မင်းဒီကို အချိုရည်ပန်းကန်ပြားပျံနဲ့ လိုက်လာတာလား” လို့ မေးပါတယ်။ ကျွန်တော်က “ဟုတ်တယ်။ ကျွန်တော်ကတော့ အချို ရည်ပန်းကန်ပြားပျံ အမြဲတမ်းစီးတယ်။ ပိုမြန်ပြီး၊ ပိုဇိမ်ကျတယ်လေ” လို့ ပြောလိုက်ပါတယ်။ စကားပြတ်သွားအောင် ပြောလိုက်တာပါ။ ဒါပေမယ့် “အေး၊ ကောင်းတော့ ကောင်းပါတယ်။ ဒါပေမယ့် ချာလည်ပတ်လည် မူးမနေဘူးလား?” လို့ မေးပါတယ်။\nသူနဲ့ ဆက်စကားပြောနေမိတယ်။ ခဏကြာတော့ မှန်ထဲမှာ သူ့ကိုသူ ပြန်ကြည့်မိပြီး ခူကောင်လို့ ရေးထားတဲ့ဦးထုပ်ကို မြင်သွားပါတယ်။ “ဒါက ခူကောင် မနေ့တုန်းကတော့ လိပ်ပြာပါလို့ ပြောလာတယ်။ အဲဒီအရက်သမားဟာ လုံးဝအကြောက်အလန့်မရှိဘူး။ သူဘာတွေလုပ်တယ် ဆိုတာ နောက်ပိုင်းသူ့ကို ပြန်ပြောပြလိုက်ရင် သူရှက်သွားမှာဘဲ။ ဒါပေမယ့် ဒီအချိန်မှာ သူဘာကိုမှ ဂရုမစိုက်ဘူး။\n“ယစ်မူးစေတတ်သော စပျစ်ရည်ကိုရှောင်၍ ဝိညာဉ်တော်နှင့်ပြည့်စေကြလော့။”\n( ၂ ) အမိန့်တော် The Command\n“ဝိညာဉ်တော်နှင့်ပြည့်စေကြလော့” ဒီကျမ်းချက်တစ်ချက်ထဲမှာ အမိန့်နှစ်ခုပါ ပါတယ်။ ပထမအမိန့်က အရက်မသောက်ဖို့ပါ။ “အရက်သောက်တာ မကောင်းဘူးလား?” လို့ မေးရင် လူတိုင်းက မကောင်းဘူးလို့ ဖြေမှာပါ။\nအမိန့်တော်က “အရက်မသောက်နဲ့” ဖြစ်ပါတယ်။ ဘယ်သင်းအုပ်ဆရာကမှ သံစုံသီချင်းဆိုဖို့ လာတဲ့သူတွေကို အရက် သောက်ခွင့် ပြုမှာမဟုတ်ဘူး။ အရက်သမားလို့သိရင် လက်တင်ပေးကြမှာ မဟုတ်ဘူး။ အရက်သောက်တယ်လို့ သိရင် သင်းထောက်အဖြစ် ခန့်ကြမှာ မဟုတ်ဘူး။ ဒီလိုလုပ်တာမှန်တယ်လို့ သိကြပါတယ်။\nဒါပေမယ့် ကျမ်းစာက “ အရက်မသောက်နဲ့” လို့ ပြောထားသလို “ဝိညာဉ်တော်နှင့် ပြည့်စုံစေကြလော့” လို့လဲ ပြောထားပါတယ်။ ကျမ်းစာကို နားလည်မယ်ဆိုရင် အရက်မသောက်သင့်သလို ဝိညာဉ်တော်နဲ့လည်း ပြည့်ဝသင့်ပါတယ်။ ဒါပေမယ့် ဒုတိယပညတ်ကို အပြောနည်းပါတယ်။ ပထမအချက်ကို ပိုအရေးထားပါတယ်။ “ပြည့်စေ” လို့ အမိန့်ပေးထားတယ်။ ကျမ်းစာက ဝိညာဉ်တော်နဲ့ တံဆိပ်ခတ်ဖို့တော့ အမိန့်ပေးမထားပါဘူး။ ဒါတွေက ပိုင်ဆိုင်မှုနဲ့သာ ဆိုင်ပါတယ်။ ကယ်တင်ခြင်းခံရတာနဲ့ တပြိုင်နက် တံဆိပ်ခတ်ခံရပါတယ်။ ဧဖက် ၄း၃၀ မှာ “ရွေးနှုတ်ခြင်း နေ့ရက်တိုင်အောင် သင်တို့ကို တံဆိပ်ခတ်တော်မူသော ဘုရားသခင်၏ သန့်ရှင်းသောဝိညာဉ်တော်ကို စိတ်မနာစေကြနှင့်။” ကယ်တင်ခြင်းရတာနဲ့တပြိုင်နက် အထဲမှာ ထာဝရအိမ်တစ်ခုလို သဘောထားပြီး လာကျိန်းဝပ်ပါတယ်။ ဒါဟာ ကိုယ့်ဘက်က ဘာမှမလုပ်ရဘဲနဲ့ ချက်ခြင်း အလိုအလျောက် ဖြစ်သွားတာပါ။ (၁ကော ၆း၁၉-၂၀) ယုံကြည်သူတိုင်းမှာ ဝိညာဉ်တော်ကျိန်းဝပ်ပါတယ်။ ဝိညာဉ်တော်တံဆိပ်လည်း ခတ်ပါတယ်။ ဒါကြောင့် တံဆိပ်ခတ်ဖို့၊ ကျိန်းဝပ်ဖို့ အမိန့်ပေးမထားပါဘူး။ ဒါပေမယ့် ဝိညာဉ်တော်ပြည့်ဝခြင်းဟာ ပိုင်ဆိုင်မှုသဘောမဟုတ်ဘူး။ အမိန့်သာဖြစ်ပါတယ်။\nဝိညာဉ်တော်ပြည့်ဝဖို့တာဝန်က ယုံကြည်သူတိုင်းမှာ ရှိနေပါတယ်။ ကျွန်တော့်အိမ်ကိုလာပြီး၊ ကျွန်တော့်ဇနီးက အစားအသောက် ကောင်းကောင်းချက်ထားမယ်။ ကျွန်တော်ကလည်း “ထိုင်၊ အားရပါးရ စားရအောင်” လို့ ပြောတဲ့အခါ ဗိုက်မဝဘဲပြန်သွားရင် ဘယ်သူ့အပြစ်လဲ? ကျွန်တော့အပြစ်တော့ မဟုတ်ဘူး။ မစားတဲ့သူအပြစ်ပေါ့။ ဒီစကားက အမိန့်ပါ။ ဘယ်သူတွေကို ပေးထားတာလဲဆိုတော့ ဧဖက် ၁း၁ မှာကြည့်ပါ။ ဧဖက်ဩဝါဒစာဟာ ဧဖက်မြို့မှာရှိတဲ့ အသင်းတော် ကို ရေးထားတာပါ။ “ဧဖက်မြို့၌နေသော သန့်ရှင်းသူတည်းဟူသော ယေရှုခရစ်ကို ယုံကြည်သောသူတို့ကို” ဒီပညတ်ဟာ တရားဟောဆရာတွေ အတွက်သာ မဟုတ်ပါဘူး။ ယုံကြည်သူတစ်ဦးစီကိုလည်း ပေးထားတာပါ။\nဝိညာဉ်တော်ပြည့်ဝတဲ့ အတွေ့အကြုံကို ခံစားရသူအများစုဟာ မပြည့်ဝခင် နှစ်ပေါင်းများစွာကတည်းက ကယ်တင်ခြင်း ရနေကြတာပါ။ ဒါပေမယ့် ဒီလောက်အချိန်ကြာနေစရာမလိုပါဘူး။ အချိန်ကြာနေရတာက ပြည့်ဝခြင်းနဲ့ပတ်သက်တဲ့ ကိုယ့်တာဝန်ကို မသိကြလို့ပါ။ ကျွန်တော့တုန်းကတော့ ဘာမှသိခဲ့တာမဟုတ်ဘူး။ ပြည့်ဝဖို့ဆိုတာ ၅နှစ်၊ ၁၀နှစ် ၁၅နှစ် စောင့်စရာမလိုပါဘူး။\nဒီအမိန့်ဟာ သင်းအုပ်၊ သင်းထောက်နဲ့ ဧဝံဂေလိဆရာတွေ အတွက်သာမဟုတ်ပါဘူး။ ခရစ်ယာန်တိုင်း၊ အသင်းသားတိုင်းကို ပြောထားတာပါ။ ခေတ်ကာလတိုင်းမှာရှိတဲ့ ယုံကြည်သူတိုင်းအတွက် ဖြစ်ပါတယ်။ အုပ်စုတစ်စုအတွက်သာ မဟုတ်ပါဘူး။ လူတိုင်းရနိုင်ပါတယ်။\nအသင်းတော်ပြဿနာ trouble လို့ အများစုထင်ထားတာတွေဟာ ရောဂါလက္ခဏာ symptom တမျိုးသာ ဖြစ်ပါတယ်။ ဆယ်ဘို့တဘို့ မပေးကြဘူး။ ဒါဟာ ပြဿနာ trouble မဟုတ်ဘူး။ ရောဂါလက္ခဏာ symptom ပါ။ ဝိညာဉ်ကယ်တင်ခြင်း မလုပ်ကြဘူး။ ဒါပြဿနာ မဟုတ်ဘူး။ ရောဂါလက္ခဏာပါ။ ဒီပြဿနာတွေ အားလုံးဟာ ဝိညာဉ်တော်မပြည့်ဝမှုမှာ အရင်းခံနေပါတယ်။\n၁ကော ၃း၁ မှာ ရှင်ပေါလုက “ညီအကိုတို့၊ အထက်က၊ ငါသည် ဝိညာဉ်လူတို့အား ဟောပြောသကဲ့သို့ သင်တို့အား ဟောပြောရသော အခွင့်မရှိဘဲ၊ ဇာတိပကတိလူတို့အား၎င်း၊ ခရစ်တော်၌ သူငယ်ကလေးတို့အား၎င်း၊ ဟောပြောသကဲ့သို့ ဟောပြောရ၏။” သူက မနာလိုခြင်း၊ ရန်ဖြစ်ခြင်း၊ ကွဲပြားခြင်းအကြောင်းတွေကို ဆက်ပြောသွားပါတယ်။ ဘာကြောင့်လဲ ဝိညာဉ်တော်နဲ့ မပြည့်ဝကြလို့ပါ။ ဝိညာဉ်တော်ပြည့်ဝနေရင် ပြဿနာမရှိဘူး။ ဒီအမိန့်ဟာ ယုံကြည်သူတိုင်းအတွက် ဖြစ်ပါတယ်။\n(၃) လိုအပ်မှုများ The Conditions\nပြည့်ဝမှုဟာ အလိုအလျောက် ဖြစ်မလာဘူး။ လိုအပ်တဲ့အခြေအနေလေးတွေ ရှိတယ်။ အကုန်လုံးပြောပြဖို့ အချိန်မရပါဘူး။ အတော်ရှင်းတဲ့ အချက်တချို့ ကျမ်းစာထဲကထုတ်ပြပါမယ်။\nA. ဆာငတ်ခြင်း Thirsting\nပထမလိုအပ်ချက်က ဆာငတ်မှုပါ။ Ray Hart က “ရေငတ်သောသူအပေါ်မှာ ရေကိုသွန်းလောင်း၍” ဆိုတဲ့ ဟေရှာယ ကျမ်းပိုဒ် တစ်ပိုဒ်ကို အခြေခံပြီး၊ သီချင်းတစ်ပိုဒ် ဆိုခဲ့ဘူးပါတယ်။\nယောဟန် ၇း၃၇-၃၉ မှာ “ထိုပွဲကိုခံ၍ နောက်ဆုံးဖြစ်သောနေ့မြတ်၌ ယေရှုခရစ်သည် ရပ်၍ ကြွေးကြော်တော်မူသည်ကား၊ ရေငတ်သောသူရှိလျှင် ငါ့ထံသို့လာ၍ သောက်လော့။ ငါ့ကိုယုံကြည်သောသူသည် ကျမ်းစာလာသည်အတိုင်း အသက်ရေထွက်ရာ စမ်းရေတွင်းဖြစ်လိမ့်မည်ဟု မိန့်တော်မူ၏။ ထိုသို့မိန့်တော်မူသော်၊ ယုံကြည်သောသူတို့သည် ခံရလတံ့သောဝိညာဉ်တော်ကိုရည်မှတ်၍ မိန့်တော်မူ၏။ ယေရှု သည် ဘုန်းပွင့်တော် မမူသေးသောကြောင့် သန့်ရှင်းသောဝိညာဉ်တော်ကို ပေးတော်မမူသေး။”\nဒီဘုရားကျောင်းထဲက လူတွေ ဆာငတ်ဖူးကြရဲ့လား?လို့ သံသယဖြစ်မိပါတယ်။ ကျွန်တော် ဒီနေ့ ရေဆာတယ်လို့ ပြောရင် မဟုတ်သေးဘူး။ ဒီနေ့ ရေမလိုသေးပါဘူး။ ရေသောက်ချင်ရင် ရေကပိုက်ခေါင်းထဲမှာပါ။ ရေရဖို့ ၅ မိနစ်လောက်စောင့်စရာ မလိုပါဘူး။ ဒါပေမယ့် ရေမရဘဲ တစ်ရက်၊ နှစ်ရက်၊ သုံးရက်ဆက်နေရရင်၊ ရေမသောက်ရလို့ ပါးစပ် သုံးဆလောက်ပိုကျယ်လာတဲ့အခါ၊ လျှာတွေ၊ လည်ချောင်းတွေ ကွဲလာတဲ့အခါ၊ ရေတပေါက် သောက်ရဖို့၊ ကားတွေ၊ အိမ်တွေ၊ ဘဏ်ထဲမှာ ရှိသမျှတွေကို ပေးချင်လာပြီဆိုရင်တော့ ဒါဟာ ရေငတ်နေပါပြီ။\nယုံကြည်သူများစွာ ဝိညာဉ်တော်မပြည့်ဝကြခြင်းရဲ့ အဓိကအကြောင်းရင်းကတော့ အပြည့်အဝ မဆာငတ်ကြလို့ပါ။ ပြည့်ဝလဲရတယ်။ မပြည့်ဝလဲဖြစ်တယ်ဆိုရင် မပြည့်ဝဘဲ နေကြမှာပေါ့။ “ရမှဖြစ်မယ် မရရင် သေမယ်။ ငါ လက်မလျှော့ဘူး။ ဘာပဲဖြစ်ဖြစ် ငါဂရုမစိုက်ဘူး။ ငါလက်မလျှော့ဘူး” လို့ ပြောလာနိုင်ဖို့ လိုပါတယ်။\nကိုယ့်အကြိုက်ကို ခဏထားပြီး “ဝိညာဉ်တော်ပြည့်ဝတာဟာ ဘာသာစကားပြောတာလို့ ဘုရားသခင်ဆိုလိုရင် အသင့်ပါဘဲ။ ပင်တေကုတ္တေအသင်းတော်ထဲ ဝင်မယ်၊ နှစ်ခြင်းအသင်းတော်ထဲက ထွက်မယ်။ ဒါပေမယ့် ဝိညာဉ်တော်မပြည့်ဝဘဲနဲ့တော့ အသက်မရှင်ချင်ဘူး။ ပြည့်ဝမှဖြစ်မယ်။” လို့ ပြောမိလာတဲ့အထိပါဘဲ။\nကျွန်တော်သဘောကျတဲ့လူတွေထဲမှာ အန်ကယ် Buddy Robinson လည်း ပါပါတယ်။ မက်သရစ်စည်းဝေးတစ်ခုမှာ ကယ်တင်ခြင်းရခဲ့သူပါ။ ပရက်(စ်)ဘစ်တီးရီးယန်း အစည်းအဝေးတစ်ခုမှာ သူ့အခေါ် ဒုတိယကောင်းကြီးဆိုတာကို ရခဲ့သူပါ။ နောက်တော့ မက်သရစ်အသင်း တော်ထဲက ထုတ်ပယ်ခံလိုက်ရတယ်။ နာဇရိအသင်းသားအဖြစ် တစ်သက်လုံးနေသွားတယ်။\nအန်ကယ် ဘတ်ဒီက “ ဒီမက်သရစ်ဆရာဟောတာ ကြားချင်တယ်ကွာ ကောင်းကင်အကြောင်းဟောရင် ရောက်ချင်လာအောင် ဟောတယ်။ ငရဲအကြောင်းဟောရင် ကျတော့မလားထင်ရအောင် ဟောတယ်။ အဲဒီည သူဖိတ်ခေါ်တဲ့အချိန်မှာ ငါ့နာမည်ကို ပုတ်လောက် ရေးပြတောင် ငါမဖတ်နိုင်ပေမယ့်၊ တရားပလ္လင်နားက ထပြန်လာတဲ့အခါ ကောင်းကင်အိမ်တော်မှာ ရေးထားတဲ့ ငါ့နာမည်ကို ရှင်းရှင်းလင်းလင်း ပီပီသသ ဖတ်နိုင်တယ်ကွာ” လို့ ပြောဖူးပါတယ်။\nနောက်ပြီးတော့ အန်ကယ် ဘတ်ဒီက “အဲဒီနောက် သန့်ရှင်းခြင်း ဦးစားပေးတဲ့ ဒုတိယကောင်းကြီး ပရက်(စ်)ဘစ်တီးရီးယန်း တရားဟော ဆရာတစ်ယောက် လာဟောပါတယ်။ ငါ သွားနားထောင်တယ်။ သူဟောတော့ ငါ အသည်းအသန်ရချင်လာတယ်။ ငါက ဘုရားသခင်ပေးပါ” လို့ ပြောပေမယ့် မပေးဘူး။ ဘုရားသခင်ပေးပါလို့ ငါ ထပ်ပြောတယ်။ ဖဲထုပ်နဲ့ ငါ့သေနတ်ကို လွှင့်ပစ်လိုက်တယ်။ မြည်းနှစ်ကောင်လည်း ယဇ်ပလ္လင်မှာ တင်ထားလိုက်တယ်။ ကောက်ရိုးတပုံလည်း တင်ထားလိုက်တယ်။ ဒါပေမယ့် ဒုတိယကောင်းကြီးမရသေးဘူး။ ငါ့ရဲ့ ပရက်(စ်)ဘစ်တီးရီးယန်း အမေနဲ့ အရက်သမားအကိုကိုပါ တင်ပူဇော်လိုက်တယ်။ မရသေးဘူး။ ဒါနဲ့ “ဘုရားသခင် ပေးပါ” လို့ တောင်းတော့ ဘုရားသခင် က “ဘတ်ဒီ၊ မင်းရယ် ငါရယ် ယဇ်ပလ္လင်ကြားမှာ အများကြီးရှိနေတယ်” လို့ ပြောပါတယ်။ ငါက “အို ဘုရားသခင်- ဒုတိယကောင်းကြီးသာ ပေးမယ်ဆိုရင်၊ ကျွန်တော်ရတဲ့ သကာရည် တခရားကို အိမ်နီးနားချင်းတွေကို ဝေပေးပါမယ်” လို့ ပြောလိုက်တယ်။ ဒါနဲ့ ဘီစကစ်မုန့်နဲ့ သုတ်စားရတဲ့ အကောင်းဆုံး သကာရည်ကို ငါ လုပ်နိုင်သွားပါရော”လို့ ဆိုပါတယ်။\nအန်ကယ်ဘတ်ဒီဟာ လိုချင်ခဲ့သူပါ။ မရမချင်း အားမလျှော့ဘူး။ ဒါကို သူက ဒုတိယကောင်းကြီလို့ ခေါ်ထားတယ်။ ကျွန်တော်ကတော့ ဒုတိယကောင်းကြီးဆိုတာကို မယုံဘူး။ ဒါပေမယ့် ကျွန်တော့်မှာ အန်ကယ်ဘတ်ဒီရဲ့ ဒုတိယကောင်းကြီးအကြောင်းဟောတဲ့ အခွေတခွေရှိတယ်။ နားထောင်ရင်း မယုံမိဖို့လည်း သတိထားတယ်။\nအန်ကယ်ဘတ်ဒီက “ကျမ်းစာထဲမှာ မျက်စိမမြင်တဲ့လူကို သခင်ဘုရားက တို့ထိတယ်။ ဘာမြင်ရလဲ?” လို့ မေးတယ်။ အဲဒီလူက “လူတွေဟာ သစ်ပင်လိုဖြစ်ပြီး လျှောက်သွားနေတာမြင်ရတယ်” လို့ဖြေတယ်။ သူ့မှာ ဒုတိယကောင်းကြီးလိုနေတာပါ။ ဒုတိယအကြိမ် တို့ထိ လိုက်ပြီ “ကဲဘာမြင်ရလ?ဲ” မေးတဲ့အခါ “လူတွေအားလုံးကို ရှင်းရှင်းလင်းလင်း မြင်ရပြီ” လို့ပြောပါတယ်။\nအန်ကယ်ဘတ်ဒီက “ပထမကောင်းကြီးဘဲရတုန်းက ဂိုဏ်းဂဏခေါင်းဆောင်တွေကို ဧရာမသစ်ပင်ကြီးတွေလို့ ငါမြင်ရတယ်။ ဒါပေမယ့် ဒုတိယကောင်းကြီးရတော့မှ လူတွေအားလုံးကို ရှင်းရှင်းလင်းလင်းမြင်ရတော့တယ်” လို့ ဆိုတယ်။\nကျွန်တော့်စိတ်ထဲမှာ “ဘတ်ဒီ ခင်ဗျားက ကျွန်တော့ကို ဒုတိယကောင်းကြီး ပေးချင်နေတာကိုး။ ဒါကို ကျွန်တော်က ဒုတိယကောင်းကြီး လို့ မခေါ်ဘူး။ ဒါပေမယ့် ဒါမျိုး ကျွန်တော့မှာ ရပြီးသားပါ ” လို့ တွေးမိပါတယ်။\nကျွန်တော်တို့က အမှားအမှန်ငြင်းနေကြရင်းနဲ့ဘဲ မတွေ့ကြုံ၊ မခံစားဖူးပဲ သေကြရတယ်။ အန်ကယ်ဘတ်ကတော့ ရဖူးတယ်။ သူက အပြစ်သဘာဝဟောင်း လုံးဝကုန်ဆုံးပြီး၊ လုံးဝသန့်ရှင်းသွားနိုင်တယ်ဆိုတဲ့ ဘယ်တော့မှ ဖြစ်မလာနိုင်တဲ့အဆိုတခုကို ယုံတယ်။ ဒါပေမယ့် သူဟာ အဲဒီတုန်းက ကျွန်တော့ထက်ပိုပြီး သန့်ရှင်းစင်ကြယ်ခဲ့တယ်လို့တော့ ပြောရမှာပါ။\nသူနယူးယော့မြို့ကိုသွားတော့ လှည့်လည်ကြည့်စရာတွေ လိုက်ပြကြတယ်။ အခန်းကို ပြန်ရောက်ပြီး၊ အဲဒီည သူဆုတောင်းတဲ့အခါ “ကိုယ်တော် နယူးယော့မြို့ရဲ့ ကြည့်စရာ အားလုံးအတွက် ကျေးဇူးတင်ပါတယ်။ ဒီထက်ပိုပြီး ကျေးဇူးတင်တာကတော့ ကျွန်တော် လိုချင်တာ ဘာမှမတွေ့ခဲ့လို့ပါ” လို့ ဆုတောင်းခဲ့ပါတယ်။\nကျွန်တော်နယူးယော့မြို့ကို သွားတဲ့အချိန်မှာတော့ လိုချင်တာတွေ တွေ့မြင်ခဲ့ပါတယ်။ တနေ့မှာ အန်ကယ်က နားတစ်ဖက်မကြားရလို့ ဆရာဝန်ကို သွားပြပါတယ်။ ဆရာဝန်က စစ်ဆေးပြီးတော့ “ဘတ်၊ ဘာမှမဖြစ်ဘူး။ အသက်ကြီးလို့ပါ” လို့ ပြောတယ်။\nဘတ်ဒီက “ငါတော့နားမလည်တော့ဘူးကွာ၊ ဒီဘက်နားက တစ်လုံးမှ မကြားရဘူး။ ဒီတဖက်နားကတော့ ရှင်းရှင်းကြီးကြားရတယ်။ မင်းပြောတော့ အသက်ကြီးလို့တဲ့၊ နားနှစ်ဖက်စလုံး တချိန်တည်းမွေးလာတာဘဲ” လို့ ပြောပါတယ်။\nကျွန်တော့စိတ်ထဲမှာ ဘတ်ဒီ တစ်ခါပြန်လာပါအုံး၊ စကားပြောချင်တယ်။ ထိုင်ပါ၊ ဘတ်ဒီ၊ ဒုတိယကောင်းကြီးအကြောင်းပြောပြပါ။ ကျွန်တော်လိုချင်တယ် ဘတ်ဒီ၊ ကျွန်တော်လိုချင်တယ်” လို့ ပြောမိပါတယ်။\nဘယ်သူ၊ တစ်ဦး၊ တစ်ယောက်မှကယ်တင်ခြင်းမရတဲ့ အဆောက်အအုံကြီးတွေဟာ စိတ်ပျက်စရာ ကောင်းပါတယ်။ ကျွန်တော်ကတော့ ထူးခြားမှုကို လိုချင်တယ်။ ပထမအချက်ကတော့ ဆာငတ်မှု။ ဆာငတ်မှုရှိကြရဲ့လား? ဒီစည်းဝေးမပြီးခင် လူတစ်ချို့ဆာငတ်မှုရှိသွားပါစေလို့ မျှော်လင့်ပါတယ်။\n(B) ယုံကြည်ခြင်း Believing\nဒုတိယအချက်က ယုံကြည်ခြင်းပါ။ ယောဟန် ၇း၃၇-၃၉ ကို ပြန်ကြည့်ပါ။ သခင်ယေရှုဟာ ပွဲနေ့ နောက်ဆုံးနေ့မှာ ရပ်ပြီးတော့ “ရေငတ်သောသူရှိလျှင် ငါ့ထံသို့လာ၍ သောက်လော့” လို့ ပြောခဲ့ပါတယ်။ နောက်တပိုဒ်မှာတော့ “ငါ့ကိုယုံကြည်သောသူသည် ကျမ်းစာ လာသည်အတိုင်း အသက်ရေထွက်ရာ စမ်းရေတွင်း ဖြစ်လိမ့်မည်” လို့ ဆက်ပြောပါတယ်။\nဆာငတ်ခြင်းနဲ့ ယုံကြည်ခြင်းဆိုတဲ့စကားနှစ်ခုကို မှတ်ထားလိုက်ပါ။ ယုံကြည်ခြင်း။ ကျွန်တော်တော့ မယုံကြည်ခဲ့ပါဘူး။ Dr.Hyles က သူ့အဖေအုတ်ဂူမှာ ဒူးထောက်ပြီးတော့ ဝိညာဉ်တော် မပြည့်မဝမခြင်း ဆုတောင်းတယ်လို့ ပြောတာကြားရပါတယ်။ ကျွန်တော့စိတ်ထဲမှာ “အပြောပါကွာ၊ အဲလိုတော့ ဖြစ်ဖူးမှာ မဟုတ်ပါဘူး၊ ဖြစ်တယ်ပဲ ထားဦး၊ သူလုပ်တာနဲ့ ငါ့လို တောသားတရားဟောဆရာ၊ ဘယ်သူမှ မထောက်မ,မ၊ ဘယ်သူမှ မိတ်မဖွဲ့၊ ဘယ်ကျောင်းမှ မတက်၊ အသိုင်းအဝိုင်းထဲက ထွက်ခဲ့သူက လုပ်လို့ဖြစ်ပါ့မလား? ငါ့အတွက် မဟုတ်ပါဘူး။ Dr.Lee Roberson တို့၊ Dr. Jack Hyles တို့၊ Dr. John R. Rice တို့၊ Moody တို့၊ Torrey တို့၊ Spurgeon နဲ့ တခြား ငါဖတ်ဘူးတဲ့ လူတွေအတွက်ပဲ ဖြစ်မှာပါ။ ငါ့အတွက်တော့ မဟုတ်လောက်ဘူး” လို့ တွေးမိတယ်။ ဒါပေမယ့် စိတ်ထဲမှာပဲ “မင်းအတွက်လဲ ဟုတ်ပါတယ်။ မင်းလဲရနိုင်ပါတယ်” ဆိုတဲ့စကား ထပ်ထပ်ကြားနေရတယ်။\nဒီည၊ ဒီမှာထိုင်နေကြရင်းနဲ့ “ငါတော့ မယုံဘူး။” လို့ ပြောရင်တော့ ရလာမှာမဟုတ်ဘူး။ ဒါပေမယ့် “Dr. Lee Roberson အတွက် ဖြစ်ရင်၊ Dr. John R. Rice အတွက်ဖြစ်ရင်၊ Dr. J. Frank Norris အတွက်ဖြစ်ရင်၊ Gipsy Smith အတွက်ဖြစ်ရင်၊ Ira Sankey နဲ့ R.A Torrey အတွက်ဖြစ်ရင်၊ ငါ့အတွက်လည်းဖြစ်ရမှာပေါ့ ”လို့ ပြောပြီးပြန်သွားရင် ရနိုင်ပါတယ်။\nပုဆိန်ခေါင်းမပါဘဲ လက်ကိုင်ကြီးပဲ ဝှေ့နေရတာမျိုးဟာ မပင်ပန်ဘူးလား။ ဟန်ပြပဲရှိပြီး၊ ဘာတစ်ခုမှ ဖြစ်မလာမှန်း သိလျှက်နဲ့ လှုပ်ရှား သွားလာနေရတာ မပင်ပန်းဘူးလား။ အဲဒီလိုမျိုးခံစားရတဲ့ တနင်္ဂနွေမနက်တွေမှာ ထရပ်ပြီး “သွားကြစို့ကွာ၊ ဒီနေရာက သေနေပြီ၊ ဘာမှမရှိဘဲ ငှက်သိုက်အဟောင်းလို ခြောက်နေပြီ၊” လို့ ကြေငြာသင့်ပါတယ်။\nစပါဂျင်က “အတူစုဝေးကြတဲ့အခါ ဝိညာဉ်တော်တန်ခိုးရရှိဖို့၊ ဆုတောင်းပါ။ ဆုတောင်းလို့မှမရရင် စည်းဝေးရုပ်သိမ်းပြီး၊ နောက်တပတ် တနင်္ဂနွေမှာ ကိုယ်တော်အတူပါဖို့ ဆုတောင်းပါ” လို့ ပြောပါတယ်။\n(C) ဆုတောင်းခြင်း Asking\nပထမက ဆာငတ်ခြင်း၊ ဒုတိယက ယုံကြည်ခြင်း ကိုယ့်အတွက်လည်း ဖြစ်တယ်။ ဝိညာဉ်တော် ပြည့်ဝနိုင်တယ်လို့ ယုံကြည်ပါ။ တတိယက ဆုတောင်းခြင်း။\nလုကာ ၁၁း၁၃မှာ“သင်တို့သည်အဆိုးဖြစ်လျှက်ပင် ကိုယ်သားတို့အား ကောင်းသောအရာကို ပေးတတ်လျှင်၊ ထိုမျှမက ကောင်းကင်ဘုံ၌ ရှိတော်မူသော သင်တို့အဘသည် ဆုတောင်းသောသူတို့အား သန့်ရှင်းသောဝိညာဉ်တော်ကို သာ၍ပေးတော်မူမည်မဟုတ်လော” အမြဲ ဆုတောင်းပါ။ ဆက်ဆုတောင်းပါ။ အလင်းရသည်အထိ ဆက်ဆုတောင်းပါ။ ယာကုပ်၎း၂ မှာ “မရကြ။ အကြောင်းမူကား၊ ဆုမတောင်းဘဲနေကြ၏။” တချို့လူတွေဟာ သာမန်တရားဟောဆရာဘဝနဲ့ပဲ သေပြီး ကောင်းကင်ဝင်ရမှာပါ။ ဒါ အမှန်ပြောတာပါ။ ရည်ရွယ်ချက်မှ မရှိဘဲ။ ကိုယ့်ကိုကိုယ် ကျေနပ်နေတာပဲ။ သေပြီး ကောင်းကင်ရောက်မှ “ကိုယ်တော်သာ ဝိညာဉ်တော်နဲ့ ပြည့်ဝစေခဲ့ရင် ကျွန်တော် ပိုလုပ်နိုင်တာပေါ့။” လို့ ပြောမယ့်သူတွေပါ။ ဘုရားသခင်က “ဘယ်ရမလဲ? တောင်းမှ မတောင်းကြဘဲ၊ တောင်းရင်တော့ ပေးမှာပေါ့” လို့ ပြန်ဖြေပါလိမ့်မယ်။\nဒါဟာ ယုံကြည်သူတွေကို အပြစ်တင်တဲ့စကားပါ။ တမန် ၄း၃၁ မှာ “- -ထိုသို့ဆုတောင်းပဋ္ဌာနာပြုမှ၊ ဆုပေးသောအရပ်သည် တုန်လှုပ်၍၊ ထိုသူအပေါင်းတို့သည် သန့်ရှင်းသောဝိညာဉ်တော်နှင့် ပြည့်သဖြင့်၊ ဘုရားသခင်၏ နှုတ်ကပတ်တရားတော်ကို ရဲရင့်စွာ ဟောပြောကြ၏။”\n(D) မှန်ကန်တဲ့အကြောင်းအရင်း The Right Reason\nပိုအရေးကြီးတဲ့တချက် ရှိပါသေးတယ်။ ဝိညာဉ်တော်ပြည့်ဝချင်တဲ့အကြောင်းရင်းက မှန်ရမယ်။ တချို့သူတွေက မမှန်ကန်တဲ့ အကြောင်းရင်းတွေနဲ့ ပြည့်ဝချင်နေကြတယ်။ အလွန်အမင်း ဝမ်းသာစရာ တွေ့ကြုံဖူးချင်တာနဲ့ ပြည့်ဝချင်ကြတယ်။ ဆံပင်တွေ ထောင်သွားစေချင်ကြတယ်။ အတိုင်းမသိ ခံစားချင်ကြတယ်။ တချို့ကလည်း ကောင်းကင်ဘာသာစကားတွေ ပြောချင်ကြတယ်။ ပင်တေကုတ္တေနေ့ ကာလတုန်းက ပြောတဲ့ လူစကားတွေရှိပါတယ်။ အဲဒီတုန်းက ကောင်းကင်ဘာသာစကားကို မပြောခဲ့ကြပါဘူး။ အခြားသော ဘာသာစကားများ (အများ) ပြောကြတာ ဖြစ်ပါတယ်။ လူတိုင်း ကိုယ့်ဘာသာစကားနဲ့ ကြားခဲ့ကြတာပါ။ အံ့ဩပြီးတော့ “ကြည့်စမ်း! ဂါလိလဲလူတွေ မဟုတ်လား? ငါတို့မွေးတဲ့ ဒေသက၊ ငါတို့စကားနဲ့ လူတိုင်းကြားနေရပါလား?” လို့ ပြောခဲ့ကြတာပါ။\nထူးထူးခြားခြားခံစားချင်လို့၊ ပြောမပြတတ်လောက်အောင်ဖြစ်ပြီး၊ လျှောက်အော်ပြောချင်လို့၊ ပြည့်ဝချင်ကြတာပါ။ အော်တာကို အပြစ်ပြောတာမဟုတ်ပါဘူး။ အော်ဖို့ ပြည့်ဝခိုင်းတာ မဟုတ်ပါဘူး။ အကြောင်းရင်းက၊ တမန် ၁း၈ မှာ “သင်တို့အပေါ်သို့ သန့်ရှင်းသော ဝိညာဉ်တော် ဆင်းသက်သောအခါ၊ သင်တို့သည် တန်ခိုးကိုခံရ၍ ယေရုရှလင်မြို့မှစသော ယုဒပြည်၊ ရှမာရိပြည်၊ မြေကြီးစွန်းတိုင်အောင် ငါ၏သက်သေ ဖြစ်ကြလိမ့်မည်ဟု မိန့်တော်မူ၏။” ဧဝံဂေလိတရား မြေကြီးစွန်းအထိမရောက်သေးဘဲနဲ့တော့ မရပ်ပစ်သင့်ဘူး။ ဝိညာဉ်တော်ပြည့်ဝလာရင် သက်သေခံဟောပြောတာကို အကြီးအကျယ် စိတ်ဝင်စားလာမှာပါ။\nကောင်းကြီးကိုတော့ လိုချင်ကြပါတယ်။ ရသလောက် လိုချင်တာပါ။ ကိုယ့်ဆုတောင်းအုပ်စုလေးထဲမှာပဲ ဒီအံ့ဩစရာအတွေ့အကြုံကို ကြားဖူးချင်ကြတာပါ။ ဒါပေမယ့် မကြုံဘူးလို့တော့ မပြောချင်ပါဘူး။ တန်ခိုးဆိုတာ သက်သေခံဖို့ပေးတာသာ ဖြစ်ပါတယ်။\nတမန်တော်ဝတ္ထုမှာ “သက်သေ” ဆိုတဲ့စကား ၃၃ ကြိမ်တွေ့ရပါတယ်။ ဘာသာစကားပြောတာက တမန်၂၊ တမန်၁၀၊ တမန် ၁၉ တို့မှာ ပေါင်း ၃ ကြိမ်ပဲ ပြောတာပါ။ နှိုင်းယှဉ်ကြည့်နိုင်ပါတယ်။\nမှန်ကန်တဲ့အကြောင်းရင်းအတွက် လိုချင်တာဖြစ်ရပါမယ်။ ကိုယ့်ဘဝမှာ သက်သေခံဟောပြောခြင်းကို အဓိကအလုပ်လို့ သဘောမထားချင်ရင် ဝိညာဉ်တော်နဲ့ ပြည့်ဝလာမှာမဟုတ်ပါဘူး။ အကြောင်းရင်းမှန်ဖို့ လိုပါတယ်။\n(၄) အကျိုးဆက်များ The Consequences\nဝိညာဉ်တော်ရဲ့လုပ်ဆောင်မှုကို အချက် ၁၈ ချက် ကျမ်းစာထဲက ထုတ်ပြပါမယ်။ ၁၈ ချက်ပဲ ရှိတယ်လို့တော့ ပြောလိုတာမဟုတ်ပါဘူး။ တချို့အကြောင်း မပြောတော့ဘူး။ ဝိညာဉ်တော်က ယုံကြည်သူအပေါ်၊ အတွင်းလူကို ခွန်အားနဲ့ပြည့်ဝစေတယ်။ (ဧဖက် ၃း၁၆) လမ်းပြတယ်။ (ရောမ၈း၁၄) ဘာလုပ်သင့်တယ်၊ ဘာမလုပ်ရဘူးဆိုတာ ဇဝေဇဝါဖြစ်စရာ မလိုဘူး။ ဝိညာဉ်တော်နဲ့ပြည့်ဝရင် ဆုံးဖြတ်ချက်ကို မှန်မှန်နဲ့ မြန်မြန်ချနိုင်တယ်။ ရှင်းလင်းတဲ့ လမ်းညွှန်ချက်ကိုရနိုင်တယ်။\nယုံကြည်သူကို ခရစ်ယာန်စိတ်ဓါတ်တွေဖြစ်တဲ့ ချစ်ခြင်း၊ ဝမ်းမြောက်ခြင်း၊ ငြိမ်သက်ခြင်း၊ စိတ်ရှည်ခြင်း၊ ကျေးဇူးပြုခြင်း၊ ကောင်းမြတ်ခြင်း၊ သစ္စာစောင့်ခြင်း၊ နူးညံ့သိမ်မွေ့ခြင်းနဲ့ ကာမဂုဏ်ချုပ်တည်းခြင်းတွေကို ဖြစ်ပေါ်စေပါတယ်။\nကျမ်းစာကို နားလည်စေပါတယ်။ (၁ယော ၂း၂၇) ဥာဏ်အလင်းရဖို့လိုပါတယ်။ ဝိညာဉ်တော်က ပေးနိုင်ပါတယ်။ မှတ်ဥာဏ် ပိုကောင်းစေတယ်။ (ယော ၁၄း၂၆) မှာ “ခမည်းတော်သည် ငါ့အတွက်ကြောင့် စေလွှတ်တော်မူသော ဥပဇ္ဈယ်ဆရာတည်းဟူသော သန့်ရှင်းသောဝိညာဉ်တော်သည် သင်တို့အား ခပ်သိမ်းသောအရာတို့ကို ပြသသွန်သင်တော်မူ၍၊ ငါပြောခဲ့သမျှသောစကားတို့ကို မှတ်မိသောဥာဏ်ကို သင်တို့အား ပေးတော်မူမည်။” မှတ်ဥာဏ်ကို တိုးတက်စေပါတယ်။ Dr. Rawlings တို့ ဟောခဲ့ဖူးသလို နှုတ်ကပတ်တော်ကို ထိရောက်စွာ ဟောနိုင်အောင် ကူမနိုင်ပါတယ်။ ဟောပြောချက်တိုးတက်ပြီး ထိရောက်မှုရှိအောင် လုပ်ပေးနိုင်ပါတယ်။ ၁သက် ၁း၅ မှာ “ငါတို့ဟောပြောသော ဧဝံဂေလိတရားသည်၊ သင်တို့၌ စကားသက်သက် ဖြစ်သည်မဟုတ်။ တန်ခိုးနှင့်၎င်း၊ သန့်ရှင်း သောဝိညာဉ်တော်နှင့်၎င်း၊ ပြည့်စုံသောတရားဖြစ်၏။”\nဆုတောင်းရာမှာ လမ်းပြပါတယ်။ (ရောမ ၈း၂၆) ဘာတောင်းရမှန်း မသိတော့ “သို့ရာတွင် ငါတို့ဆုတောင်းခြင်းအမှုကို နှုတ်မမြွက်နိုင်သော ညည်းတွားခြင်းအားဖြင့် ဝိညာဉ်တော်သည် စောင့်မတော်မူ၏။”\nဒါတွေဟာ ဝိညာဉ်တော်လုပ်ဆောင်မှု ၁၈ ချက်ထဲက တချို့တဝက်ပါ။ ဒါပေမယ့် အဓိက တစ်ချက်အကြောင်း ပြောပြပါမယ်။ ကဲ့ရဲ့တဲ့ သဘောတော့ မဟုတ်ပါဘူး။ ပင်တေကုတ္တေအသင်းတော်တွေနဲ့ ဆိုင်တဲ့ မိတ်ဆွေတွေကို ပြောပြချင်ပါတယ်။ ဝိညာဉ်တော်နဲ့ ပြည့်ဝခြင်းရဲ့ အကျိုးဆက်ဟာ ဘာသာစကားပြောခြင်း မဟုတ်ပါဘူး။ ဝိညာဉ်တော်နဲ့ပြည့်ဝရင် ဘာသာစကားပြောလာလိမ့်မယ်လို့ ကျမ်းစာကတစ်ခါမှ ပြောမထားပါဘူး။ ကျမ်းစာက တမန် ၁း ၈ မှာ “သက်သေ” ဖြစ်ကြလိမ့်မယ်လို့ ဆိုပါတယ်။ လုကာ ၁း၁၅ မှာ နှစ်ခြင်းဆရာယောဟန် အကြောင်းကို ပြောတဲ့အခါ - “အကြောင်းမူကား၊ ထိုသားသည် ထာဝရဘုရားရှေ့တော်၌ ကြီးမြတ်သောသူဖြစ်လိမ့်မည်။ စပျစ်ရည်နှင့်ယစ်မျိုးကို မသောက်ဘဲနေ၍၊ အမိဝမ်းထဲကပင် သန့်ရှင်းသောဝိညာဉ်တော်နှင့် ပြည့်ဝလိမ့်မည်။” နောက်တစ်ပုဒ်မှာတော့- - “ဣသရေလအမျိုးသားအများတို့ကို သူတို့ ဘုရားသခင် ထာဝရဘုရားထံတော်သို့ ပြောင်းလဲစေလိမ့်မည်။” လူများစွာကို ကယ်တင်ခြင်းရစေမယ့်သူ ဖြစ်ပါတယ်။\nMoody ရဲ့ တရားဟောပွဲတစ်ခုမှာ လူတစ်ယောက်က ရပ်ပြီးပြောပါတယ်။ “Mr. Moody ကျွန်တော့ရဲ့ အထွတ်အထိပ် အတွေ့အကြုံတစ်ခုကို ပြောပြခွင့်ပြုပါ။” Moody က မေးပါတယ်။ “အဲဒီအထွတ်အထိပ်ကို ရောက်ပြီးနောက်ပိုင်းမှာ ခရစ်တော်ထံကို ဝိညာဉ်ဘယ်လောက် ပို့ပေးခဲ့ပြီလဲ?”\n“ဘာကြောင့်လဲ? မပို့ဖြစ်ပါဘူး” တဲ့။ Moody က ထိုင်ပါ၊ အဲဒီလို အထွတ်အထိပ် အတွေ့အကြုံမျိုးတော့ မကြားချင်ဘူး” လို့ ပြောပါတယ်။ တမန် ၂ ကို ဖတ်ပြီး၊ ကောင်းကင်ဘာသာစကားလို့ မယူသင့်ပါဘူး။ “အခြားသော ဘာသာစကား၊” “သူ့ဘာသာစကား၊” “ငါတို့ဘာသာစကား” လို့ပဲ ပြောပါတယ်။ တမန် ၂ ကိုဖတ်ပြီး၊ ဒီအခန်း ပြီးခါနီးမှာ လူသုံးထောင်ပြောင်းလဲတာ မမြင်ဘဲနေမှာလည်း စိုးရိမ်ရပါတယ်။\nပင်တေကုတ္တေနေ့မှာ ဘာဖြစ်ခဲ့သလဲ? လူသုံးထောင်ခန့် ပြောင်းလဲပါတယ်။ ဘယ်လိုလုပ်သိရလဲ? လူသုံးထောင် ကယ်တင်ခြင်းရကြလို့ပါ။ ပိုတောင် ပိုနိုင်ပါသေးတယ်။ အဲဒီတုန်းက ဧဝံဂေလိတရားကိုသိပြီး၊ ပြောပြတတ်သူတွေ၊ ခရစ်တော်ထံပို့ဆောင်နိုင်သူတွေ ရှိတယ်။ ဒါပေမယ့် ပြဿနာက ကြားနာမယ့်သူတွေရဲ့ စကားကို မသိကြဘူး။ ဘုရားသခင်အတွက် အခက်တွေ့ပါတယ်။ ဘုရားသခင်က “ကယ်တင်ခြင်းရဖို့လိုတဲ့ လူသုံးထောင်ရှိတယ်။ ပြောပြမယ့်သူတွေက သူတို့စကားကို မတတ်ကြဘူး” ဒါနဲ့ တမန်၂ မှာ ဘုရားသခင်က ဘာသာစကားအခက်အခဲကို ကျော်ပေးလိုက်တယ်။ သူတို့မပြောဖူးတဲ့စကား ပြောခိုင်းလိုက်တယ်။ ဘာသာစကားကို အမွှန်းတင်ဖို့မဟုတ်ဘူး။ ကယ်တင်ခြင်းရဖို့၊ ဧဝံဂေလိတရားကြားရဖို့၊ သိပ်အရေးကြီးတာကို ပြဖို့ပါ။ လူသုံးထောင်ပြောင်းလဲတဲ့ တရားအကြောင်းကို အဓိကမထားဘဲ ဘာသာစကားကို အမွှန်းတင်တာဟာ ပညာမဲ့ရာကျပါတယ်။\nဘာနဲ့တူသလဲဆိုတော့ အညိုရောင်စက္ကူအိတ်ထဲမှာ ဒေါ်လာငွေတစ်သန်းထည့်ပြီး လာပေးတာနဲ့တူပါတယ်။ ပေးလာတဲ့ ဒေါ်လာတစ်သန်း ကို သွန်ချပစ်ပြီးတော့ အညိုရောင်စက္ကူအိတ်ကြီးရလို့ စိတ်လှုပ်ရှားပြီး၊ အိမ်ထဲလျှောက်အော်ပြေးသူနဲ့ တူပါတယ်။ ကားထဲမှာပါလာတဲ့ပစ္စည်းကို စိတ်မဝင်စားဘဲ သယ်ပေးတဲ့ကားကို စိတ်ဝင်စားတာနဲ့တူပါတယ်။ ပင်တေကုတ္တေနေ့ရဲ့ အရေးကြီးတဲ့အဓိကအချက်က တရားစကားနဲ့ လူသုံးထောင် ကယ်တင်ခြင်းရတာပါပဲ။ ဘာသာစကားပြောတဲ့ကိစ္စက ဒုတိယအဆင့်ပါ။ အခြေအနေအရ ဖြစ်ရတာပါ။\n“လွန်ကျူးတတ်သော စပျစ်ရည်နှင့် ယစ်မူးခြင်းကိုရှောင်၍ ဝိညာဉ်တော်နှင့် ပြည့်စုံလျက်ရှိကြလော့။” ဧဖက် ၅း ၁၈။\nနှိုင်းယှဉ်မှု၊ အမိန့်တော်၊ လိုအပ်မှုများ၊ အကျိုးဆက်များ။\nဒီည ဝိညာဉ်တော်နဲ့ပြည့်ဝချင်သူတွေရှိသလား? ဆာငတ်သင့်သလောက် မဆာငတ်ပေမယ့်၊ ရင်ထဲမှာ တောင့်တမှုလေးတော့ ရှိမှာပေါ့။ သာမန်ဘဝနဲ့တော့ မကျေနပ်ဘူးပေါ့။\nရှေ့နားတဝိုက်မှာ တရားဟောဆရာတွေ တန်းစီနေပေးပါ။ သံစုံသီချင်း စဆိုတဲ့အခါ ရှေ့ကိုထွက်ခဲ့မလား? အနီးဆုံးမှာရှိတဲ့ တရားဟောဆရာကို “ဝိညာဉ်တော်နဲ့ ပြည့်ဝချင်တယ်၊ မရမချင်း၊ အတောင်းမရပ်ဘူး” လို့ ပြောလိုက်ပါ။ ပြီးတော့ ကိုယ့်နေရာကိုယ် ပြန်ထိုင်ပါ။\n(သံစုံသီချင်းဆိုတဲ့အခါ လူပေါင်း ရာချီရှေ့ထွက်လာပြီး “သန့်ရှင်းသော ဝိညာဉ်တော်နဲ့ ပြည့်ဝချင်ပါတယ်” လို့ ပြောကြပါတယ်။) ။ ။\n13. God’s Chastening of the Believer ယုံကြည်သူကို ဘုရားသခင် ဆုံးမခြင်း (BREAD FOR BELIEVERS)\n“ထိုမှတပါး၊ ငါ့သား၊ ထာဝရဘုရား ဆုံးမတော်မူခြင်းကို မမှတ်ဘဲမနေနှင့်။ သင်၏အပြစ်ကို စစ်ဆေးတော်မူသောအခါ စိတ်မပျက်နှင့်။ ထာဝရဘုရားသည် ချစ်တော်မူသောသူကို ဆုံးမတော်မူတတ်၏။ လက်ခံတော်မူသမျှသော သားတို့ကို ဒဏ်ခတ်တော်မူ၏ဟု သူငယ်တို့ကို ဆိုသကဲ့သို့၊ သင်တို့ကိုပြောဆိုသော ဩဝါဒစကားကို မေ့လျော့ကြသလော့။ သင်တို့သည် ဆုံးမတော်မူခြင်းကိုခံလျှင်၊ သားတို့ကိုပြုသကဲ့သို့၊ ဘုရားသခင်သည် သင်တို့ကို ပြုတော်မူ၏။ အကြောင်းမူကား၊ အဘမဆုံးမသော သားတစုံတယောက်ရှိသလော။ သားအပေါင်းတို့သည် ခံတတ်သော ဆုံးမခြင်းကို သင်တို့သည်မခံဘဲနေလျှင်၊ သားရင်းမဟုတ်၊ မင်းဦးမင်းလွင်ရသော သားဖြစ်ကြ၏။ တနည်းကား၊ ကိုယ်ကာယနှင့်စပ်ဆိုင်သော အဘတို့လက်ဖြင့် ငါတို့သည် ဆုံးမခြင်းကို ခံရသောအခါ၊ သူတို့ကို ရိုသေကြ၏။ ထိုမျှမက၊ စိတ်ဝိညာဉ်တို့၏ အဘအလိုသို့လိုက်၍၊ အသက်ချမ်းသာ ရကြမည်မဟုတ်လော။ အကြောင်းမူကား၊ ထိုအဘတို့သည် မိမိအလိုသို့လိုက်၍ တခဏသာ ဆုံးမပေးကြ၏။ ကိုယ်တော်မူကား၊ မိမိသန့်ရှင်းခြင်း ပါရမီတော်ကို ငါတို့သည် ဆက်ခံစေခြင်းငှါ၊ ငါတို့အကျိုးကို ထောက်၍သာ ဆုံးမပေးတော်မူ၏။ ဆုံးမခြင်းမည်သည်ကား၊ ခံရစဉ်အခါ ဝမ်းမြောက်စရာမထင်၊ ဝမ်းနည်းစရာ ထင်တတ်၏။ သို့သော်လည်း၊ ဆုံးမခြင်းကို ခံရသောသူတို့သည်၊ နောက်မှ ငြိမ်သက်ခြင်းနှင့်စပ်ဆိုင်သော ဖြောင့်မတ်ခြင်းအကျိုးကို ခံရကြ၏။ ဟေဗြဲ ၁၂း ၅-၁၁။”\nအခုအခါ အမေရိကန်ပြည်မှာ ဂိုဏ်းဂဏတွေ၊ အုပ်စုတွေ၊ အယူသည်းအဖွဲ့အစည်းတွေ၊ သို့မဟုတ် ဘာသာရေးအုပ်စုတွေ ရာနဲ့ချီပြီး ရှိနေပါတယ်။ သွန်သင်တာတွေကတော့ တမျိုးစီပါ။ ဒါပေမယ့် အကျဉ်းချုပ်လိုက်ရင် ကယ်တင်ခြင်းနဲ့ ပတ်သက်ပြီး ခံယူမှု နှစ်မျိုးပဲရှိပါတယ်။ တစ်ခုက ဘုရားက လူကိုကယ်တယ်။ နောက်တစ်ခုက လူက သူ့ကိုယ်သူ ကယ်တယ်။ ဘုရားကလူကို ကယ်တယ်လို့ ယုံကြည်သူတွေဟာ ခရစ်တော်ကို ယုံကြည်ခြင်းအားဖြင့် ကျေးဇူးတော်ကြောင့် ကယ်တင်ခြင်းရတယ်လို့ သွန်သင်ကြပါတယ်။ ယေရှုခရစ်က လူတွေရဲ့ကိုယ်စား အပြစ်ကြွေးတွေကို အပြည့်အဝ ပေးဆပ်တယ်။ ကယ်တင်ခြင်းရဖို့ လူက ခရစ်တော်ကို အားကိုးဖို့ပဲ လိုတယ်။ ကိုယ့်ကိုကိုယ်ကယ်ဖို့ သွန်သင်တဲ့သူတွေက ကယ်တင်ခြင်းရဖို့ ကောင်းတဲ့အကျင့်တွေ လုပ်ဆောင်ရမယ်။ ရပြီးရင်လည်း မဆုံးရှုံးအောင် အကျင့်ကောင်းတွေနဲ့ ထိန်းထားရမယ်လို့ ပြောပါတယ်။\nကျေးဇူးတော်အားဖြင့် ကယ်တင်ခြင်းရတယ်လို့ သွန်သင်သူတွေကို အပြစ်လုပ်ဖို့ လိုင်စင်ပေးနေတာလို့ စွပ်စွဲတတ်ကြတယ်။ အပြစ်တင်သူတွေဟာ ကျမ်းစာကသွန်သင်တဲ့ ဆုံးမခြင်းအကြောင်းကို သိပ်မသိတာ ထင်ရှားပါတယ်။\nအပြစ်ပြုတဲ့ ယုံကြည်သူကို ဘုရားသခင် ဖြေရှင်းပုံ ဖြစ်နိုင်ချေ သုံးမျိုးရှိနိုင်ပါတယ်။ တစ်က တမလွန်မှာ ငရဲထဲ ပစ်ချပြီး အပြစ်ပေးနိုင်တယ်။ ဒါပေမယ့် ဒီအချက်ဟာ ဘုရားကတိတော်နဲ့ ဆန့်ကျင်နေတယ်။ ယောဟန် ၃း ၃၆ မှာ “သားတော်ကို ယုံကြည်သောသူသည် ထာဝရအသက်ကို ရ၏။” ယောဟန် ၅း ၂၄ မှာ “ငါအမှန်အကန်ဆိုသည်ကား၊ ငါ့စကားကို နားထောင်၍ ငါ့ကို စေလွှတ်တော်မူသောသူကို ယုံကြည်သောသူသည် ထာဝရအသက်ကို ရသည်ဖြစ်၍ အပြစ်စီရင်ခြင်းကို မခံရ။ သေခြင်းမှ အသက်ရှင်ခြင်းသို့ ကူးမြောက်သောသူဖြစ်၏။”\nဒုတိယ ဖြစ်နိုင်ချေက အပြစ်ဆက်ပြုခိုင်းမယ်။ နောင်ဘဝမှာလဲ ငရဲထဲချ အပြစ်မပေးဘူး။ ဒီဘဝမှာလည်း မဆုံးမဘူး။ ဒါပေမယ့် အပြစ်ပြုတဲ့ ခရစ်ယာန်ဟာ ဆုံးမ မခံရရင် နောက်ဆုံးမှာ အဆိုးညစ်ဆုံး၊ ကြောက်စရာအကောင်းဆုံးလူ ဖြစ်သွားနိုင်ပါတယ်။\nတတိယဖြစ်နိုင်ချေက လောကီသားတွေနဲ့အတူ စီရင်ခြင်း မခံရအောင် ဒီဘဝမှာ ဆုံးမလိုက်ခြင်းပါပဲ။ ဒါဟာ ကျမ်းစာရဲ့ သွန်သင်ချက် ဖြစ်ပါတယ်။ ၁ကော ၁၁း ၂၃ မှာ “လောကီသားတို့နှင့်အတူ အပြစ်စီရင်ခြင်းနှင့် ကင်းလွှတ်မည်အကြောင်း ဆုံးမတော်မူခြင်းကို ခံရကြ၏” အခု ဒီတရားဒေသနာမှာ ခရစ်ယာန်ဆုံးမခြင်းအကြောင်း ရိုးရှင်းတဲ့ ကျမ်းစာသွန်သင်ချက် တချို့ကိုပြောသွားပါမယ်။\n(၁) ခရစ်ယာန် ဆုံးမခြင်းဆိုတာ ဘာလဲ? What is Christian Chastening?\nဆုံးမခြင်း “Chastening” ဆိုတဲ့စကားဟာ “ကလေး”ကို ဂရိလိုခေါ်တဲ့ အခေါ်အဝေါ်တစ်ခုအပေါ်မှာ အခြေခံထားတာပါ။ “ကလေးတစ်ယောက်လို ဆုံးမခြင်း (သို့) ကလေးကို သင်ကြားလေ့ကျင့်ပေးခြင်း” လို့ ဆိုလိုပါတယ်။ အခုကျမ်းပိုဒ်မှာ “ကလေး (သို့) သား” ဆိုတဲ့စကား (၆) ကြိမ်ပါ ပါတယ်။ အငယ် (၇) မှာ “သင်တို့သည် ဆုံးမတော်မူခြင်းကို ခံလျှင်၊ သားတို့ကို ပြုသကဲ့သို့၊ ဘုရားသခင်သည် သင်တို့ကို ပြုတော်မူ၏။” နောက်အငယ် (၆) မှာ “ထာဝရဘုရားသည် ချစ်တော်မူသောသူကို ဆုံးမတော်မူတတ်၏။ လက်ခံတော်မူသမျှသော သားတို့ကို ဒဏ်ခတ်တော်မူတတ်၏။”\nယေရှုခရစ်ကို ကယ်တင်ရှင်အဖြစ် အားကိုးသူဟာ ယုံကြည်ခြင်းအားဖြင့် ဘုရားသားတစ်ယောက် ဖြစ်လာပါတယ်။ ယောဟန် ၁း၁၂ မှာ “ထိုသူကို လက်ခံသမျှသောသူတည်းဟူသောာ ကိုယ်တော်ကို ယုံကြည်သောသူတို့အား၊ ဘုရားသခင်၏ သားဖြစ်ရသောအခွင့်ကို ပေးတော်မူ၏။” ဂလာတိ ၃း၂၆ မှာ “အဘယ်သို့နည်းဟူမူကား၊ သင်တို့အပေါင်းသည် ယေရှုခရစ်ကို ယုံကြည်သဖြင့် ဘုရားသခင်၏ သားဖြစ်ကြ၏။”\nကယ်တင်ခြင်းရတဲ့သူကို အပြစ်သားလို့ သဘောမထားတော့ဘူး။ သားတစ်ယောက်လိုပဲ သဘောထားတော့တယ်။ ဆုံးမခြင်းဟာ အပြစ်အတွက် ပေးဆပ်ရတာ မဟုတ်ဘူး။ ပြတင်းတံခါးကွဲလို့ သားကိုဆုံးမရင်၊ ဆုံးမခြင်းဟာ ပြတင်းတံခါးအတွက် ပေးဆပ်ရခြင်း မဟုတ်ဘူး။ သူ့ကို ရိုက်ပြီးတာနဲ့ အိပ်ကပ်ထဲက ပိုက်ဆံထုတ်ဖို့ လိုလာပါတယ်။ ပြတင်းပေါက် ပြန်တပ်ဖို့ ပိုက်ဆံပေးရပါတယ်။\nအပြစ်အတွက် ပေးဆပ်ရခြင်း တခုတည်းရှိပါတယ်။ ရောမ ၆း ၂၃ မှာ “အပြစ်တရား၏အခကား သေခြင်းပေတည်း။” ဘုရားသားသမီးဟာ အပြစ်အတွက် ပေးဆပ်ရမယ်ဆိုရင် ငရဲမှာ ထာဝရကျနေဖို့ပဲ ရှိပါတယ်။ ဘုရားတောင်းတဲ့ အခက ဒါပါပဲ။ အပြစ်အတွက်က လွန်ခဲ့တဲ့နှစ်ပေါင်း နှစ်ထောင်ကတည်းက ကာရာနီမှာ ပေးဆပ်ပြီးသာပါ။ ခရစ်တော်ကားတိုင်မှာ အသေခံတော့ ယုံကြည်သူအပြစ်သားတွေ တင်တဲ့အကြွေးကို အကျေ ချေပေးခဲ့ပါတယ်။ ဒါက ခရစ်ယာန်တစ်ယောက် အပြစ်လုပ်ရင်လည်း ကောင်းစားနေအုံးမှာပဲလို့ ပြောလိုတာမဟုတ်ပါဘူး။ ကျမ်းစာက လက်ခံတဲ့သားတိုင်းကို ဆုံးမတယ်လို့ သွန်သင်ပါတယ်။ ဟေဗြဲ ၁၂း၈ မှာ “သားအပေါင်းတို့သည် ခံတတ်သော ဆုံးမခြင်းကို သင်တို့သည် မခံဘဲနေလျှင်၊ သားရင်းမဟုတ်၊ မင်းဦးမင်းလွင်ရသောသားဖြစ်ကြ၏။”\nလောကအဖေတွေပင်လျှင် ပိုကောင်းလာဖို့ ဆုံးမပေးကြရတဲ့အတွက် ကောင်းကင်က အဖခမည်းတော်လည်း၊ ယုံကြည်သူတွေကို သွန်သင်ဆုံးမပေးရပါတယ်။ မိဘ မဆုံးမတဲ့သား၊ ဘာဖြစ်သွားမလဲ? စဉ်းစားကြည့်ပါ။ သုတ္တံ၂၉း၁၅ မှာ “တတ်တိုင်းနေစေသော သူငယ်သည် အမိကို အရှက်ခွဲတတ်၏။” ခရစ်ယာန်ဆုံးမခြင်းဆိုတာ ကိုယ်ကျင့်တရားပိုကောင်းလာဖို့ ဘုရားစည်းကမ်းကြပ်မတ်ခြင်း ဖြစ်ပါတယ်။ သားသမီးကို ဆုံးမတာပါ။ ဆုံးမခြင်းဟာ ကောင်းမွန်မှန်ကန်လာဖို့ ဖြစ်ပါတယ်။ မယုံကြည်သူကို အပြစ်ပေးခြင်းကတော့ တရားမျှတမှုအတွက် ပညတ်တရားရဲ့ တောင်းဆိုချက်အရ အပြစ်ပေးရတာဖြစ်ပါတယ်။\n(၂ ) ဘယ်သူတွေ ဆုံးမခံရလဲ? Who are Chastened?\nဘုရားသားသမီးတိုင်း ဆုံးမခံရတယ်လို့ ကျမ်းစာကသွန်သင်ပါတယ်။ ဟေဗြဲ ၁၂း၆-၈မှာ “ ထာဝရဘုရားသည် ချစ်တော်မူသောသူကို ဆုံးမတော်မူတတ်၏။ လက်ခံတော်မူသမျှသော သားတို့ကို ဒဏ်ခတ်တော်မူတတ်၏ဟု သူငယ်တို့ကို ဆိုသကဲ့သို့၊ သင်တို့ကို ပြောဆိုသော ဩဝါဒစကားကို မေ့လျော့ကြသလော့။ သင်တို့သည် ဆုံးမတော်မူခြင်းကိုခံလျှင်၊ သားတို့ကိုပြုသကဲ့သို့၊ ဘုရားသခင်သည် သင်တို့ကို ပြုတော်မူ၏။ အကြောင်းမူကား၊ အဘမဆုံးမသောသား တစုံတယောက်ရှိသလော။ သားအပေါင်းတို့သည် ခံတတ်သောဆုံးမခြင်းကို သင်တို့သည် မခံဘဲနေလျှင်၊ သားရင်းမဟုတ်၊ မင်းဦးမင်းလွင်ရသောသားဖြစ်ကြ၏။”\nအငယ် ၆ မှာ “လက်ခံတော်မူသမျှသောသားတို့ကို ဒဏ်ခတ်တော်မူတတ်၏။” အငယ် ၇ မှာ “အဘမဆုံးမသော သားတစုံတယောက် ရှိသလော” လို့ မေးပါတယ်။ အငယ် ၈ မှာ “သားအပေါင်းတို့သည် ခံတတ်သောဆုံးမခြင်း” တဲ့။ ဒါကြောင့် ဘုရားသားသမီးတိုင်း ဆုံးမခံရတာ ရှင်းပါတယ်။\nကျွန်တော်ငယ်ငယ်က လူဆိုးတွေက ကောင်းစားပြီး ကောင်းတဲ့ခရစ်ယာန်တွေက ဒုက္ခရောက်တာကို တွေ့ရတော့ အံ့ဩမိတယ်။ ကျွန်တော် ၁၁ နှစ်သားအရွယ်မှာ ကယ်တင်ခြင်းခံရပါတယ်။ အနီးအနားက ခရစ်ယာန်မဟုတ်တဲ့ တခြားကလေးတွေ ဆဲတယ်။ ဆေးလိပ်သောက်တယ်။ တခြား ကျွန်တော်ရှောင်တဲ့ အရာတွေလည်း လုပ်တယ်။ ဒါပေမယ့် ကျွန်တော့ထက် သူတို့က ပိုအဆင်ပြေနေပုံရတယ်။ ကလေးဘဝမှာ အရိုးခံသဘောနဲ့ မေးခွန်းထုတ်မိတယ်။ “ခရစ်ယာန်ဖြစ်ရတာလဲ အကျိုးမရှိပါလား? ကောင်းကောင်းနေဖို့ ကြိုးစားတယ်။ တခြားကစားဖော်တွေ ဆဲကြ၊ ညာကြ၊ ခိုးကြ၊ မဟုတ်တာမှန်သမျှ အကုန်နီးပါးလုပ်ကြသလို လိုက်မလုပ်ပေမယ့် မထူးပါလား?”\nအခုတော့သိပြီ၊ လောကမှာ သားသမီး ၂ မျိုးရှိတယ်။ ယောဟန် ၈း၄၄ မှာ “သင်တို့သည် သင်တို့၏အဘတည်းဟူသော မာရ်နတ်မှ ဆင်းသက်ကြ၏။” ယောဟန်၁း၁၂ မှာ “ထိုသူကို လက်ခံသမျှသောသူတို့အား ဘုရားသခင်၏ သားဖြစ်ရသောအခွင့်ကို ပေးတော်မ၏။” ဘုရားသားနဲ့ မာရ်နတ်သားဆိုပြီး ရှိပါတယ်။ ဘုရားသခင်က မာရ်နတ်သားကို မရိုက်ဘူး။ ယုံကြည်သူတွေကိုပဲ ဆုံးမတယ်။ “နာမတော်အဖို့အလို့ငှါ တရားလမ်းထဲသို့” သွေးဆောင်တော်မူပါတယ်။\nကယ်တင်ခြင်းမရသေးရင် ဆုံးမ မခံရဘူး။ ခရစ်တော်ကို ကယ်တင်ရှင်အဖြစ် ငြင်းရင် နောင်ဘဝကျမှ ငရဲထဲချပြီး အပြစ်ပေးပါလိမ့်မယ်။ ကျမ်းစာက ဆာလံ ၃၇း ၇၊၉ မှာ “မိမိအမှု၌ အောင်တတ်သောသူ၊ မကောင်းသော အကြံအစည်တို့ကို ပြီးစီးစေသောသူ၏ အကြောင်းကြောင့် စိတ်မပူနှင့်၊ ပြစ်မှားသောသူတို့သည် ပယ်ရှင်းခြင်းကို ခံရကြလိမ့်မည်။”\nအဆုံးအမလွတ်လောက်အောင် ကောင်းတဲ့ ဘုရားသားသမီးရယ်လို့ မရှိပါဘူး။ အပြစ်က ဘယ်သူ့ကိုမှ မကောင်းစားစေဘူး။ ဝန်မခံတဲ့၊ ခွင့်လွှတ်ခြင်းမတောင်းခံရသေးတဲ့ အပြစ်ရှိသမျှဟာ ဘုရားလက်တော်နဲ့ ဆုံးမခြင်းကို ခံရစေပါတယ်။ “ချစ်တော်မူသောသူကို ဆုံးမတော်မူတတ်၏။”\n( ၃ ) ဘယ်အချိန်မှာ ဆုံးမခံရသလဲ? When are Believers Chastened?\nသိသိကြီးနဲ့ အပြစ်ကိုဆက်လုပ်ရင် ဆုံးမခံရပါတယ်။ ခွင့်လွှတ်ခြင်းနဲ့ ဆေးကြောခံရဖို့အတွက် အပြစ်ဝန်မခံဘဲ ငြင်းဆန်နေရင် ဘုရားလက်တော်နဲ့ စီရင်ပြီး ဆုံးမခံရပါတယ်။\n“ငါတို့သည် ကိုယ်ကိုကိုယ် စစ်ကြောစီရင်လျှင်၊ စစ်ကြောစီရင်ခြင်းနှင့် ကင်းလွှတ်ကြလိမ့်မည်။ စစ်ကြောစီရင်တော်မူခြင်းကို ခံရကြသောအခါ၊ လောကီသားတို့နှင့်အတူ အပြစ်စီရင်ခြင်းနှင့် ကင်းလွတ်မည်အကြောင်း ဆုံးမတော်မူခြင်းကို ခံရကြ၏။” ၁ကော ၁၁း ၃၁-၃၂။\nခရစ်တော်နဲ့ ချစ်ခင်စွာမိတ်သဟာယဖွဲ့နေတဲ့ ယုံကြည်သူဟာ သူ့ကိုယ်သူ ပုံမှန်စစ်ကြောနေသင့်ပါတယ်။ စစ်ကြောခြင်း (သို့) စီရင်ရခြင်းရဲ့ ရည်ရွယ်ချက်ကတော့ ကိုယ့်အပြစ်ကို မြင်တတ်ဖို့ပါဘဲ။\nအပြစ်ကိုမြင်ရင် ခွင့်လွှတ်ခြင်းနဲ့ ဆေးကြောခြင်းခံရအောင် ဝန်ခံဖို့ပြောထားပါတယ်။ ၁ယော ၁း၉ မှာ“ကိုယ်အပြစ်တို့ကို ဖော်ပြတောင်းပန်လျှင် ငါတို့အပြစ်ရှိသမျှကို လွှတ်၍၊ ဒုစရိုက်အပြစ်ရှိသမျှနှင့် ကင်းစင်စေခြင်းငှါ ဘုရားသခင်သည် သစ္စာတရားနှင့်၎င်း၊ ဖြောင့်မတ်ခြင်းတရားနှင့်၎င်း ပြည့်စုံတော်မူ၏။” အပြစ်ဖော်ပြတောင်းပန်ရင်၊ ခွင့်လွှတ်ခံရ၊ ဆေးကြောပေးခံရတယ်။ ခရစ်တော်နဲ့ ဆက်လက်မိတ်ဖွဲ့ခွင့်ရတယ်။ ၁ယော ၁း၇ မှာ “ဘုရားသခင်သည် အလင်း၌ရှိတော်မူသကဲ့သို့၊ ငါတို့သည် အလင်း၌ကျင်လည်လျှင်၊ အချင်းချင်း မိတ်ဿဟာယဖွဲ့ခြင်း ရှိကြသည်ဖြစ်၍၊ ဘုရားသခင်၏သားတော် ယေရှုခရစ်၏ အသွေးတော်သည်၊ ငါတို့ အပြစ်ရှိသမျှကို ဆေးကြောတော်မူ၏။”\nယုံကြည်သူရဲ့အသက်တာမှာ အင်္ဂလိပ်အက္ခရာ C နှစ်လုံးဟာ တခုမဟုတ် တခုအမြဲရှိနေပါတယ်။ Changed ပြောင်းလဲရင် ပြောင်းလဲ၊ မပြောင်းလဲရင် Chastised ဆုံးမခံရတယ်။ အပြစ်ထဲမှာ ဆက်နစ်နေပေမယ့် ဆုံးမမခံရရင် အဲဒီလူဟာ ယုံကြည်သူ မဟုတ်လို့ပဲလို့ ကျမ်းစာက ရှင်းပြထားပါတယ်။ ဟေဗြဲ ၁၂း၈ မှာ “သားပေါင်းတို့သည် ခံတတ်သောဆုံးမခြင်းကို သင်တို့သည် မခံဘဲနေလျှင်၊ သားရင်းမဟုတ်၊ မင်းဦးမင်း လွင်ရသောသားဖြစ်ကြ၏။” အပြစ်ကို စိတ်ပါလက်ပါ၊ ကျင့်သားရရ၊ နှစ်နှစ်ခြိုက်ခြိုက်လုပ်တဲ့သူဟာ ဆုံးမ မခံရရင် တရားဝင်ရတဲ့ သားရင်းမဟုတ်ပါဘူး။\nဟိုတုန်းက တောင်ပိုင်းဂျော်ဂျီယာပြည်နယ်မှာ နိုးထမှုတရားပွဲတခု ဦးဆောင်ခဲ့ဖူးပါတယ်။ အဲဒီရက်အတွင်း အသင်းသား အတော်များများက ကယ်တင်ခြင်းမရဘူးလို့ သူတို့ထင်ထားတဲ့ အိမ်နီးချင်းတယောက်ထံ သွားလည်ဖို့ တောင်းဆိုကြတယ်။ ကျွန်တော် လှမ်းခေါ်တော့ အဲဒီလူက အိမ်ရှေ့မှာ ဆော့ကုလားထိုင်ပေါ်မှာ ထိုင်နေပါတယ်။\nခဏ စကားပြောကြပြီးတော့ ကျွန်တော်က “တခုမေးပါရစေဗျာ၊ ဒီနေ့ သေသွားရင်၊ ကောင်းကင်ရောက်ပါ့မလား?” လို့ မေးတယ်။ ကျွန်တော်အံ့ဩမိတာက “အင်း” လို့ သူဖြေလို့ပါ။ နားမလည်လို့ပဲ လို့ ထင်မိတဲ့အတွက် “ခရစ်ယာန်တယောက်လား? အသစ်မွေးဖွားပြီးပြီလား?” လို့ ဆက်မေးတယ်။\n“ဟုတ်တယ်၊ ယေရှုခရစ်တော်ကို ကယ်တင်ရှင်အဖြစ် လက်ခံပြီးပါပြီ” ကြားရတာ ယုံတောင်မယုံပါဘူး။ အိမ်နီးချင်းတွေ အားလုံးက သူမပြောင်းလဲဘူးလို့ သိနေကြတယ်။ “ကောင်းပြီ၊ ကျမ်းစာနည်းနည်း ဖတ်ပြပါရစေ။ မပြန်ခင် ဆုလည်းတောင်းပေးချင်တယ်” ကျမ်းစာဖွင့်ပြီး တော့ ကယ်တင်ခြင်းအကြောင်း ရှင်းပြပြီး၊\n“အပြစ်ကြွေးအတွက် ယေရှုခရစ်အသေခံပေးဆပ်တာ သိသလား?”\nခရစ်ယာန်ပါလို့ ဆက်ပြောနေတဲ့အတွက် ဟေဗြဲ ၁၂း၅-၈ ကို ဖတ်ပြပြီး “ဒီကျမ်းချက်အရဆိုရင် ခင်ဗျား ခရစ်ယာန်ဆိုရင် အပြစ်တွေကို ရိုးသားစွာ ဝန်မခံရင်၊ ခရစ်တော်အတွက် အသက်မရှင်ရင် ဆုံးမခံရလိမ့်မယ်။” အဲဒီလူ ငိုပါတော့တယ်။ “ဆုံးမတယ်” လို့ ပြောပြီး လက်မောင်း တဘက်ကို မလိုက်ပါတယ်။ “ဒီလက်ဟာ အမဲလိုက်ရင်း ပြတ်ခဲ့ရတာပါ” အိမ်ဘက်ကို လက်ညှိုးထိုးပြီး “မိန်းမလည်းသေပြီး၊ သားသမီးတွေလည်း ဆုံးသွားပြီ။ ကျန်းမာရေးလည်း မကောင်းဘူး။ အို ကျွန်တော် ဘုရားသခင်ဆုံးမတာ ခံနေရပါပြီ” လို့ ပြောပါတယ်။\n“ဘုရားနဲ့ မှန်မှန်ကန်ကန် မနေမချင်း ခင်ဗျား ဆက်အရိုက်ခံနေရဦးမှာပဲ။ ကုန်ကုန်ပြောရင် အချိန်မတန်မှီတောင် သေနိုင်တယ်ဗျာ၊ ၁ကော ၅း၅ မှာ “ထိုသူ၏ဝိညာဉ်သည် ယေရှုခရစ်၏နေ့ရက်၌ ကယ်တင်ခြင်းသို့ ရောက်မည့်အကြောင်း သူ၏ကိုယ်ခန္ဓာ ပျက်စီးဘို့ရာ သူ့ကို စာတန်လက်သို့ အပ်နှံကြစေ။”\nခဏကြာတော့ ဒူးထောက်ဆုတောင်းလိုက်ကြတယ်။ သူ့အပြစ်တွေ ဝန်ခံတယ်။ ဘုရားဂတိပေးထားတဲ့ ခွင့်လွှတ်ခြင်းနဲ့ ဆေးကြောပေးခြင်းကို တောင်းဆိုကြတယ်။ အပြုံးမျက်နှာနဲ့ ထလာတယ်။ အဲဒီည ဘုရားဝတ်ပြုစည်းဝေးမှာ ပါလာတယ်။ ခရစ်တော်အတွက် အသက်ရှင်မယ်၊ ခရစ်ယာန်ကောင်းတယောက် ဖြစ်ချင်တယ်လို့ ရှေ့ထွက်သက်သေခံတယ်။\n( ၄ ) ဘယ်လိုဆုံးမသလဲ? How is the Christian Chastened?\nဆုံးမပုံ အမျိုးမျိုးရှိပါတယ်။ တခါတရံမှာ ကျန်းမာရေး ထိခိုက်စေပါတယ်။ မကျန်းမာတိုင်း ဆုံးမတာတော့ မဟုတ်ပါဘူး။ ဥပမာ၊ ယော ၉း၂-၃ မှာ “တပည့်တော်တို့က၊ အရှင်ဘုရား၊ ဤသူသည် အဘယ်သူ၏အပြစ်ကြောင့် မျက်စိကန်းသနည်း။ ကိုယ်အပြစ်ကြောင့် ကန်းသလော။ မိဘအပြစ်ကြောင့် ကန်းသလောဟု မေးလျှောက်ကြ၏။ ယေရှုကလည်း၊ ကိုယ်အပြစ်ကြောင့်မဟုတ်။ မိဘအပြစ်ကြောင့်လည်းမဟုတ်။ ဘုရားသခင်၏ အမှုတော်ကို သူ၌ ထင်ရှားစေမည့်အကြောင်းတည်း။” အဲဒီလူငယ် မျက်စိမမြင်တာဟာ အပြစ်ကြောင့် ဆုံးမတာမဟုတ်ဘူး။\nတဖက်မှာလည်း အပြစ်ကြောင့် မကျန်းမမာဖြစ်တတ်ပါတယ်။ ၁ကော ၁၁း ၃၀ မှာ “ထိုအကြောင်းကြောင့်၊ သင်တို့တွင် အားနည်းသောသူ၊ မကျန်းမမာသောသူ အများရှိကြ၏။ သေသောသူ အများလည်း ရှိကြ၏။” ဒီကျမ်းပိုဒ်အရ ပွဲတော်မင်္ဂလာမှာပါဝင်ပြီး အပြစ်ပြုမိလို့ တချို့ မကျန်းမမာ ဖြစ်ကြတယ်။ “ထိုအကြောင်းကြောင့်၊” ဆိုတာက အငယ်၂၉း မှာ “အကြောင်းမူကား၊ မထိုက်မတန်ဘဲ စားသောက်သောသူသည် သခင်ဘုရား၏ ကိုယ်တော်ကိုပိုင်းခြား၍ မသိသောကြောင့်၊ မိမိအပေါ်သို့ အပြစ်ရောက်စေခြင်းငှါ စားသောက်သောသူဖြစ်၏။” သူတို့ အားနည်းကြတာ၊ မကျန်းမမာဖြစ်ကြတာ ပွဲတော်မင်္ဂလာကို မထိုက်မတန်စားသောက်ပြီး၊ သခင်ဘုရားရဲ့ ကိုယ်ခန္ဓာကို ပိုင်းခြား နားမလည်လို့ပါ။\nယာကုပ် ၅း၁၄-၁၆ မှာ “နာသောသူရှိလျှင် သင်းအုပ်တို့ကိုခေါ်၍ သူတို့သည် သခင်ဘုရား၏ နာမတော်ကို အမှီပြုလျက်၊ လူနာကို ဆီနှင့်လူး၍ သူ့အပေါ်မှာ ဆုတောင်းကြစေ။- ထိုသို့ပြုလျှင် ယုံကြည်ခြင်း၏ ပဌနာသည် လူနာကိုကယ်ဆယ်၍၊ သခင်ဘုရားသည်သူ့ကို ထမြောက်စေတော်မူမည်။ သူသည် အပြစ်ပြုမိသော်လည်း ထိုအပြစ်ကိုလွှတ်တော်မူမည်။ အချင်းချင်းတယောက်နှင့်တယောက်၊ ကိုယ်အပြစ်ကို ဖော်ပြ တောင်းပန်ကြလော့။ ချမ်းသာရမည့်အကြောင်း၊ အချင်းချင်းတို့အဘို့ ဆုတောင်းကြလော့။”\nဒီမှာတွေ့တဲ့ မကျန်းမာခြင်းကတော့ အပြစ်ကြောင့်ဖြစ်ပုံရပါတယ်။ အငယ် ၁၆ မှာ “အချင်းချင်း တယောက်နှင့်တယောက်၊ ကိုယ်အပြစ် ကို ဖော်ပြတောင်းပန်ကြလော့။ ချမ်းသာရမည့်အကြောင်း၊ အချင်းချင်းတို့အဘို့ ဆုတောင်းကြလော့။” ဆိုတဲ့ စကားအရပါ။ မတောင်းပန်တဲ့ အပြစ်ကြောင့် မကျန်းမာတာဆိုရင်တော့ တောင်းပန်လိုက်တဲ့အခါ ကျန်းမာလာမှာပါ။\nမကျန်းမမာဖြစ်သမျှ အပြစ်ကြောင့်တော့ မဟုတ်ဘူး။ တခါတရံမှာသာ မတောင်းပန်တဲ့ အပြစ်အတွက် မကျန်းမမာဖြစ်တတ်တယ်။ တခါတရံမှာ ပစ္စည်းဥစ္စာ ဆုံးပါးတတ်ပါတယ်။\nအာမုတ် ၄း ၆-၉ မှာ - “ငါသည်လည်း သင်တို့မြို့ရွာရှိသမျှတို့၌ သွားတို့၏ စင်ကြယ်ခြင်းကို၎င်း၊ သင်တို့နေရာအရပ်ရှိသမျှတို့၌ အစာခေါင်းပါးခြင်းကို၎င်း ပေးသော်လည်း၊ သင်တို့သည် ငါ့ထံသို့ပြန်၍ မလာကြဟု ထာဝရဘုရားမိန့်တော်မူ၏။ စပါးရိတ်ရာကာလမရောက်မှီ သုံးလအထက်က၊ မိုဃ်းမရွာစေခြင်းငှါ မိုဃ်းကို ငါဆီးတားပြီး၊ မြို့တမြို့ပေါ်မှာ ရွာစေခြင်းငှါ၎င်းပြုလျက်၊ မြေတကွက်သည် မိုဃ်းရေကိုခံရ၍ တကွက်သည် မခံရ။ သွေ့ခြောက် လျက်နေရ၏။ ထိုသို့ မြို့နှစ်မြို့ သုံးမြို့သားတို့သည် ရေသောက်ခြင်းငှါ မြို့တမြို့သို့သွား၍ မဝရကြ။ သို့သော်လည်း သင်တို့သည် ငါ့ထံသို့ပြန်၍ မလာကြဟု ထာဝရဘုရားမိန့်တော်မူ၏။ လေထိ၍ အပင်သေခြင်း၊ အရည်ယို၍ သေခြင်းဘေးဖြင့် ငါသည်ဒဏ်ခတ်လေပြီ။ သင်တို့၌ များပြားသောလယ်ယာ၊ စပျစ်ဥယျာဉ်၊ သင်္ဘောသဖန်းပင်၊ သံလွင်ပင်တို့ကို ကျိုင်းကောင်တို့သည် ကိုက်စားကြပြီ။ သို့သော်လည်း၊ ငါ့ထံသို့ ပြန်၍မလာကြဟု ထာဝရဘုရား မိန့်တော်မူ၏။”\nဒီသွန်သင်ချက်မှာ ဣသရေလလူမျိုးဟာ ငတ်ပြတ်နေတယ်။ မြို့ရွာတွေမှာ မုန့်ပြတ်လို့၊ သွားတွေ သန့်နေကြတယ်။ ဘာကြောင့် အစားအစာမရှိရသလဲ? အကြောင်းက “သင်တို့သည် ငါ့ထံသို့ ပြန်မလာကြ” လို့ တွေ့ရတယ်။ ကျိုင်းကောင်တွေက သံလွင်ပင်တွေ၊ ဥယျာဉ်တွေ၊ စပျစ်ပင်တွေ၊ သင်္ဘောသဖန်းပင်တွေကို စားပစ်ကြတယ်။ သောက်စရာရေမရှိလို့ မြို့ရွာတွေဟာ ရေရှားတော့ ရေမရှိဘူး။ ဘာကြောင့်လဲ? “သင်တို့သည် ငါ့ထံသို့ ပြန်မလာကြ။”\nဣသရေလလူမျိုးတွေ ထာဝရဘုရားထံ လှည့်မပြန်ကြတဲ့အတွက် ပစ္စည်းဥစ္စာဆုံးပါးရတာဟာ ဘုရားသခင် ဆုံးမတာဖြစ်ပါတယ်။ ယော၂၁ မှာ ပေတရု လုပ်ငန်းမအောင်မြင်ဘူး။ ပေတရုဟာ အမှုတော်ဆောင်ရာက ရပ်ပြီး၊ ငါးဖမ်းဖို့ ပြန်သွားတယ်။ ငါးဖမ်းအတွေ့အကြုံ ရှိတဲ့သူပါ။ သူများငါးရရင်၊ ပေတရုလည်း ရတာပေါ့။ ဒါပေမယ့် တညလုံးဖမ်းပေမယ့် တကောင်မှ မရဘူး။\nအမှုတော်ကိုထားခဲ့ပြီး လဲနေတဲ့အတွက် မအောင်မြင်စေတာပါ။ ယော၂၁း၃ မှာ “ငါးဖမ်းသွားမယ်” လို့ သူပြောတာဟာ၊ ခဏပြန်လုပ်မယ်လို့ ပြောတာပါ။ ဒါပေမယ့် နောက်ဆုံးခန်းအရောက်၊ တမန် ၂ မှာတော့၊ ပေတရုဟာ တရားဟောပြီး လူ ၃,၀၀၀ ကယ်တင်ခြင်းရပါတယ်။ ဆုံးမခြင်းဟာ ပြုပြင်ပေးတာပါ။\nတခါတရံမှာ ဝမ်းမြောက်ခြင်း ဆုံးရှုံးတတ်တယ်။ ဆာလံ ၅၁ မှာ ဒါဝိဒ်အကြောင်းကို စဉ်းစားကြည့်ပါ။ အငယ် ၈ မှာ “စိတ်သက်သာ ဝမ်းမြောက်ခြင်း ရှိမည်အကြောင်း၊ စကားကို အကျွန်ုပ်အား ကြားစေတော်မူပါ။ သို့ပြုလျှင်၊ ချိုးဖဲ့တော်မူသောအရိုးတို့သည် ရွှင်မြူးခြင်းရှိကြပါလိမ့်မည်။” အငယ် ၁၂ မှာ “ကယ်တင်တော်မူခြင်းနှင့် ယှဉ်သော ဝမ်းမြောက်ခြင်းအခွင့်ကို ပြန်၍ပေးသနားတော်မူပါ” လို့ ဆုတောင်းပါတယ်။\nဒီဆာလံတပိုဒ်ဟာ အပြစ်ပြုမိတဲ့ သန့်ရှင်းသူရဲ့ ဆုတောင်းသံပါ။ ခွင့်လွှတ်ဖို့၊ ဆေးကြောပေးဖို့ တောင်းခံနေတာပါ။ အငယ်၂ မှာ “ဒုစရိုက်အညစ်အကြေးကို အကုန်အစင်ဆေးကြော၍၊ အကျွန်ုပ်ကို သန့်ရှင်းစေတော်မူပါ။”\nတခါတရံမှာ ချစ်ခင်သူများ ဆုံးရှုံးရတတ်တယ်။ ဒါဝိဒ်ရဲ့အဖြစ်အပျက်မှာ “သို့သော်လည်း၊ ကိုယ်တော်သည် ထိုသို့ပြစ်မှားသောအားဖြင့်၊ ကဲ့ရဲ့စရာအခွင့်ကြီးကို ထာဝရဘုရား၏ ရန်သူတို့အားပေးသောကြောင့်၊ ယခုမြင်သော သားသည် ဆက်ဆက်သေရမည်။” (၂ရာ ၁၂း၁၄) ဒါဝိဒ်ရဲ့အပြစ်ကြောင့် ဖြစ်ရတာပါ။ ထာဝရဘုရားရဲ့ရန်သူတွေကို ကဲ့ရဲ့ခွင့်ပေးမိတာကြောင့် ကလေး အမှန်သေရပါတယ်။\nဣသရေလလူမျိုးရဲ့ဖြစ်ရပ်မှာ ဘုရားသခင်က အာမုတ် ၃း၁၀ မှာ “အဲဂုတ္တုပြည်ခံရသော ကာလနာဘေးကို သင်တို့ရှိရာသို့ ငါစေလွှတ်လေပြီ။ လုလင်တို့ကို ထားဖြင့် ကွပ်မျက်စေပြီ။” လို့ မိန့်တော်မူပါတယ်။ ချစ်ခင်သူတွေ ဆုံးရှုံးရတိုင်း ဘုရားသခင်ဆုံးမတာ မဟုတ်ပါဘူး။ ဒါပေမယ့် အတော်များများက ဆုံးမလို့ သေရတာ ဖြစ်နေတတ်ပါတယ်။\nနောက်ဆုံးအချက်၊ တခါတရံမှာ အချိန်မတန်မှီသေရတတ်တယ်။ ဆုံးမခြင်းရဲ့ နောက်ဆုံးအဆင့်ကတော့ အချိန်မတန်မှီ သေရခြင်းပါဘဲ။\n“ထိုအကြောင်းကြောင့် သင်တို့တွင် အားနည်းသောသူ၊ မကျန်းမမာသောသူ အများရှိကြ၏။ သေသောသူအများလည်း ရှိကြ၏။”- ၁ကော ၁၁း ၃၀။ “ညီအကိုချင်းသည် သေပြစ်မသင့်သော ဒုစရိုက်အပြစ်ကို ပြုမိသည်ကို တစုံတယောက်သောသူသည်မြင်လျှင်၊ ထိုသူသည် ဆုတောင်းရမည်။ သေပြစ်ကို မပြုသောသူတို့ အဘို့အလို့ငှါ၊ ဘုရားသခင်သည် ထိုသူအား အသက်ကိုပေးတော်မူမည်။ သေပြစ်သင့်သော ဒုစရိုက်ရှိ၏။ ထိုဒုစရိုက်အပြစ်ကို လွှတ်စေခြင်းငှါ ဆုတောင်းရမည်ဟု ငါမဆို။” ၁ယော ၅း၁၆။\n“ထိုသူ၏ဝိညာဉ်သည် ယေရှုခရစ်၏နေ့ရက်၌ ကယ်တင်ခြင်းသို့ ရောက်မည်အကြောင်း၊ သူ၏ ကိုယ်ခန္ဓာပျက်စီးဘို့ရာ သူ့ကိုစာတန်လက်သို့ အပ်နှံကြစေ။”- ၁ကော ၅း၅။\nအဖခမည်းတော်က ပြုပြင်၊ သွန်သင်ပေးတာပါ။ တခြားနည်းတွေနဲ့ ဆုံးမလို့ အကျိုးမထူးရင်၊ အချိန်မတန်မှီ သေစေပါတယ်။ ဒါကို တချို့က- “ဘုရားသခင်က စကားနဲ့ အရင်ပြောတယ်၊ ရိုက်တယ်။ ပြီးတော့ အိမ်ပြန်ခေါ်တယ်” လို့ ပြောကြပါတယ်။ စိတ်ထဲကို စကားပြောပါတယ်။ မပြုပြင်ဘူးဆိုရင်၊ ရိုက်ပါတယ်။ ဖျားနာတာ၊ ချစ်ခင်သူသေဆုံးတာ၊ ပစ္စည်းဥစ္စာဆုံးပါးတာတွေ ဖြစ်တယ်။ အကြောင်းမထူးရင်တော့ အိမ်ပြန်ခေါ်ပါတော့တယ်။ တရားဟော ၃၂း ၃၈-၅၂ က မောရှေရဲ့ ဖြစ်ရပ်လိုပါပဲ။\n“ထိုနေ့ခြင်းတွင် ထာဝရဘုရားက၊ ယေရိခေါမြို့တဘက်၊ မောဘပြည်အာဗရိမ်တောင်ရိုး နေဗောတောင်ထိပ်ပေါ်သို့ တက်၍၊ ဣသရေလအမျိုးသားတို့အား ငါအပိုင်ပေးသော ခါနာန်ပြည်ကိုကြည့်ရှုလော့။ သင့်အစ်ကိုအာရုန်သည် ဟောရတောင်ပေါ်မှာသေ၍ မိမိလူမျိုးစည်းဝေးရာသို့ ရောက်သကဲ့သို့၊ သင်သည်လည်း တက်သွားသော ဤတောင်ပေါ်မှာသေ၍၊ သင်၏လူမျိုးစည်းဝေးရာသို့ ရောက်လော့။ အကြောင်းမူကား၊ သင်တို့သည် ဇိနတော၊ ကာဒေရှရွာ၊ မေရိဘစမ်းရေအနား၌ ဣသရေလအမျိုးသားတို့ရှေ့မှာ ငါ့ကိုမရိုမသေပြု၍ ပြစ်မှားကြပြီ။ ထိုကြောင့် ဣသရေလ အမျိုးသားတို့အား ငါပေးသောပြည်ကို သင်သည်ကိုယ်မျက်စိနှင့် မြင်ရသော်လည်း၊ ထိုပြည်သို့မဝင်စားရဟု မောရှေအားမိန့်တော်မူ၏။”\nကျွန်တော့အမှုတော်အားဖြင့် ကယ်တင်ခြင်းရတဲ့ လူငယ်အိမ်ထောင်ရှင်၊ ဖခင်တယောက်အကြောင်း ကောင်းကောင်းမှတ်မိနေပါသေးတယ်။ အဲဒီလူက ဘုရားကျောင်းကို သစ္စာရှိရှိတက်တယ်။ ခရစ်ယာန်ကောင်းတယောက်ပါ။ အားနည်းချက်တခုပဲ ရှိတယ်။ သူမကျော်လွှားနိုင်ပုံပေါက်နေတဲ့ အပြစ်တခုပါ။ ကောင်းကောင်းနေပေမယ့် ခဏပဲ၊ အဲဒီအပြစ်ထဲ ပြန်လဲကျနေတယ်။ ဒါက ခဏခဏဖြစ်နေတာပါ။ သူနဲ့အတူ အကြိမ်များစွာ ဆုတောင်းဖူးတယ်။\nနောက်ဆုံးအကြိမ် သူ ကျွန်တော့်ကိုလာတွေ့တော့၊ ကျွန်တော်က “ကိုယ့်အိမ်ကို ပြန်ပြင်ဆင်ဦးကွာ။ ဆုံးမတာနည်းမျိုးစုံပြီ။ ဘာမှမထူးဘူး။ မင်းသေပြီလို့ သူများလာပြောရင် ငါမအံ့ဩတော့ဘူး” လို့ ပြောမိပါတယ်။ “နောက်ဆုံးအဆင့် ဆုံးမခြင်းဆိုတာ အချိန်မတန်ခင် သေရတာပဲ” လို့ သတိပေးလိုက်ပါတယ်။\nမကြာပါဘူး။ သူကို ဟိုတယ်အခန်းတခုမှာ သေနေတာ တွေ့ရတယ်လို့ သူ့အမျိုးသမီးက ဖုန်းဆက်ပါတယ်။ အသုဘမှာ တရားလာ ဟောပေးနိုင်မလားလို့မေးပါတယ်။ သူဘာကြောင့်သေသလဲဆိုတာ ဆရာဝန်တွေ ရှင်းမပြနိုင်ကြဘူး။ ဒါပေမယ့် ကျွန်တော်စိတ်ထဲမှာ ဘာကြောင့်ဆိုတာ သိနေတယ်။ အပြစ်ထဲမှာ ဆက်နစ်နေတယ်။ ခဏခဏ ဆုံးမပေမယ့် မပြုပြင်ဘူး။ ဒါနဲ့ အိမ်ပြန်အခေါ်ခံရတာပဲ။\n(၅) ဆုံးမခြင်းရဲ့ အကျိုးများ? What are the results of Christian Chastening?\nဘုရားသခင်က ရည်ရွယ်ချက်မဲ့ ဘုရားမဟုတ်ဘူး။ ရည်ရွယ်ချက်မရှိဘဲ ဘာမှမလုပ်ဘူး။ ယုံကြည်သူတိုင်းအတွက် နောက်ဆုံးရည်ရွယ်ချက်က ခရစ်တော်နဲ့ တူဖို့ပါပဲ။ ရောမ ၈း၁၉ မှာ “ဘုရားသခင်၏သားတော်သည် အများသောညီတို့တွင် သားဦးဖြစ်တော်မူမည်အကြောင်း၊ ဘုရားသခင်သည်ရှေးမဆွက သိတော်မူသောသူတို့ကို သားတော်၏ပုံသဏ္ဍာန်နှင့် တညီတည်း ဖြစ်စေခြင်းငှါ ရှေ့မဆွက ခွဲခန့်မှတ်သားတော်မူ၏။”\nငွေပန်းထိမ်သမားတယောက် သူ့လုံထဲမှာ ငွေကိုထည့်ပြီး အပူပေးတာကို ဧည့်သည်က ကြည့်နေတယ်။ ငွေပန်းထိမ်သမားက လုံကို သေသေချာချာ စိုက်ကြည့်နေချိန်မှာ အပူရှိန်ကြောင့် မီးတောက်ကလည်း ပိုပြင်းလာတယ်။ ဧည့်သည်က “ဘာကြောင့် ငွေကို ဒီလောက်ကပ် ကြည့်နေရသလဲဗျာ။ ဘာရှာနေတာတုန်း?” လို့ ဖြတ်မေးလိုက်တယ်။\nချက်ချင်းပဲ ငွေပန်းထိမ်သမားက ဖြေတယ်။ “ငါ့မျက်နှာကို ရှာနေတာလေ။ ငွေထဲမှာ ငါ့မျက်နှာကိုတွေ့ရရင်၊ ပြီးပြီ။ အလုပ်ပြီးပြီပေါ့။” ဘုရားသခင်က သားသမီးတိုင်းထံမှာ မျက်နှာကို လိုက်ရှာနေပါတယ်။ သားတော်ရဲ့မျက်နှာပါ။ ဆုံးမပေးရတာဟာ သန့်ရှင်းခြင်းကို အမွေခံမယ့် သားသမီးတွေရဲ့ အကျိုးအတွက် ဖြစ်ပါတယ်။ ဟေဗြဲ ၁၂း ၁၀ မှာ “အကြောင်းမူကား၊ ထိုအဘတို့သည် မိမိအလိုသို့လိုက်၍ တခဏသာ ဆုံးမပေးကြ၏။- ကိုယ်တော်မူကား၊ မိမိ သန့်ရှင်းခြင်းပါရမီတော်ကို ငါတို့သည်ဆက်ဆံစေခြင်းငှါ၊ ငါတို့အကျိုးကိုထောက်၍သာ ဆုံးမပေးတော်မူ၏။”\nအခုပြောတဲ့ သန့်ရှင်းခြင်းဆိုတာဟာ အတွင်းသန့်ရှင်းခြင်းမဟုတ်ပါဘူး။ အပြင်သန့်ရှင်းခြင်းပါ။ ကယ်တင်ခြင်းရတာနဲ့ အတွင်းမှာ ဘုရားသဘာဝကို ရထားတယ်။ ၂ပေ ၁း၎ မှာ “ထိုသို့သောအားဖြင့် အလွန်ကြီးမြတ်၍ အဘိုးထိုက်သောဂတိများကို ငါတို့၌အပ်ပေးတော်မူပြီ၊ အကြောင်းမူကား၊ ထိုဂတိတော်များကိုအမှီပြု၍ သင်တို့သည် လောကီတပ်မတ်ခြင်း အညစ်အကြေးနှင့်ကင်းလွတ်သဖြင့်၊ ဘုရားပကတိကို ဆက်ဆံရသောသူ ဖြစ်ကြမည်အကြောင်းတည်း။”\nဟေဗြဲ ၁၂း၁၀ ကသန့်ရှင်းခြင်းဟာ အပြင်သန့်ရှင်းခြင်းပါ။ ဘုရားသခင်က သူနဲ့တူစေချင်တာပါ။ သန့်ရှင်းခြင်းကို အတူဆက်ခံဖို့ရာ ဆုံးမပေးတာပါ။ ကျွန်တော်တို့ အကျိုးအတွက်သာ ဆုံးမပေးရတာပါ။ ကျမ်းစာက လောကီအဖေတွေပင်လျှင် သူတို့စိတ်တိုင်းကျဖို့ ဆုံးမတတ်ပါတယ်။ ဘုရားသခင်ကတော့ ကျွန်တော်တို့အကျိုးအတွက် ဆုံးမပေးတာပါ။ ရိုက်ရတာ ပျော်လို့မဟုတ်ဘူး။ မဆုံးမဘဲ အလိုတော်နဲ့အညီ ဖြစ်မလာနိုင်ကြဘူးဆိုတာ သိတော်မူလို့ပါ။\nအငယ် ၁၁ မှာ “ဆုံးမခြင်းမည်သည်ကား၊ ခံရစဉ်အခါ ဝမ်းမြောက်စရာမထင်၊ ဝမ်းနည်းစရာထင်တတ်၏။ သို့သော်လည်း၊ ဆုံးမခြင်းကို ခံရသောသူတို့သည် နောက်မှငြိမ်သက်ခြင်းနှင့် စပ်ဆိုင်သော ဖြောင့်မတ်ခြင်းအကျိုးကို ခံရကြ၏။” ဆုံးမတာဟာ ကျွန်တော်တို့အကျိုးအတွက်ပါ။ ဘုရားဘုန်းတော်အတွက်ပါ။ ကိုယ်တော်နဲ့ ပိုပြီးတူလာကြဖို့ပါ။ အသက်တာမှာ ခရစ်တော်နဲ့ တူလာဖို့ အနာအဆာကလေးတွေကို သုတ်သင် ပြင်ဆင်ပေးနေတာပါ။\nJames H. MeConkey က ပြောတယ်။\n“ဘုရားသားသမီးတို့၊ ဆုံးမခြင်းကို “ဆုံးမတယ်- Chastise” ဆိုတဲ့ စကားလေးတလုံးတည်းပဲ မထားနဲ့။ “သီလ Chastily” ဆိုတဲ့ စကားလေးနဲ့ ပေါင်းထားပါ။ သီလဟာ စုံလင်တဲ့ရတနာ၊ စိတ်နှလုံးနဲ့အသက်တာရဲ့ အပြစ်ကင်းတဲ့ စင်ကြယ်ခြင်းပါဘဲ။ ဒါကြောင့် ဆုံးမတယ် ဆိုတာဟာ ဆုံးမတယ်။ ဝိညာဉ်စင်ကြယ်စေတယ်။ သုတ်သင်ပေးတယ်။၊ သန့်ရှင်းစေတယ်၊ ဖြူစင်စေတယ်။ ဒါဟာ ဆုံးမခြင်းနဲ့ပတ်သက်တဲ့ ဘုရားရဲ့အဓိက ရည်ရွယ်ချက်ပါဘဲ”\nဆုံးမခြင်းဟာ အသက်တာမှာ ငြိမ်သက်ခြင်းနဲ့ စပ်ဆိုင်တဲ့ဖြောင့်မတ်ခြင်းရဲ့ အကျိုးတွေရလာစေတယ်။ အငယ် ၁၁ မှာ “ဆုံးမခြင်း မည်သည်ကား၊ ခံရစဉ်အခါ ဝမ်းမြောက်စရာမထင်၊ ဝမ်းနည်းစရာထင်တတ်၏။ သို့သော်လည်း၊ ဆုံးမခြင်းကို ခံရသောသူတို့သည်၊ နောက်မှ ငြိမ်သက်ခြင်းနှင့်စပ်ဆိုင်သော ဖြောင့်မတ်ခြင်းအကျိုးကို ခံရကြ၏။”\nကဗျာဆရာက - - -\n“ မိုးရွာတာက မိုးစက်မဟုတ်၊\nတိမ်ညိုတွေက နေ့ကို အုပ်ဆိုင်း၊\nကိုယ့်အဘို့ရာ နှင်းဆီပန်းတွေ ရွာတယ်ပေါ့။”\nအဆုံးမခံရတဲ့သူဟာ၊ “ ဒီနေ့မှာ မိုးတွေသည်းလိုက်တာ၊ စုံစမ်းခြင်းမိုး၊ စိတ်ပျက်ခြင်းမိုး၊ ပူဆွေးခြင်းမိုးတွေ” လို့ တွေးမိနိုင်ပါတယ်။ ဒါပေမယ့် ဒါဟာ ကိုယ့်အတွက် ရွာနေတဲ့ ကောင်းကြီးမိုးတွေပါ။ ဆုံးမခြင်းထဲက ငြိမ်သက်ခြင်းနဲ့စပ်ဆိုင်တဲ့ ဖြောင့်မတ်ခြင်းအကျိုးတွေ ရလာပါလိမ့်မယ်။\n( ၆ ) ဆုံးမခြင်းကို ဘယ်လို သဘောထားသင့်သလဲ? What should the believer’s attitude be toward Chastisement?\nပထမအချက်က ဘုရားက ဆုံးမခြင်းထဲမှာ ပျော်မနေစေချင်ဘူး။ သည်းခံခြင်းအကျိုးကိုရဖို့ သည်းခံစေချင်တယ်။ အငယ် ၁၁ မှာ “ဆုံးမခြင်းမည်သည်ကား၊ ခံရစဉ်အခါ ဝမ်းမြောက်စရာမထင်၊ ဝမ်းနည်စရာထင်တတ်၏။ သို့သော်လည်း၊ ဆုံးမခြင်းကိုခံရသောသူတို့သည်၊ နောက်မှ ငြိမ်သက်ခြင်းနှင့် စပ်ဆိုင်သောဖြောင့်မတ်ခြင်းအကျိုးကို ခံရကြ၏။ ”\nအငယ် ၅ မှာ “ထာဝရဘုရား ဆုံးမတော်မူခြင်းကို မမှတ်ဘဲမနေနှင့်။” ဆုံးမခြင်းကို ပေါ့ပေါ့မတွေးနဲ့။ မလှောင်ပြောင်နဲ့။ ဘုရားသွန်သင်နေတာကို မလေးမစားမလုပ်နဲ့။ ပယ်မထားနဲ့။ ပြီးတော့ စိတ်နှလုံး မခိုင်မာမိစေနဲ့။ ဆုံးမလို့ ဘုရားတဖက်မှာ စိတ်နှလုံး ပိုခါးသက်မသွားမိစေနဲ့။\nအငယ် ၅ မှာ “သင်၏အပြစ်ကို စစ်ဆေးတော်မူသောအခါ စိတ်မပျက်နှင့်။” အားမလျော့ဖို့၊ လက်မလျော့ဖို့ လိုတယ်။ ဆုံးမတာနဲ့ အရှုံးပေးလိုက်မယ်ဆို မှားပါတယ်။ စိတ်မပျက်ဘဲ ခံနိုင်ရည်ရှိရမယ်။ ဆုံးမတာဟာ ကောင်းပါတယ်။ တစ်နေ့မှာ ပြန်တွေးပြီးတော့ ဆုံးမခဲ့ခြင်းအတွက် ချီးမွမ်းစရာ ဖြစ်လာပါလိမ့်မယ်။\nစိတ်ပျက်အားလျော့မှုကို ခံစားနေရရင်၊ ဘယ်လိုလုပ်ကြမလဲ? ကိုယ်ခန္ဓာအားနည်းနေရင် ဘာလုပ်မလဲ? ဘာမှမလုပ်ပါဘူး။ လုပ်လက်စတွေ နားပါတယ်။ ကိုယ့်ကိုတကယ်ချစ်တဲ့၊ ခင်တဲ့သူ (သို့) မိတ်ဆွေပခုံးပေါ်မှာ မှီပြီး လှဲလျောင်းနေမယ်။ အားအင်ပြန်ပြည့်လာတဲ့အထိ သူ့ကို အားကိုးနေမယ်။ ဘုရားသခင်ဆုံးမတဲ့အခါမှာလည်း ဒီလိုပါပဲ။ ဆက်ပြီး ခံနိုင်ရည်မရှိတော့ဘူးလို့ ထင်ရတဲ့အခါမှာ ကိုယ်တော်အပေါ်မှာ မှီနေလိုက်ရုံပါပဲ။\nHudson Taylor ဟာ သူ့ဘဝရဲ့ နောက်ဆုံးလများမှာ အလွန်အားနည်းနေခဲ့ပါတယ်။ သူရေးခဲ့တာက -\n“ငါသိပ်အားနည်းတယ်။ အလုပ် မလုပ်နိုင်ဘူး၊ ကျမ်းစာမဖတ်နိုင်ဘူး၊ ဆုတောင် မတောင်းနိုင်ဘူး၊ ဘုရားသခင်ရဲ့လက်ရုံးတော်ကို ကလေးလေးတစ်ယောက်လို မှီနေ၊ အားကိုးနေရုံပဲ ရှိတော့တယ်။”\nသူ့အနေနဲ့ ဘာမှ လုပ်စရာမလိုပါဘူး။ သခင်ယေရှုကို မှီထားရုံနဲ့ လုံလောက်ပါပြီ။ ကျမ်းစာက ဆာလံ ၅၅း၂၂ မှာ “ထမ်းရွက်ရသောဝန်ကို ထာဝရဘုရား၌ ချထားလော့။ သင့်ကို မစတော်မူမည်။” ဟေဗြဲ ၁၂း၅-၁၁ မှာ ဆုံးမခြင်းအပေါ် ထားသင့်တဲ့သဘောထား သုံးမျိုးတွေ့ရပါတယ်။ (၁) ဆုံးမတာကို ပျော်မနေပါနဲ့။ အငယ် ၁၁ မှာ “ဆုံးမခြင်းမည်သည်ကား၊ ခံရစဉ်အခါ ဝမ်းမြောက်စရာမထင်၊ ဝမ်းနည်းစရာထင်တတ်၏။” (၂ ) “ ဆုံးမခြင်းကို ဂရုမစိုက်ပဲမနေပါနဲ့။ အငယ် ၅ မှာ “ငါ့သား၊ ထာဝရဘုရားဆုံးမတော်မူခြင်းကို မမှတ်ဘဲမနေနှင့်။” (၃) အားမလျော့ စိတ်မပျက်ပါနဲ့။ အငယ် ၅ မှာ “သင်၏အပြစ်ကိုစစ်ဆေးတော်မူသောအခါ စိတ်မပျက်နှင့်။” ။ ။\nPosted by Papa at 1:50 AM\n13. God’s Chastening of the Believer ယုံကြည်သူ...\n14. The Fullness of the Spirit, the Believer’s Nee...


MinnyoMaharsan: စာအုပ် လမ်းညွှန်\nPost အသစ်လည်းမတင် ဘာမှလည်း မလုပ်ဘူးဆိုပြီး ဘလော့ဖန်တီးရှင်က ကျွန်တော့်ကို သူ့ဘလော့ဂ်ကနေ ထုတ်ပစ်မယ်တဲ့ဗျာ။ ဒါကြောင့် ရသမျှလေးညှစ်ထုတ်ပြီး ကျွန်တော်ရေးရတာပါ။ မကောင်းရင်လည်း ကျွန်တော့် အပြစ်မတင်ကြပါနဲ့။ ဘယ်သူ့ကို တင်သင့်တယ်တော့ အကြံမပေးတော့ပါဘူး။ ဘလောဂ့်ဆိုတာ လုပ်တုန်းကတော့ ကလိစရာတစ်ခုလို သဘောထားပြီး လုပ်တာဗျ။ ပစ်ချင်ပစ် ဖျက်ချင်ဖျက် ကိုယ့်သဘောပေါ့ဗျာလို့ထင်ခဲ့တာ။ ထားပါတော့လေ။\nကျွန်တော်ဆိုတာလည်း စိတ်ဓါတ်သိပ်မကောင်းတာလည်းဖြစ်ချင်ဖြစ်နေမှာပါ။ သူများဘလော့ဂ်တွေ နေတိုင်းဖတ်ပြီး information လေးတွေစု ကောင်းနိုးရာရာ စာအုပ်လေးတွေ download လုပ်နေတာ။ ကိုယ့်ရှိတဲ့ စာအုပ်လေးတွေ upload ပေးရမှာကျတော့ သိပ်ပျင်းတာဗျ။ စာအုပ်တစ်အုပ်ကို upload လုပ်ကြည့်တိုင်း ကိုယ် download လုပ်ခဲ့တဲ့ စာအုပ်တွေအတွက် upload လုပ်ပေးသူကို သိပ်ကျေးဇူးတင်မိတာ။\nကဲ..ကိုယ်မတင်နိုင်တော့လည်း တွေ့တဲ့ နေရာလေးတွေကို ညွှန်ပြပြီး ဘာတွေတွေ့ခဲ့တယ်ဆိုတာ information ပေးရင် မရလားဗျာ။ ဒါဆို စိတ်ကောင်းရှိတဲ့လူစာရင်းထဲပါနိုင်တာပေါ့။\n၀က်ဆိုဒ် တစ်ခုမှာ မြန်မာပြည်မှစာအုပ်များဆိုပြီး အုပ် ၄၀ လောက် တွေ့သဗျ။ စာအုပ်အဟောင်းစုဖို့ ၀ါသနာပါရင် download သာ လုပ်ပေရော့ဗျို့ ။\n1) A Classified List Of The Plants Of Burma\nA M Sawyer & Daw Nyun\n2) A Grammar Of Pali Language. Vol 3\n3) A Manual Burmese Shorthand\nE C S Shuttleworth\n4) A Practical Grammar Of The Pali Language\n5) A Short Account Of The Golden Jubilee Of Bishop Bigandet\nE M DeSouza\n6) A Translation Of A Digest Of The Burmese Buddhist Law Inheritance And Marriage. Vol 1\n7) A Treatise On Elephants: Their Treatment In Health And Disease\n8) A Vocabulary: English, Burmese, Hindustani & Tamil In Characters With The Burmese Also In Native Letters\nWilliam Henry Begbie & Abraham Joseph [compiled]\n9) Archaeological Notes On Pagan\n10) Burmese Assistant Based Upon The Principle Of A Sign For A Sound\nR B Hancock\n11) Burmese Grammar And Grammatical Analysis\nA W Lonsdale\n12) Education Department, Burma: Departmental Instructions. Vol 11\n13) Flora Of The Agricultural College Station Mandalay\n14) Inscriptions Of Pagan, Pinya And Ava\n15) Lectures Delivered At Tavoy Under The Auspices Of The Miniing Advisory Board\n16) List Of The Burmese Names Of Trees And Plants Given In Kursz's Forest Flora Of British Burma\n17) List Of Trees, Shrubs And Principal Climbers, Etc. Recorded From Burma\nJ H Lace\n18) Manipuri Self Taught\n19) Nomenclature Of Diseases In Burma\n20) Pali Grammar, A Phonetic And Morphological Sketch Of The Pali Language\n21) Publications Of The Archaeological Department, Burma. Vol 1\n22) Report Of The Rangoon Playground Committee\n23) Report Of The Stock Breeding Committee Burma 1917\n24) Report Of The Superintendant, Archaeological Survey, Burma For The Year Ending 31 March 1925\n25) Report On Archaeological Work In Burma For The Year 1903-04\n26) Report On The Mandalay Agriculture College Farm\nS R Rippom\n28) The Anglo Burmese Student's Assistant\n29) The Birds Of Burma\nH H Harington\n30) The Burma Boiler Manual\n31) The Kalyani Inscriptions Erected By King Dhammaceti At Pegu In 1476 A.D.\n32) The Mahajanaka Jataka\nTaw Sein Ko [Trans]\n33) The Palm Beetles in Burma\nC C Ghosh\n34) The Principles Of Buddhist Law\n35) The Shwe Dagon Pagoda, Rangoon\nT Hesketh Biggs\n36) The Student's Guide To Burmese Spelling\nMaung Po Hla\n37) The Youth's Guide To Arithmetic\n38) Translation Exercises For Burmese Boys. Pt 1\n39) Translation Of A Digest Of The Burmese Buddhist Law. Vol II: Marriage\n40) Vocabulary And Phrase Book In English And Burmese\nအဲ လိပ်စာကတော့ www.aseaninfonet.org ပါ။\nPosted by မင်းညို at 9:38 PM\nရွှေတွင်းကြီးထဲ ပစ်ချပေးလို့ ကျေးဂျူးကဘာပါ


သင် ဘယ်လိုမှ မတွေးမိနိုင်လောက်မယ့် အစားအသောက် ကုန်ပစ္စည်းအတုများ...! - Thadin\nHomeKNOWLEDGEသင် ဘယ်လိုမှ မတွေးမိနိုင်လောက်မယ့် အစားအသောက် ကုန်ပစ္စည်းအတုများ…!\nသင် ဘယ်လိုမှ မတွေးမိနိုင်လောက်မယ့် အစားအသောက် ကုန်ပစ္စည်းအတုများ…!\nFebruary 10, 2019 Kay Kay KNOWLEDGE Comments Off on သင် ဘယ်လိုမှ မတွေးမိနိုင်လောက်မယ့် အစားအသောက် ကုန်ပစ္စည်းအတုများ…!\nအာလူးနဲ့ ပလတ်စတစ်တွေကိုရောပြီး ဈေးကွက်မှာတင်ရောင်းလေ့ရှိပါတယ်။ သာမန်ထရုတ်ထမင်းစားတဲ့ ပန်းကန်လုံးလေးနဲ့ သုံးလုံးကုန်အောင် စားမယ်ဆိုရင် ပလတ်စတစ်အိတ် တစ်အိတ်ကို စားမိတာနဲ့ တူသောအကျိုးဖြစ်စေပါတယ်။ မချက်ခင်တော့ အတုအစစ်ခွဲရမှာ ခက်ပေမယ့် ချက်ပြီးတဲ့အခါ သာမန်ထက်ပိုပြီး သိသိသာသာ မာနေဦးမယ်ဆိုရင်တော့ သင့်ဆန်ဟာ အတုဖြစ်ဖို့ ရာခိုင်နှုန်းများနေပါပြီ။\nထမင်းဝါးလိုက်တဲ့အခါ မာနေလို့ ကြည့်လိုက်တော့ ဆန်ဟာအတုဖြစ်နေပါတယ်တဲ့။ ဆန်အတုဆိုပေမယ့် ဒီဆန်ကတော့ စက္ကူလေးတွေကို ပုံပါအတိုင်းလိပ်ပြီး ပြုလုပ်ထားတာပါ။\nအသားပေါက်စီထဲမှာပါတဲ့ အသားတွေဟာ အညိုရောင်ကတ်ထူ စက္ကူတွေကို ဓာတုဆေးတွေနဲ့ ပျော့အောင်လုပ်၊ နုတ်နုတ်စင်းကာ ဝက်အဆီတွေနဲ့ရောပြွန်းပြီး ပေါက်စီထဲအစာသွတ်ထားတတ်ပါတယ်။\nဒီလိုစားသောက္ကုန် အတုတြေ ပေါ်နေပြီဆိုတာ အားလုံးသိထားကြေပမယ့် အခုနောက္ပိုင်းမွာ အားလုံးသတိမေ့နေကြပါပြီ။ အစားအေသာက္ဆိုတာ လူတြေအာဟာရျဖစ္ဖို့ စားသောက်ေရပမယ့် အခုလို အန္တရာယ်ရွိတဲ့ မ်ိုးဓာတုဗေဒပစ္စည်းတြေနဲ့ အစားအေသာက်တြေကို အတုအပျပုလုပ္တဲ့အခါ ခန္ဓာကိုယ်အတြက် ဘာကောင်းက်ိုးမွ မရနိုင္တာကြောင့် ကြည့်ရွောင်ေရအာင် ဖော်ျပေပးလိုက္ပါတယ်နော်။\nကေလးနို့မှုန့်ကေတာ့ အမ်ားဆုံးတုပပြီျးပုလုပ်နေတဲ့ စားသောက္ကုန္ပစ္စည်းတြေပျဲဖစ္ပါတယ်။ နို့မှုန့္ထဲက ပရိုတင်းဓာတ္ကျိုမှင့္တင္ဖို့အတြက် မယ္လမင္ဓာတ်တြေကိုအဆမတန္ထည့်လေ့ရွိပါတယ်။ ဒီလိုနို့မှုန့္ကိုသောက်သုံးပြီး တရုတ်ျပည္မွ ကေလးပေါင်း (၅၃၀၀၀) လောက် နေထိုင္မေကာင်ျးဖစ္ကာ တခ်ို့ကေလးတြေဆို ကေ်ာက္ကပ္မွ ကေ်ာက္မ်ာျးဖစ်ပေါ်ကာ သေဆုံးသြားတာတြေတာင် ရွိခဲ့ပါတယ်။\nခေါက္ဆြဲတို့ ကြာဇံတို့ဆိုတာ ဂ်ုံနဲ့လုပ္တျာဖစ်ပြီး သုံးတဲ့ဂံ်ုတြေဟာ တိရိစ္တာန်အစာကျြေးလို့ မရေလာက္တဲ့အထိ မှိုတက်ပြီး ပုတ်သိုးနေတဲ့ ဂံ်ုတြေပါ။ နောက်ပြီး ကင္ဆျာဖစ်စေမယ့် ဓာတုဗေဓပစ္စည်းတျြေဖစ္တဲ့ ဆာလဖာဒိုင်အောက္ဆိုဒ်တြေနဲ့ပါ ရောပြီျးပုလုပ္ထားပါတယ်။ တရုတ်နိုင်ငံက မြို့နယ္တစ္နယ္ထဲမွာပဲ ခေါက္ဆြဲနဲ့ကြာဇံ အတုလုပ္တဲ့ စက်ရုံပေါင်း (၅၀) ကေ်ာ်လောက်ရွိပြီး စက်ရုံတြေ မမိခင္ကဆိုရင် တစ်နေ့ကို (၁.၁) မီလီယံ ပေါင် ပ်မ်းမ်ွထုတ္လုပ်လေ့ရွိပါတယ်။\nပုစြန်တြေကို အေကာင္ပိုကြီးသေယာင် ထင်ေရအာင္လို့ အခြံတြေထဲကို gelatin ထိုးသြင်းလေ့ရွိပါတယ်။ ဒါကြောင့္လည်း ရွိရင်းစြဲအေလးခ်ိန္ထက် (၂၀) သို့မဟုတ် (၃၀) ရာခိုင်နှုန်းလောက် ပိုလေးသြားလေ့ရွိပါတယ်။\nတကယ့္ဘဲသြေးအစစ္က ဈေျးမင့္တာကြောင့် ပိုဈေးသက်သာတဲ့ ကြက်သြေးတို့ ဝက်သြေးတို့ကို ဆိုးဆေးတြေရာပြီး ဓာတုပစ္စည်းတစ္မ်ိုျးဖစ္တဲ့ formaldehyde နဲ့ရောကာ ဘဲသြေးဆိုပြီး ရောင်းလေ့ရွိပါတယ်။\nသောက်ရေကေတာ့ ရေမွာအန္တရာယ်ရွိတာ မဟုတ္ဘဲ ရေထည့္တဲ့ဗူးက အန္တရာယ်ရွိနေတာပါ။ ဗူးမွာ E. coil လို့ ခေါ်တဲ့ ဘတ္တီးရီးယားတစ္မ်ိုးနဲ့ အန္တရာယ်ရွိတဲ့ မှိုတြေ စြဲကပ္လ်က်ရွိပါတယ်။ ဒီလို ဗူးခြံတြေကို မသန့်ရွင်းဘျဲပန်သုံးတာဟာ သန့်ရွင်းရေးလုပ်ရမယ့် လုပ်ငန်းအတြက် ငြေအကုန်အက် သက်သာစေတဲ့အတြက္ပျဲဖစ္ပါတယ်။ တစ်နွစ္ကို အခုလို အန္တရာယ်ရွိတဲ့ ရေဗူးတြေဟာ ဗူးပေါင်း (၁၀၀) မီလီယံလောက် ရောင်းခ်ရေလ့ရွိပါတယ်။\nပုလင်းတြေ ကြည့္လိုက်ရင်တော အေကာင်းစားလို့ ထင်ေရပမယ့် ဝိုင်ဖေ်္စာပ္တဲ့အခါ အသုံျးပုထားတဲ့ အရက္နဲ့ပါဝင္ပစ္စည်းတြေကိုတော့ လုံးဝအေပါစားတြေ သုံးထားတာပါ။ ဟိုတယ်တြေ၊ စားသောက္ဆိုင်ကြီးတြေက ပစ္ထားတဲ့ပုလင်းတြေကို ယူသုံးပြီး ထုတ္လုပ်လေ့ရွိပါတယ်။\nသစ်ကြားသီးအခြံတြေထဲကို ကြန္ကရစ္နဲ့စက္ကူတြေနဲ့ရောထည့်ပြီး အခြံကို က္နောဲ့ကပ္ပိတ္ကာ ဈေးကြက္မွာတင်ရောင်းခဲ့ဖူးတဲ့ မွတ္တမ်းတြေရွိပါတယ်။\nအာလူးနဲ့ ပလတ္စတစ်တြေကိုရောပြီး ဈေးကြက္မွာတင်ရောင်းလေ့ရွိပါတယ်။ သာမန္ထရုတ္ထမင်းစားတဲ့ ပန်းကန္လုံးလေးနဲ့ သုံးလုံးကုန်အောင် စားမယ္ဆိုရင် ပလတ္စတစ်အိတ် တစ်အိတ္ကို စားမိတာနဲ့ တူသောအက်ိုျးဖစ်စေပါတယ်။ မခ်က္ခင်တော့ အတုအစစ္ခြဲရမွာ ခက်ပေမယ့် ခ်က်ပြီးတဲ့အခါ သာမန္ထက္ပိုပြီး သိသိသာသာ မာနေဦးမယ္ဆိုရင်တော့ သင့္ဆန်ဟာ အတျုဖစ္ဖို့ ရာခိုင်နှုန်းမ်ားနေပါပြီ။\nထမင်းဝါးလိုက္တဲ့အခါ မာနေလို့ ကြည့္လိုက်တော့ ဆန်ဟာအတျုဖစ်နေပါတယ္တဲ့။ ဆန်အတုဆိုပေမယ့် ဒီဆန္ကေတာ့ စက္ကူလေးတြေကို ပုံပါအတိုင်းလိပ်ပြီျးပုလုပ္ထားတာပါ။\nအသားပေါက္စီထဲမွာပါတဲ့ အသားတြေဟာ အညိုရောင္ကတ္ထူ စက္ကူတြေကို ဓာတုဆေးတြေနဲ့ ပေ်ာ့အောင္လုပ်၊ နုတ်နုတ္စင်းကာ ဝက်အဆီတြေနဲ့ရောပြန်းပြီး ပေါက္စီထဲအစာသြတ္ထားတတ္ပါတယ်။\nဈေးကအသားတြေရဲ့ အမ်ားစုဟာ ကြက်သားတျြေဖစ်\nကြက်သာ၊ ဘဲသား အထူးသျဖင့် အမဲသားတို့အစား ကြက်သားတြေကို အသုံျးပုပြီး ရောင်းလေ့ရွိပါတယ်။ အေလးခ်ိန္ပိုစီးနေအာင္ကိုလည်း ဓာတုဆေးတြေနဲ့ ထိုးထားလေ့ရွိပါတယ်။\nကမ္ဘာကို အကြီးအက်ယ် ဂ်င်းထည့္ခဲ့တဲ့အထဲမွာ ကြက်ဥအတုတြေလည်း ပါ,ပါတယ်။ အေစးရည်၊ ကော်ျဖူမှုန့်၊ ခဲနဲ့ အေရာင္ဆိုးဆေးတြေကို အသုံျးပုပြီးတော့ ကြက်ဥ အကာကျိုပုလုပ်ပြီး ဆိုဒီယမ် အယ္လ္ဂ်ီနိတ်၊ အညိုရောင်ရွိတဲ့ရေညှိကိုတော့ အကြင်းအက်န်တြေရယ္ကေတျာ့ပစ်အောင္လုပ္ဖို့အတြက် သုံးပါတယ်။ ကြက်ဥအနွစ္ကိုလည်း မတူညီတဲ့အေစရည္နဲ့ အေရာင္တင္မှုန့္ကို အသုံျးပုပြီး ကြက်ဥကျိုပုလုပ္တာပါ။ ကြက်ဥအခြုံကိုတော့ ဖေယာင်း၊ ဂ်စ္ပ္ဆင်ပေါင္ဒါမှုန့္နဲ့ ကယ္လဆီယမ် ကာဗြန္နိတ္တို့ကို ရောကာ ပုံစံသြင်းထားကြပါတယ်။\nကျောက် ကျသွားတာ ဝမ်းသာလို့ ရောဂါတူ သူငယ်ချင်းတွေကိုကိုယ်သောက်နေတဲ့ဆေးလေးတွေ ပြောပြချင်လို့ပါ…!\nThis Month : 35564\nThis Year : 177021\nTotal Users : 536045\nTotal views : 2424691